Datasets:

NorHsangPha
/

shan-news-taifreedom_com

date stringdate 2011-01-21 18:34:16 2025-04-02 12:29:57	link stringlengths 28 224	title stringlengths 7 228	content stringlengths 7 27.1k	categories stringclasses 301 values
2025-04-02T12:29:57	https://taifreedom.com/%e1%81%b5%e1%80%ad%e1%81%bc%e1%80%ba%e1%80%9c%e1%80%9d%e1%80%ba%e1%82%88%e1%80%99%e1%80%9d%e1%80%ba%e1%80%b8-%e1%80%9c%e1%82%84%e1%82%88-%e1%80%a2%e1%80%9d%e1%80%ba%e1%81%be%e1%82%86/	ၵိၼ်လဝ်ႈမဝ်း လႄႈ ဢဝ်ၾႆးၸုတ်ႇၽဝ်သုမ်ႉၼႂ်းဝၢင်းႁိူၼ်းၶိုၼ်း	မိူဝ်ႈဝႃးဝၼ်းထီႉ 1 April 2025 (လိူၼ်ႁႃႈမႂ်ႇ4ၶမ်ႈ ပီႊတႆး2119ၼီႈ) ယၢမ်း 20:00 မူင်းၶိုင်ႈ ၾႆးလုၵ်ႉမႆႈ တီႈသဵၼ်ႈတၢင်း (အထက ၁) ပွၵ်ႉ 1 ဝဵင်းၵဵင်းတုင် ဝႃႈၼႆ ။ ၸုမ်းၽၢႆႇၶႄၾႆး လၢတ်ႈဝႃႈ ၵေႃႉပဵၼ်ၽူဝ်မၼ်းၵိၼ်လဝ်ႈမဝ်းသေ တင်းၵေႃႉပဵၼ်မေးလၢတ်ႈၵႂၢမ်းဢမ်ႇၶဝ်ႈၵၼ်လႄႈ ၸင်ႇလႆႈၵႂၢမ်းၼမ်တေႃႇၵၼ် ၽိတ်းမေႃးၵၼ်သေ ၵေႃႉပဵၼ်ၽူဝ် ၸင်ႇၵႂႃႇဢဝ်ၾႆးၸုတ်ႇၽဝ်သုမ်ႉဢၼ်မီးၼႂ်းဝႅင်းႁိူၼ်း ၼၼ်ႉၼႆယဝ်ႉ ။ ဝၢႆးသေၼၼ်ႉ ယွၼ်ႉပဵၼ်ၶၢဝ်းႁႅင်ႈလႄႈ ၾႆးလုၵ်ႉမႆႈႁႅင်းသေ ၸုမ်းၽၢႆႇၶႄၾႆး ၸင်ႇလႆႈဢဝ်လူတ်ႉမွတ်ႇၾႆး 2 လမ်း လႄႈ ၵူၼ်း13 ၵေႃႉ ၶဝ်ႈၵႂႃႇမွတ်ႇၾႆႈၸွႆႈၼႆယဝ်ႉ။ တႆးလွတ်ႈလႅဝ်း	['လွင်ႈၽေး']
2025-04-02T09:38:47	https://taifreedom.com/%e1%81%bd%e1%80%b0%e1%82%88%e1%80%99%e1%80%ae%e1%80%b8%e1%81%bc%e1%80%99%e1%80%ba%e1%82%89%e1%81%b8%e1%82%82%e1%80%ba-%e1%81%b8%e1%80%bd%e1%82%86%e1%82%88%e1%80%91%e1%82%85%e1%80%99%e1%80%ba-53/	ၽူႈမီးၼမ်ႉၸႂ် ၸွႆႈထႅမ်ငိုၼ်း ပုၼ်ႈတႃႇၵူၼ်းထူပ်းၽေးၽႅၼ်ႇလိၼ်ဝႆ	မိူဝ်ႈဝၼ်းထီႉ 1 April 2025 (လိူၼ်ႁႃႈမႂ်ႇ 4 ၶမ်ႈ ပီႊတႆး 2119 ၼီႈ) ၸင်ႇမီးတင်း ၽူႈမီးၼမ်ႉၸႂ် ၸုမ်း Ants ၸွႆႈထႅမ်ငိုၼ်း 40 သႅၼ်ပျႃး လႄႈ ၸဝ်ႈတႃႇၼဢမ်ႇၶႂ်ႈဢွၵ်ႇၸိုဝ်ႈ 10 သႅၼ်ပျႃး ႁူမ်ႈၸွႆႈထႅမ်ငိုၼ်းတွင်း တီႈ ၶွင်ႇသီႇဢဝ်ၶိုၼ်းၸိုင်ႈတႆး ပုၼ်ႈတႃႇၵူၼ်းထူပ်းၽေး ၽႅၼ်ႇလိၼ်ဝႆ ၼႆယဝ်ႉ။ တႆးလွတ်ႈလႅဝ်း	['လွင်ႈတူင်ႉၼိုင်မုၵ်ႉၸုမ်း']
2025-04-01T15:37:58	https://taifreedom.com/%e1%81%be%e1%82%86%e1%80%b8%e1%80%99%e1%82%86%e1%82%88-%e1%80%90%e1%80%ae%e1%82%88%e1%80%9d%e1%80%b5%e1%80%84%e1%80%ba%e1%80%b8%e1%80%95%e1%81%a2%e1%80%84%e1%80%ba%e1%80%9c%e1%80%b0%e1%80%84%e1%80%ba/	ၾႆးမႆႈ တီႈဝဵင်းပၢင်လူင် မီးၵူၼ်းလူႉတၢႆ 4 ၵေႃႉ	မိူဝ်ႈၼႆႉ ဝၼ်းထီႉ 1 April 2025 ( လိူၼ်ႁႃႈမႂ်ႇ 4 ၶမ်ႈ ပီႊတႆး 2119 ၼီႈ ) ၾႆးလုၵ်ႉမႆႈ တီႈလၢၼ်ႉၶၢႆၶိူင်ႈသၢင်ႇၵၢၼ်း ပႃႈၶိၼ်ႇတၢၼ်း ပွၵ်ႉ(1) ၽၢႆႇဢွၵ်ႇၵၢတ်ႇဝဵင်းပၢင်လူင် မိူင်းတႆးပွတ်းၸၢၼ်း ၼႆယဝ်ႉ ။ ၵူၼ်းမိူင်းၼႂ်းပိုၼ်ႉတီႈလၢတ်ႈၼႄဝႃႈ ၾႆးလုၵ်ႉမႆႈတႄႇယၢမ်းၵၢင်ၼႂ်ၸဝ်ႉ 1:00 မူင်းပၢႆ ထိုင်ယၢမ်း 05:00 မူင်း လႄႈ ႁဵတ်းႁႂ်ႈမီးၵူၼ်းလူႉတၢႆ 4 ၵေႃႉ ၼႂ်းၼၼ်ႉပဵၼ်ၼၢင်းယိင်း 3 ၵေႃႉ၊ ၵူၼ်းၸၢႆး 1 ၵေႃႉ ၊ ငိၼ်းဝႃႈတႄႉၾႆးတႄႇ လုၵ်ႉမႆႈတီႈၾႆးတဵၼ်းၼႆဢေႃႈ ၊ ၶူဝ်းၶွင်ၼႂ်းႁိူၼ်း 2 ၸၼ်ႉ ပႃးၸဵမ်လူတ်ႉၶိူင်ႈ/ၵႃးၸိူဝ်းၼႆႉၵေႃႈ ပႃးၵႂႃႇၸွမ်းၾႆးမူတ်းသေ ႁဵတ်းႁႂ်ႈမီးလွင်ႈလူႉသုမ်းတင်းၼမ်ၼႆယဝ်ႉ။ တႆးလွတ်ႈလႅဝ်း	['လွင်ႈၽေး']
2025-04-01T13:37:21	https://taifreedom.com/%e1%81%b6%e1%81%a2%e1%80%9d%e1%80%ba%e1%80%b8%e1%80%90%e1%81%a2%e1%80%84%e1%80%ba%e1%80%b8-3-%e1%80%9d%e1%81%bc%e1%80%ba%e1%80%b8%e1%81%bd%e1%82%85%e1%81%bc%e1%80%ba%e1%82%87%e1%80%9c%e1%80%ad/	ၶၢဝ်းတၢင်း 3 ဝၼ်းၽႅၼ်ႇလိၼ်ဝႆ 169 ပွၵ်ႈ တီႈၼႂ်းမိူင်းႁူမ်ႈတုမ်	ႁွင်ႈၵၢၼ်ၽၢႆႇၾိင်ႈၾႃႉရႃႇသီႇ လႄႈ ၽႅၼ်ႇလိၼ်ဝႆ မိူင်းထႆး ပိုၼ်ၽၢဝ်ႇၵႂႃႇဝႃႈ ဝၢႆးသေ ၽႅၼ်ႇလိၼ်ဝႆႁႅင်းယဝ်ႉ ၼႂ်းဝၼ်းထီႉ 28 March 2025 ၼၼ်ႉ ၽႅၼ်ႇလိၼ်သိုပ်ႇဝႆထႅင်ႈ 169 ပွၵ်ႈ တီႈၼႂ်းမိူင်းႁူမ်ႈတုမ် ဝႃႈၼႆ။ တင်ႈတႄႇဝၼ်းထီႉ 28−30 March 2025 ယၢမ်းဝၢႆးဝၼ်း 13:00 မူင်းၼၼ်ႉ တၢင်းႁႅင်းၽႅၼ်ႇလိၼ်ဝႆ တေမီး 1 ရဵၵ်ႇတိူဝ်ႇ ထိုင် 7 ရဵၵ်ႇတိူဝ်ႇၶိုၼ်ႈၼိူဝ်သေ တၢင်းႁႅင်းၽႅၼ်ႇလိၼ်ဝႆ 1 ရဵၵ်ႇတိူဝ်ႇထိုင် 5 ရဵၵ်ႇတိူဝ်ႇၼၼ်ႉ သၼ်ႇဝႆ 162 ပွၵ်ႈ၊ တၢင်းႁႅင်း 5 ရဵၵ်ႇတိူဝ်ႇထိုင် 6 ရဵၵ်ႇတိူဝ်ႇ သၼ်ႇဝႆ 6 ပွၵ်ႈ၊ တၢင်းႁႅင်း 7 ရဵၵ်ႇတိူဝ်ႇၶိုၼ်ႈၼိူဝ်သမ်ႉ သၼ်ဝႆ 1 ပွၵ်ႈ ဝႃႈၼႆ။ မိူဝ်ႈဝၼ်းထီႉ 28 March 2025 ၼၼ်ႉ ၽႅၼ်ႇလိၼ်တႄႇဝႆ ႁိမ်းဝဵင်းလိူဝ်ႇ တိူင်းဝဵင်းလိူဝ်ႇ ႁၢဝ်ႈႁႅင်း လႄႈ တၢင်းၽၢႆႇမၢၼ်ႈတႄႉဝႃႈ မီးတၢင်းႁႅင်းၽႅၼ်ႇလိၼ်ဝႆ 7.7 ရဵၵ်ႇတိူဝ်ႇသေတႃႉ တၢင်းၽၢႆႇထႆးတႄႉဝႃႈ တၢင်းႁႅင်းၽႅၼ်ႇလိၼ်ဝႆ မီး 8.2 ရဵၵ်ႇတိူဝ်ႇ ၼႆယဝ်ႉ။ ၸုမ်းလူင်ပွင်ၸိုင်ႈၽွမ်ႉႁူမ်ႈၸိူဝ်ႉၸၢတ်ႈ (NUG) ပိုၼ်ၽၢဝ်ႇၵႂႃႇဝႃႈ တင်ႈတႄႇဝၼ်းထီႉ 28 March 2025 ထိုင် 31 March 2025 ယၢမ်းၵၢင်ၶမ်ႈၼၼ်ႉ ၵူၼ်းမိူင်းႁူမ်ႈတုမ်ၸိူဝ်းထူပ်းၽေး ၽႅၼ်ႇလိၼ်ဝႆသေ လႆႈလူႉသဵင်ႈၵႂႃႇ 2,418 ၵေႃႉ ၼႆယဝ်ႉ။ တႆးလွတ်ႈလႅဝ်း	['လွင်ႈၽေး']
2025-04-01T10:47:08	https://taifreedom.com/%e1%81%bc%e1%82%82%e1%80%ba%e1%80%b8%e1%81%b6%e1%81%a2%e1%80%9d%e1%80%ba%e1%80%b8%e1%80%90%e1%81%a2%e1%80%84%e1%80%ba%e1%80%b8-2-%e1%80%9d%e1%81%bc%e1%80%ba%e1%80%b8-%e1%81%be%e1%82%86%e1%80%b8/	ၼႂ်းၶၢဝ်းတၢင်း 2 ဝၼ်း ၾႆးမႆႈႁိူၼ်းၵူၼ်းမိူင်းသွင်တီႈလႄႈ မီးၵူၼ်းလူႉတၢႆ	မိူဝ်ႈၼႆႉဝၼ်းထီႉ 01 April 2025 (လိူၼ်ႁႃႈမႂ်ႇ 4 ၶမ်ႈ ပီႊတႆး 2119 ၼီႈ) ယၢမ်းၵၢင်ၼႂ်ၸဝ်ႉၼၼ်ႉ ပဵၼ်လွင်ႈၾႆးလုၵ်ႉမႆႈႁိူၼ်းယေးၵူၼ်းမိူင်း ၼႂ်းပွၵ်ႉ (1) ဝဵင်းပၢင်လူင်သေ မီးၵူၼ်းလူႉတၢႆၸွမ်းမွၵ်ႈ 3 ၵေႃႉ ၼႆယဝ်ႉ။ ၵူၼ်းဝဵင်းပၢင်လူင်ၵေႃႉၼိုင်ႈလၢတ်ႈၼႄဝႃႈ “ႁိူၼ်းဢၼ်ၾႆးမႆႈၵႂႃႇၼၼ်ႉပဵၼ်ႁိူၼ်းတိူၵ်ႈဢုတ်ႇသွင်ၸၼ်ႉၼႆဢေႃႈ ငိၼ်းဝႃႈၵူၼ်းလူႉတၢႆၸွမ်း မီး 3 ၵေႃႉၼႆၶႃႈ လွင်ႈမၢတ်ႇၸဵပ်းတႄႉပႆႇႁူႉၸွမ်း ႁိူၼ်းဢၼ်ၾႆးမႆႈၵႂႃႇၼၼ်ႉပဵၼ်ႁိူၼ်းၽႂ် ယွၼ်ႉသင်လႄႈမႆႈၼႆၵေႃႈပႆႇႁူႉ ပိူၼ်ႈဢွၼ်ၵၼ်ဝႃႈ ၾႆးမႆႈႁိူၼ်းၶဝ်ပွၵ်ႉ (1) ၼႆၵူၺ်း” လၢတ်ႈၼႄၼင်ႇၼႆ။ ၾႆးမႆႈႁိူၼ်းယေး တီႈဢိူင်ႇမိူင်းတၢင်ႈ တေႃႈၼင်ႇၼၼ် မိူဝ်ႈဝႃးၼႂ်းဝၼ်းထီႉ 31 March 2025 ၶၢဝ်းယၢမ်း 10:00 မူင်းပၢႆၼၼ်ႉၵေႃႈ လႆႈႁူႉဝႃႈပဵၼ်လွင်ႈၾႆးလုၵ်ႉမႆႈႁိူၼ်းယေး ၵူၼ်းမိူင်းဝၢၼ်ႈၸၢၼ်း ဢိူင်ႇမိူင်းတၢင်ႈ ၸႄႈဝဵင်းၵျွၵ်ႉမႄး (2) လင်သေ ဢမ်ႇလႆႈမီးၵူၼ်းမၢတ်ႇၸဵပ်းလူႉတၢႆၸွမ်းသေတႃႉ မီးလွင်ႈလူႉသုမ်းၸွမ်းၶူဝ်းၶွင်ႁိူၼ်းယေးတင်းၼမ်ယူႇ ၼႆယဝ်ႉ။ ၵဵဝ်ႇၵပ်းလွင်ႈၾႆးမႆႈႁိူၼ်းယေးၵူၼ်းမိူင်း တီႈပွၵ်ႉ (1) ဝဵင်းပၢင်လူင် လႄႈတီႈဢိူင်ႇမိူင်းတၢင်ႈ ၸႄႈဝဵင်းၵျွၵ်ႉမႄး 2 တီႈၼႆႉ ၶူဝ်းႁိူၼ်းၶူဝ်းယေးမီးလွင်ႈလူႉသုမ်းၸွမ်း ၵိုင်ႇၶၼ်ငိုၼ်းၵႃႈႁိုဝ်ၼႆၼၼ်ႉ တိုၵ်ႉၶတ်းၸႂ်ၸွပ်ႇထၢမ်တူၺ်းၵူၼ်းပိုၼ်ႉတီႈယူႇ ၼႆယဝ်ႉ။ ၶၢဝ်းၼႆႉပဵၼ်ၶၢဝ်းဢၼ်ၾႆးလုၵ်ႉမႆႈငၢႆႈလႄႈ ႁိူၼ်းယေးၸိူဝ်းၸႂ်ႉတိုဝ်းၾႆးၾႃႉၵေႃႈလီ၊ ႁိူၼ်းယေးၸိူဝ်းဢၼ်ၸႂ်ႉတိုဝ်းၾႆးၶႄႈၾႆးၽိုၼ်းၵေႃႈလီ ထုၵ်ႇလီၾၢင်ႉၵၼ်တႄႉတႄႉဝႃႈဝႃႈယူႇယဝ်ႉ။ တႆးလွတ်ႈလႅဝ်း	['လွင်ႈၽေး']
2025-03-31T16:05:26	https://taifreedom.com/rcss-ssa-%e1%80%9c%e1%80%b0%e1%80%84%e1%80%ba%e1%80%b8%e1%80%95%e1%80%ad%e1%80%af%e1%81%bc%e1%80%ba%e1%82%89%e1%80%90%e1%80%ae%e1%82%88%e1%81%b8%e1%80%bd%e1%82%86%e1%82%88%e1%80%91%e1%82%85%e1%80%99/	RCSS/SSA လူင်းပိုၼ်ႉတီႈၸွႆႈထႅမ် ၵူၼ်းမိူင်းၸိူဝ်းမၢတ်ႇၸဵပ်းယွၼ်ႉၽႅၼ်ႇလိၼ်ဝႆ	မိူဝ်ႈၼႆႉဝၼ်းထီႉ 31 March 2025 ၽူႈမီးပုၼ်ႈၽွၼ်း RCSS/SSA တၢင်တူဝ် မုၵ်ႉၸုမ်း ၶွင်ႇသီႇဢဝ်ၶိုၼ်းၸိုင်ႈတႆးသေ လႆႈၵႂႃႇၸွႆႈထႅမ်ၵူၼ်းမိူင်းၸိူဝ်းလႆႈႁပ်ႉတၢင်းဝၢတ်ႇၸဵပ်းယွၼ်ႉ ၽႅၼ်ႇလိၼ်ဝႆ/ဢိင်ႇသၼ်ႇ ဢၼ်မီးဝႆႉယူႇတီႈႁူင်းယႃ ၼမ်ႉပၼ်ႇ ၸႄႈဝဵင်းယွင်ႁူၺ်ႈ 19 ၵေႃႉ၊ တီႈႁူင်းယႃလူင်ၸဝ်ႈၸၢမ်ႇထုၼ်း ဝဵင်းတူၼ်ႈတီး 9 ၵေႃႉ ႁူမ်ႈတင်းမူတ်း 28 ၵေႃႉ လႆႈၸွႆႈထႅမ်ပၼ်ၵႂႃႇ တေႃႇၵေႃႉ 200,000 ပျႃး ဝႃႈၼႆ။ လိူဝ်သေၼၼ်ႉ လႆႈၸွႆႈထႅမ်ၵႃႈၵိၼ်ယႅမ်ႉ ၵူၼ်းၸိူဝ်းလႆႈထူပ်းလွင်ႈလူႉသုမ်းႁိူၼ်းယေး ၸိူဝ်းမႃးပိုင်ႈယူႇသဝ်းဝႆႉတီႈ ဝတ်ႉၼွင်ၵၢၼ်ႇ ၸႄႈဝဵင်းယွင်ႁူၺ်ႈ 50 သႅၼ် လႄႈ မႃးပိုင်ႈဢိင်ယူႇသဝ်းဝႆႉတီႈဝတ်ႉ တဵင်ႉၼၢၼ် ၸႄႈဝဵင်းယွင်ႁူၺ်ႈ 30 သႅၼ် ၼႆယဝ်ႉ။ ၽူႈမီးပုၼ်ႈၽွၼ်း လုမ်းၵပ်းသၢၼ် RCSS/SSA တူၼ်ႈတီး လၢတ်ႈတီႈသိုဝ်ႇၶၢဝ်ႇတႆးလွတ်ႈလႅဝ်းဝႃႈ ၵၢၼ်ၸွႆႈထႅမ်ပွၵ်ႈၼႆႉ ပဵၼ်ၵၢၼ်ၸွႆႈထႅမ်တႃႇၵႄႈၶႆငဝ်းလၢႆးၶိုၵ်ႉၶၵ်ႉၵူၺ်း ႁဝ်းၶႃႈၵေႃႈ ယင်းတိုၵ်ႉၵပ်းသိုပ်ႇတင်းၸဝ်ႈတႃႇၼ ၽူႈမီးၼမ်ႉၸႂ်ထႅင်ႈယူႇ တွၼ်ႈတႃႇတေလူင်းၸွႆႈထႅမ် ၵၢၼ်ယူတ်းယႃတူဝ်၊ လွင်ႈၵိၼ်ယႅမ်ႉ ၸိူဝ်းၼႆႉထႅင်ႈယူႇ ဝႃႈၼႆ။ ယင်းသိုပ်ႇလၢတ်ႈထႅင်ႈဝႃႈ ၵူၼ်းၸိူဝ်းထူပ်းၽေးယွၼ်ႉၽႅၼ်ႇလိၼ်ဝႆ ၼႂ်းမိူင်းတႆးၼႆႉ ယင်းပႆႇမီးၸုမ်းလႂ် ဢၼ်ယိုၼ်းမိုဝ်းၸွႆႈထႅမ်မႃး လႄႈ တီႈၼႂ်းမိူင်းတႆးၼႆႉ ၼႂ်းၼွင်ႁၢႆးယႃႈၼၼ်ႉ လႆႈထူပ်းၽွၼ်းတုမ်ႉယွၼ်ႈ ယွၼ်ႉၽႅၼ်ႇလိၼ်ဝႆ ၼမ်လိူဝ်ပိူၼ်ႈယဝ်ႉ လၢတ်ႈၼႄၼင်ႇၼႆ။ လိူဝ်သေၵၢၼ်ၸွႆႈထႅမ်ယဝ်ႉ ယင်းလႆႈလၢတ်ႈၵႂၢမ်းပၼ်ႁႅင်းၸႂ် ၵူၼ်းမိူင်းၸိူဝ်းဢၼ်လႆႈႁပ်ႉလွင်ႈလူႉသုမ်းၸွမ်းၽႅၼ်ႇလိၼ်ဝႆၼၼ်ႉယူႇ။ ယူႇတီႈ မုၵ်ႉၸုမ်း ၶွင်ႇသီႇဢဝ်ၶိုၼ်းၸိုင်ႈတႆးၼႆၵေႃႈ ပဵၼ်ဢၼ်ၸႂ်ဢမ်ႇလီၸွမ်းတႄႉတႄႉလႄႈ ၼင်ႇႁိုဝ်တေၸၢင်ႈမႃးၸွႆႈထႅမ် ပီႈၼွင်ႉၵူၼ်းမိူင်းႁဝ်း ဢၼ်လႆႈထူပ်းလွင်ႈယၢပ်ႇၽိုတ်ႇယူႇၼႆႉ တေၶတ်းၸႂ်ႁႃတၢင်းၸွႆႈထႅမ်ထႅင်ႈယူႇ ၼႆယဝ်ႉ။ တႆးလွတ်ႈလႅဝ်း	['လွင်ႈတူင်ႉၼိုင်မုၵ်ႉၸုမ်း']
2025-03-30T11:45:10	https://taifreedom.com/%e1%80%95%e1%80%bd%e1%82%86%e1%80%b8%e1%80%90%e1%81%a2%e1%80%84%e1%80%ba%e1%82%87%e1%80%91%e1%80%ae%e1%80%b8-%e1%80%91%e1%81%a2%e1%80%90%e1%80%ba%e1%82%88%e1%81%b5%e1%80%bd%e1%80%84%e1%80%ba%e1%80%b8/	ပွႆးတၢင်ႇထီး ထၢတ်ႈၵွင်းမူး ဢွင်ႇပေႉဢွင်ႇမၢၼ် ယဝ်ႉတူဝ်ႈလီငၢမ်း	မိူဝ်ႈဝၼ်းထီႉ 28 March 2025 (ဝၼ်းလိူၼ်သီႇလပ်း ပီႊတႆး 2119 ၼီႈ) ပၢင်ပွႆးတၢင်ႇထီးၸွမ်သႅင် ထၢတ်ႈၵွင်းမူး ဢွင်ႇပေႉဢွင်ႇမၢၼ် တီႈဝၢၼ်ႈၵမ်ႉၵေႃႇ လွႆၵေႃႇမိူင်း ၼႃႈလိၼ်သိုၵ်းမၢႆ ႑ RCSS/SSA ၼၼ်ႉ ပဵၼ်ဢၼ်ယဝ်ႉတူဝ်ႈၵႂႃႇလီငၢမ်း ဝႃႈၼႆ။ ၼႂ်းဝၼ်းပွႆးတၢင်ႇထီး ၶၢဝ်းယၢမ်းၵၢင်ဝၼ်း 12:00 မူင်း ၸဝ်ႈပေႃႈသိၼ်ထမ်းၶူးဝႃးဝုၼ်းၸုမ်ႉ ဢွၼ်ၼမ်း သင်ႇၶႃႇၸဝ်ႈ လႄႈ တၵ်ႉၵႃႇသတ်ႉထႃး ပေႃႈမႄႈၵူၼ်းဝၢၼ်ႈၵူၼ်းမိူင်း တီႈၸမ်တီႈၵႆ ႁူမ်ႈလူႇတၢၼ်း တၢင်ႇထီး ၸွမ်သႅင်ထၢတ်ႈၵွင်းမူး ဢွင်ႇပေႉဢွင်ႇမၢၼ် ၵႂႃႇယူႇယဝ်ႉ။ တႆးလွတ်ႈလႅဝ်း	['လွင်ႈတူင်ႉၼိုင်မုၵ်ႉၸုမ်း']
2025-03-29T15:24:50	https://taifreedom.com/%e1%81%b6%e1%80%bd%e1%80%84%e1%80%ba%e1%82%87%e1%80%9e%e1%80%ae%e1%82%87%e1%80%a2%e1%80%9d%e1%80%ba%e1%81%b6%e1%80%ad%e1%80%af%e1%81%bc%e1%80%ba%e1%80%b8%e1%81%b8%e1%80%ad%e1%80%af%e1%80%84-39/	ၶွင်ႇသီႇဢဝ်ၶိုၼ်းၸိုင်ႈတႆး မွင်ၸႂ်ၸွမ်း လွင်ႈၵူၼ်းမိူင်းထူပ်းၽေး ၽႅၼ်ႇလိၼ်ဝႆလႄႈ တေယိုၼ်းမိုဝ်းၸွႆႈထႅမ်ၵႂႃႇၼင်ႇပွင်ပဵၼ်လႆႈ	မိူဝ်ႈဝၼ်းထီႉ 28 March 2025 (လိူၼ်သီႇလပ်း ပီႊတႆး 2119 ၼီႈ) ဢိင်ၼိူဝ် ၽႅၼ်ႇလိၼ်ဝႆ/ဢိင်ႇသၼ်ႇ ႁၢဝ်ႈႁႅင်း ယူႇတီႈ 7.7 ရိၵ်ႇတိူဝ်ႇသၵေး တီႈ တိူင်းၸႄႈၵႅင်း သေလႄႈ တုမ်ႉယွၼ်ႈသၼ်ႇၶွၼ်းဝႆႁႅင်း တီႈတိူင်းၸႄႈၵႅင်း၊ တိူင်းမၢၼ်းတလေး၊ ႁူမ်ႈပႃးမိူင်းတႆးပွတ်းၸၢၼ်း ဢိၵ်ႇတင်း ၼႃႈလိၼ်ၶွင်ႇသီႇ ၼေႇပျီႇတေႃႇ၊ တိူင်းပၵူဝ်း ၸိူဝ်းၼႆႉသေ ဝတ်ႉဝႃး ၵွင်းမူး၊ ႁိူၼ်းယေးႁိူၼ်းတိူၵ်ႈ၊ သဵၼ်ႈတၢင်း၊ ၶူဝ် လႆႈလူႉၵွႆၵူၼ်ႇပင်းတင်းၼမ်လႄႈ မီးၵူၼ်းလႆႈလူႉတၢႆမၢတ်ႇၸဵပ်းတင်းၼမ်ၼၼ်ႉ ယူႇတီႈ ၶွင်ႇသီႇဢဝ်ၶိုၼ်းၸိုင်ႈတႆး (RCSS) ပဵၼ်ဢၼ်မွင်ၸႂ်ၸွမ်းတေႉတေႉဝႃႈဝႃႇယူႇယဝ်ႉ။ တႃႇတေၸွႆႈထႅမ်ပၼ်လႄႈႁႃတၢင်းၸွႆႈထႅမ် တီႈၵူၼ်းမိူင်းထူပ်းၽေး ၽႅၼ်ႇလိၼ်ဝႆၼၼ်ႉ ယူႇတီႈၶွင်ႇသီႇဢဝ်ၶိုၼ်းၸိုင်ႈတႆး (RCSS) တေႁူမ်ႈမိုဝ်း တင်းၽူႈၵဵဝ်ႇၶွင်ႈၵူႈၸုမ်းၸုမ်းသေ ႁဵတ်းသၢင်ႈၸွႆႈထႅမ်ၵႂႃႇ ၼင်ႇပွင်ပဵၼ်လႆႈ ယူႇယဝ်ႉ။ တႆးလွတ်ႈလႅဝ်း สภาเพื่อการกอบกู้รัฐฉาน RCSS ขอแสดงความเสียใจต่อประชาชนที่ประสบภัยแผ่นดินไหวและการให้ความ เมื่อวันที่ 28 มีนาคม 2568 ได้เกิดแผ่นดินไหวขนาด 7.7 ริกเตอร์ โดยมีจุดศูนย์กลางอยู่ที่ ภาคสกาย ในสหภาพพม่า ทำให้หลายพื้นที่ ในภาคสกาย ภาคมัณฑะเลย์ ภาคใต้ของรัฐฉาน ภาคปะโกและเมืองเนปิดอว์ ซึ่งเป็นเมืองหลวงของพม่า ได้รับผลกระทบจากภัยแผ่นดินไหวในครั้งนี้อย่างรุนแรง ทำให้บ้านเรือน วัด เจดีย์ สะพาน ถนน พังเสียหายเป็นจำนวนมาก รวมทั้งมีประชาชนได้รับบาดเจ็บและเสียชีวิตเป็นจำนวนมาก ทาง สภาเพื่อการกอบกู้รัฐฉาน RCSS ขอแสดงความเสียใจอย่างสุดซึ้งต่อเหตุการณ์แผ่นดินไหวที่เกิดขึ้นในครั้งนี้ เกี่ยวกับการให้ความช่วยเหลือแก่ประชาชนผู้ประสบภัยแผ่นดินไหวในครั้งนี้ ทาง สภาเพื่อการกอบกู้รัฐฉาน RCSS จะประสานขอความร่วมมือกับทุกฝ่ายที่เกี่ยวข้องเพื่อดำเนินการให้ความช่วยเหลือต่อไป Tai Freedom	['လွင်ႈတူင်ႉၼိုင်မုၵ်ႉၸုမ်း']
2025-03-29T11:44:37	https://taifreedom.com/%e1%81%b8%e1%80%af%e1%80%99%e1%80%ba%e1%80%b8%e1%80%9e%e1%80%ad%e1%80%af%e1%81%b5%e1%80%ba%e1%80%b8-sspp-%e1%80%9a%e1%80%ad%e1%80%af%e1%80%9d%e1%80%ba%e1%80%b8%e1%80%99%e1%81%a2%e1%81%b5%e1%80%ba-2/	ၸုမ်းသိုၵ်း SSPP ယိုဝ်းမၢၵ်ႇလူင်တူၵ်းၼႂ်းဝၢၼ်ႈ တိူဝ်ႉၺႃး 2 မႄႈလုၵ်ႈမၢတ်ႇၸဵပ်းႁၢဝ်ႈႁႅင်း	မိူဝ်ႈၼႂ်းဝၼ်းထီႉ 27 March 2025 (လိူၼ်သီႇလွင်ႈ 14 ၶမ်ႈ ပီႊတႆး 2119 ၼီႈ) ၶၢဝ်းယၢမ်း 12:30 မူင်းၼၼ်ႉ ဢမ်ႇမီးပၢင်တိုၵ်းသင်သေ ၸုမ်းသိုၵ်းလေႃးလႄး SSPP ဢၼ်ပၵ်းတပ်ႉဝႆႉတီႈ ၽၢႆႇတူၵ်းဝၢၼ်ႈၵုင်းၵျွင်း ၸႄႈဝဵင်းလွၵ်ႉၸွၵ်ႇၼၼ်ႉ ယိုဝ်းမၢၵ်ႇလူင် 107 MM လႄႈမၢၵ်ႇ 60 MM မႃးတူၵ်းသႂ်ႇ ၼႂ်းဝၢၼ်ႈလိၼ်လႅင် ဢိူင်ႇမႆႉၶႆႉ ၸေႈဝဵင်းလွၵ်ႉၸွၵ်ႇသေ ၸၢၵ်ႇမၢၵ်ႇတိူဝ်ႉၸပ်းၺႃး ၵူၼ်းဝၢၼ်ႈလိၼ်လႅင် 2 ၵေႃႉမႄႈလုၵ်ႈ လႆႈမၢတ်ႇၸဵပ်းၸွမ်း ၼႆယဝ်ႉ။ ၵူၼ်းမိူင်းၼႂ်းပိုၼ်ႉတီႈၵေႃႉၼိုင်ႈ လၢတ်ႈၼႄတီႈသိုဝ်ႇၶၢဝ်ႇ တႆးလွတ်ႈလႅဝ်းဝႃႈ “ၼႂ်းဝၼ်းၼၼ်ႉဢမ်ႇမီးပၢင်တိုၵ်းသင်ၶႃႈ ၽၢႆႇသိုၵ်းၶူဝ်းၶဵဝ် SSPP ၶဝ် ဢၼ်မီး ၽၢႆႇတူၵ်းဝၢၼ်ႈၵုင်းၵျွင်းၼၼ်ႉ ယိုဝ်းမၢၵ်ႇလူင်မႃးသွင်လုၵ်ႈၶႃႈဢေႃႈ မႃးတူၵ်းသႂ်ႇၼႂ်းဝၢၼ်ႈလိၼ်လႅင် တိူဝ်ႉၺႃးၵူၼ်းဝၢၼ်ႈ ၸိုဝ်ႈႁွင်ႉဝႃႈ ပႃႈသေႃႉ ဢႃႇယူႉ 40 ပီႊ လႄႈ ၵေႃႉပဵၼ်လုၵ်ႈယိင်း ၸိုဝ်ႈႁွင်ႉၽဵဝ်းၽိဝ်ႇဝေႇ ဢႃႇယူႉ 10 ၶူပ်ႇ သွင်ၵေႃႉမႄႈလုၵ်ႈ လႆႈမၢတ်ႇၸဵပ်း ပဵၼ်လိူတ်ႈပဵၼ်ယၢင် ထိုင်တီႈလႆႈသူင်ႇႁူင်းယႃဝႆႉဢေႃႈ” လၢတ်ႈၼႄၼင်ႇၼႆ။ ၼႂ်းပိုၼ်ႉတီႈ လွၵ်ႉၸွၵ်ႇ၊ မိူင်းပဵင်း လႄႈပၢင်လူင်သၼဵၼ်းၸိူဝ်းၼႆႉ ဢမ်ႇမီးပၢင်တိုၵ်းသင်သေ ၸုမ်းသိုၵ်းလေႃးလႄး SSPP ၶဝ် ၵႆႉလႄႇမီးလွင်ႈလၢမ်းလိမ်းယိုဝ်းၵွင်ႈ ယိုဝ်းမၢၵ်ႇလူင်ၸိူဝ်းၼႆႉဢမ်ႇထၢတ်ႇဢမ်ႇဝၢႆး၊ ၵူၼ်းမိူင်းၵေႃႈၵႆႉထုၵ်ႇထၢင်ႇထိူမ်ဝႃႈ ပဵၼ်ၸႂ်သိုၵ်း RCSS/SSA ၊ ပဵၼ်ၵူၼ်းပၼ်ၶၢဝ်ႇ RCSS/SSA ၼႆသေ ထုၵ်ႇသိုၵ်းၶူဝ်းၶဵဝ် SSPP ၶဝ်တီႉၺွပ်း ပေႃႉထုပ်ႉၸႅတ်ႈထၢမ် မၢင်ၸိူဝ်းလႆႈထုၵ်ႇၶဝ်ၶႃႈႁႅမ်တၢႆပႅတ်ႈၵေႃႈမီး ၼႆယဝ်ႉ။ မိူဝ်ႈပူၼ်ႉမႃးလၢႆဝၼ်းၼႆႉ လႆႈႁၼ်ၽၢႆႇၶၢဝ်ႇ SSPP Info ဢွၵ်ႇၶၢဝ်ႇဝႆႉဝႃႈ သၢႆသိုၵ်း RCSS/SSA လေႃႇတိုၵ်းပိုတ်းယိုဝ်းၶဝ် ဢၼ်ဝႃႈၼၼ်ႉၵေႃႈ ပဵၼ်လွင်ႈတင်ႈၸႂ်ၵၢဝ်ႇၼႄးၽၢႆႇတပ်ႉသိုၵ်းၸိုင်ႈတႆး RCSS/SSA ၵူၺ်း ၸွမ်းၼင်ႇလႅင်ႇၶၢဝ်ႇၵူၼ်းမိူင်းပိုၼ်ႉတီႈလၢတ်ႈၼႄၼၼ်ႉပဵၼ်ၽၢႆႇၸုမ်းသိုၵ်းၶူဝ်းၶဵဝ် SSPP ၶဝ်ႈပူၼ်ႉပႅၼ်ပိုၼ်ႉတီႈလႄႈ ပဵၼ်ၽၢႆႇပိုတ်းယိုဝ်းဢွၼ်တၢင်း ၼႆယဝ်ႉ။ တႆးလွတ်ႈလႅဝ်း	['သုၼ်ႇလႆႈသုၼ်ပဵၼ်ၵူၼ်း']
2025-03-28T21:47:19	https://taifreedom.com/%e1%80%95%e1%80%bd%e1%82%86%e1%80%b8%e1%80%90%e1%81%a2%e1%80%84%e1%80%ba%e1%82%87%e1%80%91%e1%80%ae%e1%80%b8%e1%81%b5%e1%80%bd%e1%80%84%e1%80%ba%e1%80%b8%e1%80%99%e1%80%b0%e1%80%b8%e1%80%a2%e1%80%bd/	ပွႆးတၢင်ႇထီးၵွင်းမူးဢွင်ႇပေႉ ဢွင်ႇမၢၼ် လွႆၵေႃႇမိူင်း	မိူဝ်ႈၼႆႉ ဝၼ်းထီႉ 28 March 2025 (လိူၼ်သီႇလပ်း ပီႊတႆး 2119 ၼီႈ) ၶွင်ႇသီႇဢဝ်ၶိုၼ်းၸိုင်ႈတႆး/တပ်ႉသိုၵ်းၸိုင်ႈတႆး ၼႃႈလိၼ်သိုၵ်းမၢႆ 1 ၵဵင်းတုင် တၢင်ႇထီးၸွမ်သႅင်ထၢတ်ႈၵွင်းမူးဢွင်ႇပေႉ ဢွင်ႇမၢၼ် တီႈဝၢၼ်ႈၵမ်ႉၵေႃႇ လွႆၵေႃႇမိူင်း ၼႆယဝ်ႉ။ တႆးလွတ်ႈလႅဝ်း	['လွင်ႈတူင်ႉၼိုင်မုၵ်ႉၸုမ်း']
2025-03-28T12:05:15	https://taifreedom.com/%e1%81%b5%e1%80%b0%e1%80%9d%e1%80%ba%e1%80%b8%e1%80%9b%e1%80%ae%e1%80%b8%e1%80%9a%e1%82%83%e1%80%b8%e1%82%81%e1%80%bd%e1%80%84%e1%80%ba%e1%82%87-%e1%81%b5%e1%80%b5%e1%80%95%e1%80%ba%e1%80%b8%e1%80%9e/	ၵူဝ်းရီးယႃးႁွင်ႇ ၵဵပ်းသိုၵ်းသူင်ႇၸွႆႈရၢတ်.သျႃးထႅင်ႈ 3 ႁဵင်ၵေႃႉ	မိူဝ်ႈဝၼ်းထီႉ 27 March 2025 (လိူၼ်သီႇလွင်ႈ 14 ၶမ်ႈ ပီႊတႆး 2119 ၼီႈ) ၽၢႆႇတၢင်း ၵူဝ်းရီးယႃးၸၢၼ်း ဢွၵ်ႇမႃးလၢတ်ႈဝႃႈ မိူဝ်ႈၼႂ်းလိူၼ် January လႄႈ February 2025 ၼႆႉ ၵူဝ်းရီးယႃးႁွင်ႇ လႆႈသူင်ႇသိုၵ်းၵႂႃႇၸွႆႈထႅမ် တပ်ႉသိုၵ်းရၢတ်ႉသျႃး တိုၵ်းတေႃး ယူႇၶရဵၼ်းထႅင်ႈ 3,000 ၵေႃႉ ၼႆယဝ်ႉ။ ၽူႈတၢင်လၢတ်ႈ ၽူႈၼမ်းသိုၵ်းႁူမ်ႈၵူဝ်းရီးယႃးၸၢၼ်း လႆႈလၢတ်ႈဝႃႈ တႄႇဢဝ်မိူဝ်ႈ ၼႂ်းလိူၼ် October 2024 ၼၼ်ႉ ၵူဝ်းရီးယႃးႁွင်ႇ လႆႈသူင်ႇၵူၼ်းသိုၵ်းၵႂႃႇၸွႆႈထႅမ် ရၢတ်ႉသျႃးယဝ်ႉမွၵ်ႈ 11,000 ၵေႃႉ၊ ၼႂ်းၼႆႉသမ်ႉလူႉတၢႆၵႂႃႇယဝ်ႉတီႈဢေႇသုတ်း 4,000 ၵေႃႉ လႄႈ ၼႂ်းႁူဝ်ပီႊ 2025 ၼႆႉသမ်ႉ သူင်ႇၵႂႃႇၸွႆႈထႅမ် 3,000 ၵေႃႉ သေဢမ်ႇၵႃး ၵူဝ်းရီးယႃးႁွင်ႇ ယင်းတိုၵ်ႉၸတ်းႁႃၶိူင်ႈယိပ်းၵွင်ႈၵၢင်ႇ ဢိၵ်ႇတင်း ၶိူင်ႈၵမ်ႉၵႅမ် ပၼ်ရၢတ်ႉသျႃး ႁူမ်ႈထိုင်ပႃး မၢၵ်ႇမိတ်ႉသႆးသႅၼ်းယိုဝ်းၸမ်၊ မၢၵ်ႇၵွင်ႈ လႄႈ မၢၵ်ႇလူင် ၸိူဝ်းၼႆႉ ဝႃႈၼႆ။ ၵဵဝ်ႇလူၺ်ႈလွင်ႈၼႆႉ ႁဵတ်းႁႂ်ႈမႆႈၸႂ်ထိုင် လွင်ႈႁူမ်ႈမိုဝ်းရၢတ်ႉသျႃး တင်း ၵူဝ်းရီးယႃး ႁွင်ႇ တိူဝ်းမၼ်ႈၵႅၼ်ႇၶိုၼ်ႈမႃးလႄႈ ရၢတ်ႉသျႃး တေၸၢင်ႈၸွႆႈထႅမ် technology ၸၼ်ႉသုင် ပၼ်ၵူဝ်းရီးယႃးႁွင်ႇ တႃႇပဵၼ်ၵၢၼ်တွပ်ႇတႅၼ်းၼမ်ႉၸႂ် ဢၼ်ၵမ်ႉထႅမ် ပၼ်ႁႅင်းၵူၼ်းၼၼ်ႉ ၼႆယဝ်ႉ။ တေႃႈၼင်ႇၼၼ် မိူဝ်ႈၼႂ်းဝၼ်းထီႉ 27 March 2025 သိုဝ်ႇၶၢဝ်ႇၼွၵ်ႈမိူင်း လၢႆးငၢၼ်း လွင်ႈဢၼ် ၽူႈၼမ်းသုင်သုတ်းၵူဝ်းရီးယႃးႁွင်ႇ ၶိမ်း ၵျွင်းဢိုၼ်း လႆႈၵုမ်းထိင်း ၵၢၼ် ၸၢမ်းၸႂ်ႉတရူၼ်း ဢၼ်မီး AI လႄႈ တရူၼ်းလဵပ်ႈယၢမ်းသႅၼ်းမႂ်ႇ ဢၼ်မီးၼမ်ႉၵတ်ႉၸွပ်ႇသွၵ်ႈပဝ်ႉမၢႆၽၢႆႇၽႅၼ်ၵၢၼ်သိုၵ်း လႄႈ လွင်ႈတူင်ႉၼိုင်ၽူႈ ၶဵၼ် ဢမ်ႇဝႃႈ တေပဵၼ်ၼိူဝ်လိၼ် ႁိုဝ် ၼႂ်းပၢင်ႇလၢႆႇ ဝႃႈၼႆ။ ၵူဝ်းရီးယႃးႁွင်ႇၼႆႉ လႆႈၽိူမ်ႉထႅမ်ၵၢၼ်မုၼ်းလႅင်းႁဵတ်းဢွၵ်ႇ တရူၼ်း လႄႈ မၢၵ်ႇၵွင်ႈ Kamikaze သေ ၶူင်းၵၢၼ်ၼႆႉၵေႃႈ လၢမ်းၶၢတ်ႈဝႃႈ တေပဵၼ်သုၼ်ႇၼိုင်ႈ ၼႂ်းၵၢၼ်ႁူမ်ႈမိုဝ်းၽၢႆႇၵၢၼ်သိုၵ်း ၵူဝ်းရီးယႃးႁွင်ႇ တင်း ရၢတ်ႉသျႃး ဢၼ်တိူဝ်းၼမ် မႃးၼၼ်ႉ ၼႆယူႇယဝ်ႉ။ တႆးလွတ်ႈလႅဝ်း	['ၼွၵ်ႈမိူင်း']
2025-03-26T17:08:45	https://taifreedom.com/%e1%82%81%e1%80%b0%e1%80%9d%e1%80%ba%e1%80%95%e1%80%9d%e1%80%ba%e1%82%88%e1%80%9c%e1%80%b0%e1%80%84%e1%80%ba-%e1%82%81%e1%80%b0%e1%80%99%e1%80%ba%e1%82%88%e1%80%95%e1%80%b5%e1%81%bc%e1%80%ba%e1%81%b8/	ႁူဝ်ပဝ်ႈလူင် ႁူမ်ႈပဵၼ်ၸဝ်ႈတႃႇၼ လူႇတၢၼ်းၵျွင်း	မိူဝ်ႈၼႆႉ ဝၼ်းထီႉ 26 March 2025 (လိူၼ်သီႇလွင်ႈ 13 ၶမ်ႈ ပီႊတႆး 2119 ၼီႈ) ႁူဝ်ပဝ်ႈလူင် ၶွင်ႇသီႇဢဝ်ၶိုၼ်းၸိုင်ႈတႆး ၸွမ်သိုၵ်းလူင် ယွတ်ႈသိုၵ်း ႁူမ်ႈပဵၼ်ၸဝ်ႈတႃႇၼ လူႇတၢၼ်း ၵျွင်း၊ ၵျွင်းသွမ်း၊ သိမ်ႇ တီႈဝၢၼ်ႈမႆႉပူၵ်ႇ 500 သႅၼ် လႄႈ ဝၢၼ်ႈၼွင်ၶဵဝ် 600 သႅၼ် သေယဝ်ႉ လႆႈလူႇၶိူင်ႈသဵင် လမ်းၽူင်း ၼိုင်ႈၸုမ်ႇ တီႈဝၢၼ်ႈၼွင်လိူဝ်ႇ ၼႂ်းၸႄႈဝဵင်းမိူင်းပၼ်ႇ ၼႆယဝ်ႉ။ တႆးလွတ်ႈလႅဝ်း	['လွင်ႈတူင်ႉၼိုင်မုၵ်ႉၸုမ်း']
2025-03-26T12:03:59	https://taifreedom.com/%e1%81%b8%e1%80%bd%e1%80%99%e1%80%ba%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%9c%e1%80%b0%e1%80%84%e1%80%ba%e1%80%9a%e1%80%bd%e1%80%90%e1%80%ba%e1%82%88%e1%80%9e%e1%80%ad%e1%80%af-6/	ၸွမ်သိုၵ်းလူင်ယွတ်ႈသိုၵ်း လႄႈၸွမ်ႁၢၼ်ၶိူဝ်းငိုၼ်း ႁူပ်ႉထူပ်းပၼ်ႁႅင်းၸႂ်ၵူၼ်းသိုၵ်းမႂ်ႇ တီႈၼိုင်ႈ	မိူဝ်ႈၼႆႉဝၼ်းထီႉ 26 March 2025 (လိူၼ်သီႇလွင်ႈ 13 ၶမ်ႈ ပီႊတႆး 2119 ၼီႈ) ယူႇတီႈၸွမ်သိုၵ်းလူင် ယွတ်ႈသိုၵ်း ႁူဝ်ပဝ်ႈလူင် ၶွင်ႇသီႇဢဝ်ၶိုၼ်းၸိုင်ႈတႆး/တပ်ႉသိုၵ်းၸိုင်ႈတႆး လႄႈၸွမ်ႁၢၼ် ၶိူဝ်းငိုၼ်း ၵႅမ်ႁူဝ်ပဝ်ႈ (2)/ၽူႈပွင်ၵၢၼ်သိုၵ်း တပ်ႉသိုၵ်းၸိုင်ႈတႆး (RCSS/SSA) ႁူပ်ႉထူပ်းသူႇၸႂ်းပၼ်ႁႅင်းၸႂ် ၵူၼ်းသိုၵ်းမႂ်ႇ ၸိူဝ်းတိုၵ်ႉသွၼ်ၵၢၼ်သိုၵ်းဝႆႉ ၸုပ်ႈ 25 ပၢတ်ႈ (1) ၼႂ်းၼႃႈတီႈဢုပ်ႉပိူင်ႇတီႈၼိုင်ႈ ၼႆယဝ်ႉ။ ၼႂ်းပၢင်ႁူပ်ႉထူပ်းၼၼ်ႉ မီးၵေႃႉသိုၵ်းၵေႃႉႁၢၼ်ၸမ် 3 ပၢၵ်ႇၵေႃႉ ၶိုၼ်ႈႁွတ်ႈထွမ်ႇငိၼ်းလႄႈ ၸွမ်သိုၵ်းလူင် ယွတ်ႈသိုၵ်း လႆႈမွၵ်ႇလၢတ်ႈပၼ်တၢင်းႁူႉၵႂႃႇ ၵဵဝ်ႇလူၺ်ႈလွင်ႈတၢင်းႁူႉၼႂ်းၵၢၼ်သိုၵ်း မိူၼ်ၼင်ႇ ပၵ်းပိူင်လၵ်းမၢႆတပ်ႉသိုၵ်း၊ လွင်ႈၵၢၼ်ၵႅတ်ႇၶႄတူဝ်၊ လွင်ႈတႃႇဢဝ်ပေႉလႆႈၼိူဝ်ၽူႈၶဵၼ်၊ လွင်ႈယဵၼ်ႇငႄႈသိုၵ်း၊ လွင်ႈမေႃႁၵ်ႉႁွမ်ၵၼ် ၸဵမ်ၸိူဝ်းၼႆႉ ယူႇယဝ်ႉ။ လိူဝ်ၼၼ်ၸွမ်ႁၢၼ် ၶိူဝ်းငိုၼ်း ၵႅမ်ႁူဝ်ပဝ်ႈ (2)/ၽူႈပွင်ၵၢၼ်သိုၵ်း (RCSS/SSA) ၵေႃႈ လႆႈမွၵ်ႇလၢတ်ႈၶေႃႈၵႂၢမ်းပၼ်ႁႅင်းၸႂ် ၵေႃႉသိုၵ်းၵေႃႉႁၢၼ်ၶဝ်ၵႂႃႇမိူၼ်ၵၼ် ၼႆယဝ်ႉ။ တႆးလွတ်ႈလႅဝ်း	['လွင်ႈတူင်ႉၼိုင်မုၵ်ႉၸုမ်း']
2025-03-25T14:33:03	https://taifreedom.com/%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%99%e1%81%a2%e1%81%bc%e1%80%ba%e1%82%88%e1%80%9e%e1%80%bd%e1%81%b5%e1%80%ba%e1%82%88%e1%80%90%e1%80%9d%e1%80%ba%e1%82%81%e1%82%83-%e1%81%b8/	သိုၵ်းမၢၼ်ႈသွၵ်ႈတဝ်ႁႃ ၸုမ်းၵျႃးၽႅၼ်ႉ ၼႂ်းဢိူင်ႇၼႃးပွႆး	မိူဝ်ႈဝၼ်းထီႉ 22 March 2025 (လိူၼ်သီႇလွင်ႈ 9 ၶမ်ႈ ပီႊတႆး 2119 ၼီႈ) ယၢမ်းဝၢႆးဝၼ်း 15:00 မူင်း ၸုမ်းသိုၵ်းမၢၼ်ႈ ဢဝ်ႁႅင်းသိုၵ်းတႃႇၵႃး 6 လမ်း (ၵႃးသိုၵ်း 6 လေႃႉ) ၶဝ်ႈၵႂႃႇသွၵ်ႈတဝ် ႁႃတီႉၺွပ်း ၵူၼ်းၸိူဝ်းႁဵတ်းၵၢၼ်ၵျႃးၽႅၼ်ႉ ၸွမ်းၸိူဝ်းၼွင်ဢွမ် ၽၢႆႇဢွၵ်ႇၼမ်ႉႁူးၽြႃးထမ်ႈ ဢိူင်ႇၼႃးပွႆး ၸႄႈဝဵင်းၼမ်ႉၸၢင် လႄႈ တီႉၺွပ်းလႆႈ ၸုမ်းၵျႃႉၽႅၼ်ႉ 20 ၵေႃႉ ၼႆယဝ်ႉ။ ၸွမ်းၼင်ႇၵူၼ်းမိူင်း ၼႂ်းပိုၼ်ႉတီႈလၢတ်ႈၼႄတႄႉ ၸုမ်းၵျႃးၽႅၼ်ႉ ၵမ်ႈၽွင်ႈၵေႃႈပၢႆႈလွတ်ႈဝႆႉ၊ ပၢႆႈၵႂႃႇၵေႃႉတီႈၵေႃႉတၢင်း လႄႈ ငိၼ်းဝႃႈ ပေႃးၽႂ်တီႉၺွပ်းလႆႈ ၵူၼ်းၶႄႇ ဢၼ်ႁဵတ်းၵၢၼ်ၵျႃးၽႅၼ်ႉၼႆ သိုၵ်းမၢၼ်ႈတေပၼ် ငိုၼ်းသူး ၼိုင်ႈၵေႃႉလႂ် သၢင်ႉငိုၼ်းမၢၼ်ႈ 30 သႅၼ်ပျႃးၼႆၶႃႈ၊ ၶူဝ်းၶွင်ၸႂ်ႉတိုဝ်း ၼႂ်းၵၢၼ်လႅၼ်ငိုၼ်းပိူၼ်ႈၼၼ်ႉၵေႃႈ ၸုမ်းသိုၵ်းမၢၼ်ႈသိမ်းလႆႈမိူၼ်ၵၼ် လႄႈ ဢမ်ႇပႆႇႁူႉႁူဝ်ယွႆႈမၼ်း၊ ထိုင်ယၢမ်း 20:00 မူင်းၼၼ်ႉ ၸုမ်းသိုၵ်းမၢၼ်ႈ ႁွင်ႉဢဝ်ပႃး ၸုမ်းပျီႇတူႉၸိတ်ႉ မၢၵ်ႇၵႅင်း တႃႇႁႅင်းသိုၵ်း 30 ၵေႃႉ ၶီႇၵႃးဢွၵ်ႇဝဵင်းၵႂႃႇ မွၵ်ႈ 8 လမ်း မုင်ႈၼႃႈၵႂႃႇတၢင်း ဢိူင်ႇၼႃးပွႆး လႄႈ ထိုင်ဝၼ်းထီႉ 23 March 2025 ၼႆႉၵေႃႈ ၸုမ်းသိုၵ်းမၢၼ်ႈတိုၵ်ႉသိုပ်ႇသွၵ်ႈတဝ်ႁႃၺွပ်း ၸုမ်းၵျႃးၽႅၼ်ႉ ၸွမ်းႁိမ်းႁွမ်းၼမ်ႉႁူး ဝႃႈၼႆ။ တီႈၼမ်ႉႁူးၽြႃးထမ်ႈ ဢိူင်ႇၼႃးပွႆး ၸႄႈဝဵင်းၼမ်ႉၸၢင်ၼႆႉ ပဵၼ်ၸုမ်းပျီႇတူႉၸိတ်ႉ 758 ၵုမ်းၵမ်ဝႆႉ လႄႈ ၸွင်ႇပျီႇတူႉၸိတ်ႉ 758 လႆႈၵဵဝ်ႇၶွင်ႈၸွမ်း ၸုမ်းၵျႃးၽႅၼ်ႉႁိုဝ်ၼႆၼၼ်ႉ ဢမ်ႇလႆႈႁူႉၸွမ်း ယူႇယဝ်ႉ။ တႆးလွတ်ႈလႅဝ်း	['ၵၢၼ်သိုၵ်း']
2025-03-25T14:31:47	https://taifreedom.com/%e1%81%bc%e1%81%a2%e1%80%84%e1%80%ba%e1%80%b8%e1%80%9a%e1%80%ad%e1%80%84%e1%80%ba%e1%80%b8%e1%80%99%e1%80%b0%e1%82%87%e1%81%b8%e1%80%b1%e1%82%8a%e1%81%b5%e1%80%b1%e1%82%83%e1%82%89%e1%81%bc%e1%80%ad/	ၼၢင်းယိင်းမူႇၸေႊၵေႃႉၼိုင်ႈ ထုၵ်ႇၺႃးၵူၼ်းႁၢႆႉလၢၵ်ႈၶိုၼ်ႈၵႃး	မိူဝ်ႈဝၼ်းထီႉ 24 March 2025 (လိူၼ်သီႇလွင်ႈ 11 ၶမ်ႈ ပီႊတႆး 2119 ၼီႈ) ယၢမ်းၵၢင်ၼႂ်မွၵ်ႈ 10:32 မူင်း မီးၵူၼ်းႁၢႆႉလၢၵ်ႈတူဝ်ၼၢင်းယိင်းၵေႃႉၼိုင်ႈၶိုၼ်ႈၵႃး တေႃႇၼႃႈၵူၼ်းသေတႃႉ ဢမ်ႇမီးၽူႈလႂ်ၽႂ်လႂ် ၵႂႃႇၸွႆႈထႅမ်မၼ်းၼၢင်း ၼႆယဝ်ႉ။ ၸွမ်းၼင်ႇ ၵူၼ်းမိူင်းၼႂ်းပိုၼ်ႉတီႈလၢတ်ႈၼႄတႄႉ လွင်ႈၼႆႉလႆႈပဵၼ်ၵႂႃႇ တီႈၼႂ်းပွၵ်ႉၵွင်းမူးလွႆ ၸႄႈဝဵင်းမူႇၸေႊ လႄႈ ပေႃးတူၺ်းၼႂ်းၵွင်ႈထၢႆႇ CCTV ၼႆ တေလႆႈႁၼ်ၵူၼ်းႁၢႆႉၸုမ်းၼိုင်ႈ လၢၵ်ႈၸၼ်ၼၢင်းယိင်းၵေႃႉၼိုင်ႈ ဢၼ်တိုၵ်ႉ ႁေႃႈလူတ်ႉၶိူင်ႈ ၸွမ်းတၢင်းဝႆႉၼၼ်ႉၶိုၼ်ႈၵႃးလႄႈ မိူဝ်ႈၽွင်းၼၼ်ႉၵေႃႈ မီးၵူၼ်းၵႂႃႇၵူၼ်းမႃးၸွမ်းတၢင်းသေတႃႉ ဢမ်ႇမီးၽႂ်ႁတ်းၵႂႃႇၸွႆႈမၼ်းၼၢင်း၊ ၼၢင်းယိင်းၵေႃႉၼၼ်ႉ ပဵၼ်ၽႂ်ယူႇတီႈလႂ်ၼႆၼၼ်ႉၵေႃႈ ဢမ်ႇပႆႇလႆႈႁူႉၸွမ်း၊ တီႈၼႂ်းပွၵ်ႉၵွင်းမူးလွႆ မီးၵူၼ်းၶိူဝ်းၶႄႇ ယူႇသၢင်ႈၵိၼ်သဝ်းၼမ်ဝႆႉ ၊ တီႈဝဵင်းမူႇၸေႊၼႆႉ ၸုမ်းယိပ်းၵွင်ႈၵၢင်ႇၵေႃႈမီးၼမ်၊ ၵူၼ်းႁၢႆႉၵူၼ်းၸူၼ်ၵေႃႈ မီးလိူင်ႇၼမ်သေဢမ်ႇၵႃး ဢမ်ႇလိူၵ်ႈၵၢင်ဝၼ်းၵၢင်ၶိုၼ်းသင်လႄႈ ပေႃးႁၼ်ၵူၼ်းမိူင်း မီးငိုၼ်းၶမ်း/ မီးလူတ်ႉၶိူင်ႈၸႃႉၶႅမ်ႉ ႁေႃႈဢွၵ်ႇႁိူၼ်းၼႆ သမ်ႉပေႃးပႂ်ႉႁႄႉၸူၼ်ၸွမ်းတၢင်းယဝ်ႉ ဝႃႈၼႆ။ မိူဝ်ႈပူၼ်ႉမႃးၼၼ်ႉ မီးၵူၼ်းႁၢႆႉ ၸူၼ်လူတ်ႉၶိူင်ႈၼၢင်းယိင်းၵေႃႉၼိုင်ႈ လႄႈ မီးၸုမ်းပျီႇတူႉၸိတ်ႉ ဢၼ်ပႃးၵွင်ႈဝႆႉၼၼ်ႉ ႁၼ်ယူႇသေတႃႉ ၸုမ်းပျီႇတူႉၸိတ်ႉ ၸုၵ်းတူၺ်းသေ ဢမ်ႇၸွႆႈႁဵတ်းသင်ပၼ်လႆႈ ၼႆယဝ်ႉ။ တႆးလွတ်ႈလႅဝ်း	['လွင်ႈၽေး']
2025-03-25T13:45:20	https://taifreedom.com/%e1%80%95%e1%80%bd%e1%82%86%e1%80%b8%e1%80%90%e1%81%a2%e1%80%84%e1%80%ba%e1%82%87%e1%80%91%e1%80%ae%e1%80%b8%e1%81%b5%e1%80%bd%e1%80%84%e1%80%ba%e1%80%b8%e1%80%99%e1%80%b0%e1%80%b8-%e1%81%bc%e1%82%82/	ပွႆးတၢင်ႇထီးၵွင်းမူး ၼႂ်းၼႃႈလိၼ်သိုၵ်းမၢႆ 1	ပေႃးထိုင်မႃးၼႂ်းဝၼ်းထီႉ 28 March 2025 (လိူၼ်သီႇလပ်း ပီႊတႆး 2119ၼီႈ) ၶွင်ႇသီႇဢဝ်ၶိုၼ်းၸိုင်ႈတႆး/တပ်ႉသိုၵ်းၸိုင်ႈတႆး ၼႃႈလိၼ်သိုၵ်းမၢႆ 1 ၵဵင်းတုင် တေတၢင်ႇထီးၸွမ်သႅင်ထၢတ်ႈၵွင်းမူးဢွင်ႇပေႉ ဢွင်ႇမၢၼ် တီႈဝၢၼ်ႈၵမ်ႉၵေႃႇ လွႆၵေႃႇမိူင်း လႄႈ ၼႂ်းဝၼ်းထီႉ 26-27 March 2025 ၼႆႉၵေႃႈ တေမီးပၢင်ထွမ်ႇလိၵ်ႈထွမ်ႇထမ်းပႃး ၼႆယဝ်ႉ။ ၸွမ်းၼင်ႇၶေႃႈမႅတ်ႉတႃႇ ၸဝ်ႈၶူးဝႃးဝုၼ်းၸုမ်ႉသေလႄႈ ၵူၼ်းဝၢၼ်ႈၵမ်ႉၵေႃႇ လွႆၵေႃႇမိူင်း ဢိၵ်ႇပႃးၸဝ်ႈတႃႇၼသတ်ႉထႃးတီႈၸမ်တီႈၵႆတင်းသဵင်ႈတင်းလၢႆ လႄႈ ၸဝ်ႈသင်ႇၶႃႇသြႃႇၸဝ်ႈၶဝ် ဢွၼ်ႁူဝ်ၼမ်းၼႃႈသေ လႆႈဢွၼ်ၵၼ်တေႇၵေႃႇတင်ႈၶိုၼ်ႈမႃး ထၢတ်ႈၵွင်းမူး မိူဝ်ႈဝၼ်းထီႉ 16 May 2024 ၼၼ်ႉ ပဵၼ်ဢၼ်ယဝ်ႉတူဝ်ႈလီငၢမ်းယဝ်ႉၼႆလႄႈ တေၸတ်းႁဵတ်းပွႆးတၢင်ႇထီးၵွင်းမူးၵႂႃႇၼႆသေ ၸင်ႇလႆႈၽိတ်ႈမွၵ်ႇထိုင် ၽူႈယႂ်ႇၵူၼ်းလူင်ၸဝ်ႈတႃႇၼသတ်ႉထႃး ပီႈၼွင်ႉၽူႈၵူၼ်းလီမီးၸေႇတၼႃႇၶဝ် မႃးလူႇတၢၼ်းယၢတ်ႇၼမ်ႉ ႁူမ်ႈၸွမ်းပႃႇရမီႇ ၸဝ်ႈပေႃႈၶူးဝႃးဝုၼ်းၸုမ်ႉ ယူႇၼႆယဝ်ႉ။ တႆးလွတ်ႈလႅဝ်း	['လွင်ႈတူင်ႉၼိုင်မုၵ်ႉၸုမ်း']
2025-03-24T11:23:00	https://taifreedom.com/%e1%80%a2%e1%80%ad%e1%80%90%e1%80%ba%e1%82%87%e1%80%9e%e1%80%9b%e1%80%b1%e1%80%b8-%e1%81%b6%e1%82%83%e1%82%88%e1%82%81%e1%82%85%e1%80%99%e1%80%ba%e1%81%bd%e1%80%b0%e1%82%88%e1%81%bc%e1%80%99%e1%80%ba/	ဢိတ်ႇသရေး ၶႃႈႁႅမ်ၽူႈၼမ်းႁႃးမၢတ်ႉသ် လႄႈ ၵူၼ်းလူႉတၢႆမီးၵႂႃႇ 5 မိုၼ်ႇၵေႃႉ	မိူဝ်ႈဝၼ်းထီႉ 23 March 2025 (လိူၼ်သီႇလွင်ႈ 10 ၶမ်ႈ ပီႊတႆး 2119 ၼီႈ) ၼၼ်ႉ တပ်ႉသိုၵ်းဢိတ်ႇသရေး ပိုတ်းယိုဝ်းသႂ်ႇႁူင်းယႃၼႂ်းပိုၼ်ႉတီႈၵႃႇၸႃႇတီႈၼိုင်ႈသေ ႁဵတ်းႁႂ်ႈမီးၵူၼ်းလူႉသဵင်ႈတၢႆ 5 ၵေႃႉ၊ ၼႂ်းၼၼ်ႉ တႃႇၵေႃႉၼိုင်ႈ ပဵၼ် Ismail Barhoum ၽူႈဢွၼ်ႁူဝ် ၽၢႆႇၵၢၼ်မိူင်း ၸုမ်းသိုၵ်းႁႃးမၢတ်ႉသ် ၼႆယဝ်ႉ။ ၼႂ်းဝၼ်းထီႉ 23 March 2025 ဝၼ်းလဵဝ်ၵၼ်ၵူၺ်းၼင်ႇၵဝ်ႇ ဢိတ်ႇသရေး ပိုတ်းယိုဝ်း ၽၢႆႇတၢင်းၵၢင်ႁၢဝ်သႂ်ႇၼႂ်းဝဵင်း Rafah လႄႈ Khan Younis ၼၼ်ႉ ၶႃႈႁႅမ်ၵူၼ်းမိူင်း ပႃႇလႅတ်ႇသ်တၢႆးဢမ်ႇယွမ်း 45 ၵေႃႉၼႆ ၽၢႆႇပၢႆးယူႇလီၵႃႇၸႃႇ လၢတ်ႈၼင်ႇၼႆ။ ၼွၵ်ႈလိူဝ်သေၼႆႉ မိူဝ်ႈၼႂ်းဝၼ်းထီႉ 22 March 2025 ၼၼ်ႉၵေႃႈ ဢိတ်ႇသရေး ၶႃႈႁႅမ်ပႅတ်ႈ Salah Al-Bardaweel ဢၼ်ပဵၼ်ၽူႈၼမ်းၸုမ်းသိုၵ်းႁႃးမၢတ်ႉသ်ထႅင်ႈ ၵေႃႉၼိုင်ႈ တီႈၼႂ်းဝဵင်း Khan Yunis ၼႆယဝ်ႉ။ တႄႇဢဝ်ပၢင်တိုၵ်းၼႂ်းၵႃႇၸႃႇ ၵိူတ်ႇပဵၼ်ၶိုၼ်ႈမႃးၼႂ်းႁၢင်ပီႊ 2023 ၼၼ်ႉ ၽၢႆႇတၢင်း ဢိတ်ႇသရေး ပိုတ်းယိုဝ်းၶႃႈႁႅမ်ပႅတ်ႈ ၽူႈဢွၼ်ႁူဝ်ၸုမ်းၵၢၼ်မိူင်း ဢၼ်မီးပုၼ်ႈ ၽွၼ်းတႅပ်းတတ်းပုတ်းၶၢတ်ႇ ပၵ်းပိူင်းမၢႆမီႈၸုမ်းသိုၵ်းႁႃးမၢတ်ႉသ် ၼႂ်း 19 ၵေႃႉၼၼ်ႉ ထုၵ်ႇၶႃႈႁႅမ်ၵႂႃႇယဝ်ႉ 11 ၵေႃႉ ဝႃႈၼႆ။ ၵူၼ်းမိူင်းပႃႇလႅတ်ႉသ်တၢႆး လႆႈယူႇသဝ်း ၵတ်းယဵၼ်မႃးၶၢဝ်းတၢင်း 2 လိူၼ် ၽွင်းၵိုတ်းတိုၵ်းၵၼ်ၸူဝ်ႈၶၢဝ်း ၼႆသေတႃႉ တႄႇဢဝ်မိူဝ်ႈဝၼ်းထီႉ 18 March 2025 ၼၼ်ႉမႃး ၸိူဝ်းၶဝ်လႆႈပၢႆႈတၢင်းတၢႆ ထႅင်ႈပွၵ်ႈၼိုင်ႈ ယွၼ်ႉဢိတ်ႇသရေး ယႃႉပႅတ်ႈၶေႃႈတူၵ်းလူင်းလွင်ႈၵိုတ်းတိုၵ်းသေ ပိုတ်းယိုဝ်းသႂ်ႇ ၼႂ်းၵႃႇၸႃႇထႅင်ႈ ဝႃႈၼႆ။ ဢိတ်ႇသရေး လူမ်ႇတိုၵ်းၸုမ်းသိုၵ်းႁႃးမၢတ်ႉသ် ၼႂ်းပိုၼ်ႉတီႈၵႃႇၸႃႇၸမ်ၶၢဝ်းတၢင်း 18 လိူၼ်ယဝ်ႉသေ ႁဵတ်းႁႂ်ႈမီးၵူၼ်းလူႉသဵင်ႈတၢႆၵႂႃႇယဝ်ႉ 50,000 ၵေႃႉ လႄႈ ၽၢႆႇပၢႆးယူႇလီၵႃႇၸႃႇလၢတ်ႈဝႃႈ ၼႂ်းၵူၼ်းလူႉတၢႆၼႆႉ ၵမ်ႈၼမ်ပဵၼ်ၵူၼ်းမိူင်း ၼႆသေတႃႉ ၽၢႆႇဢိတ်ႇသရေး သမ်ႉဢၢင်ႈလၢတ်ႈဝႃႈ ၼႂ်းၵူၼ်းလူႉတၢႆၼၼ်ႉ ၸုမ်းသိုၵ်းႁႃးမၢတ်ႉသ်မွၵ်ႈ 20,000 ၵေႃႉ ၼႆယူႇယဝ်ႉ။ တႆးလွတ်ႈလႅဝ်း	['ၼွၵ်ႈမိူင်း']
2025-03-22T16:15:00	https://taifreedom.com/%e1%80%95%e1%81%a2%e1%80%84%e1%80%ba%e1%80%95%e1%80%bd%e1%82%86%e1%80%b8%e1%80%9a%e1%80%bd%e1%80%84%e1%80%ba%e1%82%88%e1%80%9a%e1%80%b1%e1%82%83%e1%80%b8%e1%80%9c%e1%80%af%e1%81%b5%e1%80%ba%e1%82%88/	ပၢင်ပွႆးယွင်ႈယေႃးလုၵ်ႈႁဵၼ်း ၽၢၼ်ႇပူၼ်ႉၸၼ်ႉ ၸုပ်ႈ (6)	မိူဝ်ႈၼႆႉ ဝၼ်းထီႉ 22 March 2025 (လိူၼ်သီႇလွင်ႈ 9 ၶမ်ႈ ပီႊတႆး 2119 ၼီႈ) ႁွင်ႈၵၢၼ်လူင် ပၢႆးပၺ်ႇၺႃႇ ၶွင်ႇသီႇဢဝ်ၶိုၼ်းၸိုင်ႈတႆး လႆႈၸတ်းႁဵတ်း ပၢင်ပွႆးယွင်ႈယေႃးလုၵ်ႈႁဵၼ်း ၽၢၼ်ႇပူၼ်ႉၸၼ်ႉ ၸုပ်ႈ (6) မီးၽူႈယႂ်ႇၵူၼ်းလူင်၊ ပေႃႈမႄႈလုၵ်ႈႁဵၼ်း ၶဝ်ႈႁူမ်ႈပၼ်ႁႅင်းၵႂႃႇ ဢွင်ႈတီႈ ႁူင်းႁဵၼ်းၸိူဝ်ႉၸၢတ်ႈ ၸၼ်ႉသုင်ငဝ်ႈၸိုင်ႈလွႆတႆးလႅင်း။ ၸဝ်ႈသိုၵ်းလူင် ၶိူဝ်းလၢဝ် ၽူႈၸတ်းၵၢၼ်ႁွင်ႈၵၢၼ်လူင် ဢုပ်ႉပိူင်ႇငဝ်ႈၸိုင်ႈ လႆႈပိုတ်ႇပၢင်မွၵ်ႇလၢတ်ႈၶေႃႈၵႂၢမ်းၵႂႃႇဝႃႈ လွင်ႈၵၢၼ်ႁဵၼ်းၼႆႉ မၼ်းလမ်ႇလွင်ႈလႄႈ လူဝ်ႇလႆႈဝႆႉၼမ်ႉၼၵ်းၼိူဝ်ၵၢၼ်ႁဵၼ်း ၸိူဝ်းၼႆႉယဝ်ႉ။ ၼႂ်းပၢင်ယွင်ႈယေႃးလုၵ်ႈႁဵၼ်းၽၢၼ်ႇပူၼ်ႉၸၼ်ႉၼႆႉ ၸင်ႇမီးတင်း ၸဝ်ႈသိုၵ်းလူင် ၶိူဝ်းလၢဝ်၊ ၸဝ်ႈႁၢၼ်ၶမ်းၸၢမ်ႇ လႄႈ ၸဝ်ႈသိုၵ်း သေႃးၸိင်ႇ လႆႈယိုၼ်ႈပၼ် ဝႂ်ယုၵ်ႉယွင်ႈလုၵ်ႈႁဵၼ်းၽၢၼ်ႇပူၼ်ႉၸၼ်ႉ ၸၼ်ႉသုင်၊ ၸၼ်ႉၵၢင်၊ ၸၼ်ႉငဝ်ႈ၊ ႁူင်းႁဵၼ်း တၢင်းလတ်း၊ လုၵ်ႈႁဵၼ်းၵတ်ႉၶႅၼ်ႇ ဢၼ်လႆႈသူးထီႉ 1-2-3 လႄႈ ယိုၼ်ႈမွပ်ႈဝႂ် ၵၢၼ်သွၼ်ပူၼ်ႉလုၵ်ႈႁဵၼ်းၼုမ်ႇႁၢၼ်ၸိုင်ႈမိူင်းပီႊ(3) ၼႂ်းပီႊသွၼ်ႁဵၼ်း 2023-2024 ၼႆႉ ၼႆယူႇယဝ်ႉ။ သိုပ်ႇသေၼၼ်ႉ ၸဝ်ႈႁၢၼ်လၢၼ်တႆး ၽူႈၸတ်းၵၢၼ်ႁွင်ႈၵၢၼ်လူင်ပၢႆးပၺ်ႇၺႃႇ ၶွင်ႇသီႇဢဝ်ၶိုၼ်းၸိုင်ႈတႆး မွၵ်ႇလၢတ်ႈၶေႃႈၵႂၢမ်းၵႂႃႇဝႃႈ ၸွမ်းၼင်ႇဢၼ်ႁဝ်းလႆႈႁဵတ်းသၢင်ႈ ပၢင်မွပ်ႈဢၢပ်ႈဝႂ်ၽၢၼ်ႇပူၼ်ႉၸၼ်ႉမႃးၵူႈပီႊၼၼ်ႉ ပဵၼ်တႃႇၸုင်ၸၼ်ယုၵ်ႉၸၼ်ႉပၢႆးပၺ်ႇၺႃႇ ႁႂ်ႈၶိုတ်းၸၼ်ႉမိူင်းႁူမ်ႈတုမ်လႄႈ ၸၼ်ႉလုမ်ႈၾႃႉ ၊ ႁူင်းႁဵၼ်းႁဝ်းၼႆႉၵေႃႈ မီးၸၼ်ႉၸွမ်ၵေႃးလ်လဵၵ်ႉ(College) လႄႈ GED ယဝ်ႉ ဝႃႈၼႆ။ ဝၢႆးသေၼၼ်ႉ ၸဝ်ႈသိုၵ်းလူင် ၶိူဝ်းလၢဝ် လႆႈမွၵ်ႇလၢတ်ႈၶေႃႈၵႂၢမ်းပိၵ်ႉဢိုတ်းပၢင်ၵႅဝ်ႈၵႂႃႇသေ ထႆႇၶႅပ်းႁၢင်ႈၵိုၵ်းပိုၼ်းပဵၼ်တီႈမၢႆတွင်း ပၢင်ၵႅဝ်ႈယဝ်ႉတူဝ်ႈၵႂႃႇလီငၢမ်း ယူႇယဝ်ႉ။ တႆးလွတ်ႈလႅဝ်း	['ၶၢဝ်ႇ']
2025-03-22T11:02:53	https://taifreedom.com/%e1%81%b8%e1%80%bd%e1%80%99%e1%80%ba%e1%82%81%e1%81%a2%e1%81%bc%e1%80%ba-%e1%81%b6%e1%80%ad%e1%80%b0%e1%80%9d%e1%80%ba%e1%80%b8%e1%80%84%e1%80%ad%e1%80%af%e1%81%bc%e1%80%ba%e1%80%b8-%e1%82%81%e1%80%b0/	ၸွမ်ႁၢၼ် ၶိူဝ်းငိုၼ်း ႁူပ်ႉထူပ်းပၼ်ၵႂၢမ်းႁူႉၵူၼ်းမိူင်း တီႈဝၢၼ်ႈၵုင်းမူင်ႈ	မိူဝ်ႈဝႃး ဝၼ်းထီႉ 21 March 2025 (လိူၼ်သီႇလွင်ႈ 8 ၶမ်ႈ ပီႊတႆး 2119 ၼီႈ) ၸွမ်းၼင်ႇပေႃႈမႄႈၵူၼ်းမိူင်း တုၵ်းယွၼ်းမႃးသေ ၸွမ်ႁၢၼ် ၶိူဝ်းငိုၼ်း ၵႅမ်ႁူဝ်ပဝ်ႈ(2)/ၽူႈပွင်ၵၢၼ်သိုၵ်း RCSS/SSA လႆႈပၼ်ၵႂၢမ်းႁူႉၵႂႃႇတီႈ ၵူၼ်းမိူင်း တီႈဝၢၼ်ႈၵုင်းမူင်ႈ ဢိူင်ႇဝၢၼ်ႈၼွင် ၸႄႈဝဵင်းၼမ်ႉၸၢင် ၵဵဝ်ႇလူၺ်ႈလွင်ႈ ၵၢၼ်သႃႇသႃႇၼႃႇ၊ ၽႃႇသႃႇၵႂၢမ်းလၢတ်ႈလိၵ်ႈလၢႆး၊ ၾိင်ႈငႄႈၾိင်ႈထုင်း၊ ၵၢၼ်ၽုၵ်ႇသွမ်ႈ၊ ၵၢၼ်ၵႃႉၶၢႆ တႄႇၵႂႃႇၸိူဝ်းၼႆႉသေ မီးပေႃႈမႄႈၵူၼ်းမိူင်းၶဝ်ႈထွမ်ႇငိၼ်းတင်းၼမ် ယူႇယဝ်ႉ။ တႆးလွတ်ႈလႅဝ်း	['လွင်ႈတူင်ႉၼိုင်မုၵ်ႉၸုမ်း']
2025-03-21T12:33:01	https://taifreedom.com/%e1%81%b5%e1%82%83%e1%80%b8-10-%e1%80%9c%e1%80%b1%e1%82%83%e1%82%89%e1%80%95%e1%80%ad%e1%81%bc%e1%80%ba%e1%82%88-%e1%80%90%e1%80%ae%e1%82%88%e1%80%9c%e1%80%bd%e1%82%86%e1%80%95%e1%81%a2%e1%80%84/	ၵႃး 10 လေႃႉပိၼ်ႈ တီႈလွႆပၢင်ၵႂၢႆး မီးၵူၼ်းမၢတ်ႇၸဵပ်းလူႉတၢႆ	မိူဝ်ႈဝႃးဝၼ်းထီႉ 20 March 2025 (လိူၼ်သီႇလွင်ႈ 7 ၶမ်ႈ ပီႊတႆး 2119 ၼီႈ) ယၢမ်းႁူဝ်ၶမ်ႈ 18:00 မူင်း မီးၵႃး 10 လေႃႉလမ်းၼိုင်ႈ လႆႈပဵၼ်ၽေးၵိုင်ႉၵၢင်ႉၵႃးပိၼ်ႈ ၽွင်းတိုၵ်ႉလူင်းၵုင်း တီႈလွႆပၢင်ၵႂၢႆး ႁိမ်းဝၢၼ်ႈပၢင်လေႃႉ ၼႂ်းၸႄႈဝဵင်းၵဵင်းတုင် လႄႈ မီးၵူၼ်းၼႂ်းၵႃး လႆႈတၢႆ 1 ၵေႃႉ မၢတ်ႇၸဵပ်း 3 ၵေႃႉ ဝႃႈၼႆ။ ၵူၼ်းမိူင်းၼႂ်းပိုၼ်ႉတီႈလၢတ်ႈၼႄဝႃႈ ၵူၼ်းႁေႃႈၵႃးတႄႉ လႆႈလူႉတၢႆထင်တီႈယဝ်ႉ၊ ၸိူဝ်ၶဝ် 3 ၵေႃႉၼၼ်ႉ မၢတ်ႇၸဵပ်းသေၶမ်ဝႆႉယူႇတီႈၼႂ်းၵႃး၊ တၢင်းၽၢႆႇၸုမ်းပရိတ လႄႈ ၽူႈၵဵဝ်ႇၶွင်ႈလၢႆလၢႆၸုမ်း ႁူမ်ႈၵၼ်ၵႂႃႇၸွႆႈထႅမ်ဢွင်ႈတီႈပိူင်ပဵၼ် လႄႈ လႆႈဢဝ်တူဝ်ၸိူဝ်းၶဝ် သူင်ႇယူတ်းယႃတူဝ်ဝႆႉတီႈႁူင်းယႃ ဝဵင်းၵဵင်းတုင်ယဝ်ႉ ဝႃႈၼႆ။ တႆးလွတ်ႈလႅဝ်း	['လွင်ႈၽေး']
2025-03-21T11:06:52	https://taifreedom.com/%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%91%e1%82%86%e1%80%b8%e2%88%92%e1%81%b5%e1%80%b0%e1%81%bc%e1%80%ba%e1%80%b8%e1%80%90%e1%80%b1%e1%82%83%e1%82%89%e1%80%9a%e1%82%83%e1%82%88/	သိုၵ်းထႆး−ၵူၼ်းတေႃႉယႃႈ ပိုတ်းယိုဝ်းၵၼ်တီႈလႅၼ်လိၼ် ၵူၼ်းတေႃႉယႃႈတၢႆထႅင်ႈ	မိူဝ်ႈၼႆႉဝၼ်းထီႉ 21 March 2025 (လိူၼ်သီႇလွင်ႈ 8 ၶမ်ႈ ပီႊတႆး 2119 ၼီႈ) သိုၵ်းထႆး လႆႈမီးလွင်ႈပိုတ်းယိုဝ်းၸွမ်း ၵူၼ်းတေႃႉသူင်ႇယႃႈမဝ်းၵမ် ဢၼ်မႅၵ်ႇယႃႈပႆလတ်း ထိူၼ်ႇၶဝ်ႈၵႂႃႇၼႂ်းမိူင်းထႆး ပိုၼ်ႉတီႈ ဝၢၼ်ႈပႃႇလူဝ် ပွၵ်ႉ 15 ဢိူင်ႇမႄႈသူၺ် ၸႄႈဝဵင်းမႄႈဢၢႆး ၸႄႈတွၼ်ႈၵဵင်းမႆႇ လႅၼ်လိၼ် တႆး−ထႆး ၽၢႆႇတၢင်းသိုၵ်းထႆး တီႉၺွပ်းလႆႈ ယႃႈမႁူမ်ႈတင်းမူတ်း 280,000 မဵတ်ႉ၊ ယႃႈလမ် 4.8 ၵီႇလူဝ်ႇၵရမ်ႇ၊ ၵွင်ႈ 1 လဝ်း လႄႈ ၶၢပ်ႈတူဝ်တၢႆၵူၼ်းတေႃႉသူင်ႇယႃႈမဝ်းၵမ် 2 ၵေႃႉ ၼႆယဝ်ႉ။ တီႈၼႂ်းၸႄႈဝဵင်းမႄႈဢၢႆး ၸႄႈတွၼ်ႈၵဵင်းမႆႇ ၵူၺ်းၼင်ႇၵဝ်ႇ မိူဝ်ႈၼႂ်းဝၼ်းထီႉ 19 March 2025 ပူၼ်ႉမႃးၼၼ်ႉ သိုၵ်းထႆး လႄႈ ၵူၼ်းတေႃႉသူင်ႇယႃႈမဝ်းၵမ်း လႆႈမီး လွင်ႈပိုတ်းယိုဝ်းၵၼ်သေ ၵူၼ်းတေႃႉယႃႈတၢႆ 1 ၵေႃႉ ၽၢႆႇသိုၵ်းထႆး တီႉၺွပ်းလႆႈ ယႃႈမႁူမ်ႈတင်းမူတ်း 300,000 မဵတ်ႉ မိူၼ်ၵၼ်။ တႄႇဢဝ်မိူဝ်ႈၼႂ်းဝၼ်းထီႉ 1 October 2024 တေႃႇထိုင်ယၢမ်းၽွင်းတေႃႈလဵဝ် ၽၢႆႇ သိုၵ်းထႆး ႁႄႉၵႅတ်ႇလႆႈၵၢၼ်တေႃႉသူင်ႇယႃႈမဝ်းၵမ် 201 ပွၵ်ႈ၊ တီႉၺွပ်းလႆႈၵူၼ်း ဢၼ်ၵဵဝ်ႇၶွင်ႈ 215 ၵေႃႉ၊ ယႃႈမ 77,370,226 မဵတ်ႉ၊ ယႃႈၾိၼ်ႇၽိူၵ်ႇ 145 ၵီႇလူဝ်ႇၵရမ်ႇ၊ ယႃႈဢၢႆႉသ် 7,141 ၵီႇလူဝ်ႇၵရမ်ႇ၊ ယႃႈလမ် 6 ၵီႇလူဝ်ႇၵရမ်ႇ၊ ၶႄးတမိၼ်ႇ (ketamine) 235 ၵီႇလူဝ်ႇၵရမ်ႇ၊ ပိုတ်းယိုဝ်းၸွမ်းၵူၼ်းတေႃႉသူင်ႇယႃႈ 31 ပွၵ်ႈ လႄႈ ၵူၼ်းတေႃႉယႃႈတၢႆ 11 ၵေႃႉသေ သင်ၸိူင်ႉယႃႈမဝ်းၵမ်ၸိူဝ်းၼႆႉ ၶဝ်ႈၵႂႃႇထိုင်လႆႈၼႂ်းဝဵင်းလူင်မိူင်းၵွၵ်ႇ ၸိုင်ႈထႆး ပေႃးၼႆၸိုင် တေတုမ်ႉတိူဝ်ႉတေႃႇ ပၢႆးမၢၵ်ႈမီးၸိုင်ႈမိူင်း ပဵၼ်ႁူဝ်ၼပ်ႉငိုၼ်းထႆး 19,127 လၢၼ်ႉဝၢတ်ႇၼႆ သိုဝ်ႇၶၢဝ်ႇ MGR Online ဢွၵ်ႇဝႆႉၼင်ႇၼႆ။ တႆးလွတ်ႈလႅဝ်း	['ယႃႈမဝ်းၵမ်']
2025-03-20T15:09:36	https://taifreedom.com/%e1%81%be%e1%80%b0%e1%81%bc%e1%80%ba%e1%80%90%e1%80%b1%e1%81%b8%e1%81%a2%e1%80%84%e1%80%ba%e1%82%88%e1%80%90%e1%80%b0%e1%81%b5%e1%80%ba%e1%80%b8%e1%80%9c%e1%81%a2%e1%82%86%e1%80%9c/	ၾူၼ်တေၸၢင်ႈတူၵ်းလၢႆလၢႆပိုၼ်ႉတီႈၼႂ်းမိူင်းတႆး	တႄႇဢဝ်ၼႂ်းဝၼ်းထီႉ 22-23 March 2025 ( လိူၼ်သီႇလွင်ႈ 9-10 ၶမ်ႈ ပီႊတႆး2119 ၼီႈ) ၼႆႉ မိူင်းတႆးပွတ်းႁွင်ႇ မိူင်းတႆးပွတ်းၸၢၼ်း မိူင်းတႆးပွတ်းဢွၵ်ႇ လႄႈ ၽၢႆႇဢွၵ်ႇဝဵင်းတႃႈလိူဝ်ႇ (မၢၼ်းတလေး) ၾၢင်ႉ တေၸၢင်ႈမီးၾူၼ်တူၵ်းႁႅင်းလႄႈ လူမ်းလႅင်ႉ ၾႃႉၽႃႇ ၾႃႉမႅပ်ႈ ၼႆယဝ်ႉ။ မိူၼ်ၼင်ႇၼႂ်းမိူင်းတႆး ပွတ်းဢွၵ်ႇၶူင်း ၵဵင်းတုင် တႃႈၶီႈလဵၵ်း ၼၼ်ႉ ၾူၼ်တေၸၢင်ႈတူၵ်းတင်ႈတႄႇၼႂ်းဝၼ်းထီႉ 21-23 March 2025 ၼႆယဝ်ႉ။ မိူၼ်ၼင်ႇၼႂ်းမိူင်းထႆး လၢႆလၢႆပိုၼ်ႉတီႈ ပွတ်းၵၢင်လႄႈ ပွတ်းတွၼ်ႈၽၢႆႇတႂ်ႈ ၽွင်းယၢမ်းမိူဝ်ႈလဵဝ်ၾူၼ်တူၵ်းႁႅင်း ၾႃႉၽႃႇ လူမ်းလႅင်ႉၶဝ်ႈ ၼႆသိုဝ်ႇၶၢဝ်ႇထႆး TNN Earth ဢွၵ်ႇဝႆႉၼင်ႇၼႆ။ ၵဵဝ်ႈလူၺ်ႈၾိင်ႈၾႃႉရႃႇသီႇဢုတုလႅၵ်ႈလၢႆႈ ၽွင်ႈၶၢဝ်းမႆႈၼႆႉသေ တေၸၢင်ႈတုမ်ႇတိူဝ်ႉတေႃႇပၢႆးယူႇလီၵူၼ်းႁဝ်း တင်းၼမ်လႄႈ ထုၵ်ႇလီဢွၼ်ၵၼ်ၾၢင်ႉလွင်ႈယူႇလွင်ႈၵိၼ်ၵၼ် ဝႆႉၼႆယဝ်ႉ။ တႆးလွတ်ႈလႅဝ်း	['လွင်ႈၽေး']
2025-03-20T12:02:46	https://taifreedom.com/%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%91%e1%82%86%e1%80%b8-%e1%80%95%e1%80%ad%e1%80%af%e1%80%90%e1%80%ba%e1%80%b8%e1%80%9a%e1%80%ad%e1%80%af%e1%80%9d%e1%80%ba%e1%80%b8-10/	သိုၵ်းထႆး ပိုတ်းယိုဝ်းၵူၼ်းတေႃႉသူင်ႇယႃႈတၢႆ တီႈလႅၼ်လိၼ် တႆး−ထႆး	မိူဝ်ႈဝၼ်းထီႉ 19 March 2025 (လိူၼ်သီႇလွင်ႈ 6 ၶမ်ႈ ပီႊတႆး 2119 ၼီႈ) သိုၵ်းထႆး ဢၼ်ဢွၵ်ႇလဵပ်ႈယၢမ်းၸွမ်းႁိမ်းလႅၼ်လိၼ် တႆး−ထႆး ၽွင်းႁွတ်ႈထိုင်တီႈၼႂ်းထိူၼ်ႇ ဝၢၼ်ႈလၢႆႇဢၢႆး ပွၵ်ႉ 9 ဢိူင်ႇမႄႈဢၢႆး ၸႄႈဝဵင်းမႄႈဢၢႆး ၸႄႈတွၼ်ႈၵဵင်းမႆႇ လႆႈထူပ်း ႁၼ်ၵူၼ်းမွၵ်ႈ 3−5 ၵေႃႉ ပႃးတင်းထူင်သေ ပႆလတ်းထိူၼ်ႇၶဝ်ႈၵႂႃႇၼႂ်းမိူင်းထႆး ၽၢႆႇသိုၵ်းထႆးတေဢၢၼ်းၶဝ်ႈၵူတ်ႇထတ်း ၵူၺ်းၸိူဝ်းၶဝ်ပိုတ်းယိုဝ်းသိုၵ်းထႆး ဢွၼ်တၢင်းလႄႈ သွင်ၽၢႆႇပိုတ်းယိုဝ်းၵၼ်ႁိုင်မွၵ်ႈ 10 မိၼိတ်ႉ ၼႆယဝ်ႉ။ ဝၢႆးသဵင်ၵွင်ႈယဵၼ်ၵႂႃႇယဝ်ႉ ၽၢႆႇသိုၵ်းထႆးၶဝ်ႈၵူတ်ႇထတ်း ၼႂ်းပိုၼ်ႉတီႈဢၼ်ပိုတ်း ယိုဝ်းၵၼ်ၼၼ်ႉသေ ထူပ်းႁၼ်ၶၢပ်ႈတူဝ်တၢႆၵူၼ်းတေႃႉသူင်ႇယႃႈမဝ်းၵမ် 1 ၵေႃႉ ႁူမ်ႈပႃး ယႃႈမ 300,000 မဵတ်ႉ ဝႃႈၼႆ။ ၼႂ်းဝၼ်းထီႉ 19 March 2025 ဝၼ်းလဵဝ်ၵၼ်ၵူၺ်းၼင်ႇၵဝ်ႇ တီႈၼႂ်းပိုၼ်ႉတီႈ ဢိူင်ႇဝဵင်းၽၢင်းၶမ်း ၸႄႈဝဵင်းမႄႈသၢႆ ၸႄႈတွၼ်ႈၵဵင်းႁၢႆး လႅၼ်လိၼ် တႆး−ထႆး ၼၼ်ႉၵေႃႈ သိုၵ်းထႆး လႆႈမီးလွင်ႈပိုတ်းယိုဝ်းၸွမ်း ၵူၼ်းၵႃႉၶၢႆယႃႈမဝ်းၵမ် မွၵ်ႈ 10 မိၼိတ်ႉ ဢၼ်တေႃႉယႃႈၶၢမ်ႈမႄႈၼမ်ႉသၢႆသေ ၶဝ်ႈၵႂႃႇၼႂ်းမိူင်းထႆး လႄႈ ၽၢႆႇၸဝ်ႈၼႃႈတီႈထႆး တီႉၺွပ်းလႆႈယႃႈဢၢႆႉသ်တင်းမူတ်း 323 ၵီႇလူဝ်ႇၵရမ်ႇ ၵူၺ်း ၵူၼ်းတေႃႉသူင်ႇတႄႉ တၼ်းလုၺ်းၼမ်ႉပၢႆႈလွတ်ႈၵႂႃႇလႆႈ ၼႆယဝ်ႉ။ ၸွမ်းလႅၼ်လိၼ် တႆး−ထႆး မီးလွင်ႈတေႃႉသူင်ႇယႃႈမဝ်းၵမ်ၶဝ်ႈၵႂႃႇၼႂ်းမိူင်းထႆး ဢမ်ႇထၢတ်ႇဢမ်ႇဝၢႆးသေ ၽၢႆႇတၢင်းၸဝ်ႈၼႃႈတီႈထႆးၶဝ် တေတိူဝ်းၽိူမ်ႉ လွင်ႈဢွၵ်ႇ လဵပ်ႈယၢမ်းၵူတ်ႇထတ်း ႁႄႉၵႅတ်ႇၽဵဝ်ႈမူၺ်ႉယႃႈမဝ်းၵမ် ႁႂ်ႈၼႅၼ်ႈၼႃလိူဝ်ၵဝ်ႇ ဝႃႈၼႆ။ တႆးလွတ်ႈလႅဝ်း	['ယႃႈမဝ်းၵမ်']
2025-03-20T11:14:28	https://taifreedom.com/%e1%81%bc%e1%80%af%e1%80%99%e1%80%ba%e1%82%87%e1%81%b8%e1%81%a2%e1%82%86%e1%80%b8-%e1%82%81%e1%82%85%e1%80%84%e1%80%ba%e1%80%b8%e1%81%b5%e1%81%a2%e1%81%bc%e1%80%ba%e1%80%99%e1%81%a2%e1%81%bc%e1%80%ba/	ၼုမ်ႇၸၢႆး ႁႅင်းၵၢၼ်မၢၼ်ႈ ပႃးၵွင်ႈလမ်းယိုဝ်းလုၵ်ႈဢွၼ်ႇထႆး	မိူဝ်ႈဝၼ်းထီႉ 19 March 2025 (လိူၼ်သီႇလွင်ႈ 6 ၶမ်ႈ ပီႊတႆး 2119 ၼီႈ) ၽၢႆႇတၢင်းၸဝ်ႈၼႃႈတီႈပလိၵ်ႈထႆး လၢတ်ႈဝႃႈ ၸုမ်းၼုမ်ႇၸၢႆး ႁႅင်းၵၢၼ်ယၢၼ်မိူင်း မိူင်းႁူမ်ႈတုမ်မၢၼ်ႈ ဢမ်ႇၼပ်ႉယမ် လႄႈ ဢမ်ႇၵူဝ်ပၵ်းပိူင်မၢႆမီႈၼၼ်ႉ လႆႈၶီႈလူတ်ႉၶိူင်ႈ ဢဝ်ၵွင်ႈလမ်းယိုဝ်းၸုမ်းၼုမ်ႇၸၢႆးထႆး တီႈႁိမ်းၼႃႈဝတ်ႉၵူပ်ႉၵႃႇ ၸႄႈဝဵင်းသမုတ်ႇသႃၶွၼ်း ၸႄႈတွၼ်ႈသမုတ်ႇသႃၶွၼ်း ႁဵတ်းႁႂ်ႈၵူၼ်းၸိူဝ်း လတ်းၽၢၼ်ႇၵႂႃႇမႃး ၸွမ်းႁိမ်းႁွမ်းၼၼ်ႉ လႅၼ်ႈပၢႆႈႁႃတီႈလွတ်ႈၽေး ၼႆယဝ်ႉ။ ဝၢႆးသေၼၼ်ႉ ၽၢႆႇပလိၵ်ႈထႆး ၸင်ႇလႆႈၵူတ်ႇထတ်းတူၺ်းၸွမ်းၵွင်ႈထၢႆႇ CCTV လႄႈ တွင်ႈထၢမ်ၵူၼ်းႁိမ်းႁွမ်းၸိူဝ်းၼၼ်ႉသေ လႆႈႁူႉဝႃႈ ၸုမ်းၼုမ်ႇၸၢႆး ႁႅင်းၵၢၼ် ယၢၼ်မိူင်း လႆႈၵႂႃႇမူၵ်းသိူင်ႇတူဝ်ယူႇဝႆႉတီႈ ႁွင်ႈၶၢတ်ႈ ၼႂ်းဢိူင်ႇပၢင်းယႃႉၽႄႉ ၸႄႈဝဵင်းသမုတ်ႇသႃၶွၼ်းလႄႈ ၸင်ႇၶဝ်ႈတီႉၺွပ်း ၼုမ်ႇၸၢႆးႁႅင်းၵၢၼ် 2 ၵေႃႉ ဢၼ်ဢဝ်ၵွင်ႈ လမ်းယိုဝ်းၸုမ်းၼုမ်ႇၸၢႆးထႆးၼၼ်ႉ ပဵၼ် ၸေႃႇမိၼ်းဢူး ဢႃႇယု 20 ပီႊ တင်း လႃႉဝီး ဢႃႇယု 15 ပီႊ ပဵၼ်ၵူၼ်းမိူင်းႁူမ်ႈတုမ်သေ ၵႆႉမီးလွင်ႈၽိတ်းမေႃးၸွမ်း ၸုမ်းၼုမ်ႇၸၢႆးထႆးၼၼ်ႉ ဝႃႈၼႆ။ ၵဵဝ်ႇလူၺ်ႈလွင်ႈၼႆႉ ၶႃသွင်ၵေႃႉ လႆႈလၢတ်ႈဝႃႈ ငိူၼ်ႈငဝ်ႈလွင်ႈတၢင်းမၼ်းတႄႉ လုၵ်ႉမႃးတီႈ ယွၼ်ႉဢမ်ႇလႆႈၸႂ်ၼႃႈတႃၸုမ်းၼုမ်ႇၸၢႆးထႆး ၸုမ်းၼႆႉၼႃႇ၊ ယွၼ်ႉၶဝ် လႆႈၸႂ်ယွင်ႈတူဝ်ၶဝ်ပဵၼ်ၵူၼ်းၵျႃႉၵူၼ်းၶႅၼ်ႇ ႁၼ်ၸိူဝ်းႁဝ်းပဵၼ်ၵူၼ်းမိူင်းႁူမ်ႈတုမ် သေ ၵႆႉမႃးယဝ်ႉယွၵ်ႇလၢတ်ႈငိူဝ်ႉၵိူဝ်ႉလဵၼ်ႈ ႁဵတ်းႁႂ်ႈဢမ်ႇထုၵ်ႇမႅၼ်ႈၵၼ်မႃး ႁိုင်ယဝ်ႉလႄႈ ပွၵ်ႈၼႆႉ ယွၼ်ႉဢမ်ႇယိူၼ်ႉလႆႈယဝ်ႉသေ ၸင်ႇလႆႈၶီႈလူတ်ႉၶိူင်ႈ လမ်းဢဝ်ၵွင်ႈယိုဝ်းလွၵ်ႇငိူတ်ႈ ၼင်ႇႁိုဝ်ၸိူဝ်းၶဝ် ပေႃးတေဢမ်ႇလႆႈမႃး ယဝ်ႉယွၵ်ႇလၢတ်ႈငိူဝ်ႉၵိူဝ်ႉလဵၼ်ႈထႅင်ႈ ၼႆယဝ်ႉ။ ၸိူင်ႉႁိုဝ်ၵေႃႈလီ ၽၢႆႇပလိၵ်ႈထႆး လႆႈယိုတ်းသိမ်းပႅတ်ႈၵွင်ႈပွတ်း 1 လဝ်း ႁူမ်ႈပႃး မၢၵ်ႇၵွင်ႈ (ဢၼ်ဢမ်ႇမီးဝႂ်ၶႂၢင်ႉယိပ်းတိုဝ်းၵွင်ႈၵၢင်ႇ) လႄႈ လူတ်ႉၶိူင်ႈ ဢၼ်ၶီႈလမ်းယိုဝ်းၵၼ်ၼၼ်ႉသေ တေႁဵတ်းသၢင်ႈပၼ်တၢမ်ႇတၢင်းၽိတ်းၵႂႃႇ ၸွမ်းၼင်ႇမၢႆမီႈၸိုင်ႈမိူင်းမီးၼၼ်ႉ ၼႆယူႇယဝ်ႉ။ တႆးလွတ်ႈလႅဝ်း	['ၼွၵ်ႈမိူင်း']
2025-03-19T18:07:09	https://taifreedom.com/%e1%80%95%e1%81%a2%e1%80%84%e1%80%ba%e1%80%95%e1%81%bc%e1%80%ba%e1%81%b5%e1%82%82%e1%81%a2%e1%80%99%e1%80%ba%e1%80%b8%e1%82%81%e1%80%b0%e1%82%89-%e1%81%bc%e1%82%82%e1%80%ba%e1%80%b8%e1%80%9d%e1%81%bc/	ပၢင်ပၼ်ၵႂၢမ်းႁူႉ ၼႂ်းဝၼ်းပွႆးယၢတ်ႇၼမ်ႉ ၵွင်းမူး မူၺ်ႇတေႃႇတိုဝ်ႉလူင်	မိူဝ်ႈၼႆႉဝၼ်းထီႉ 19 March 2025 (လိူၼ်သီႇလွင်ႈ 6 ၶမ်ႈ ပီႊတႆး 2119 ၼီႈ) ယၢမ်းဝၢႆးဝၼ်း 14:00 မူင်း သင်ႇၶၸဝ်ႈလႄႈ ၽူႈယႂ်ႇၵူၼ်းလူင် ၵေႃႉသိုၵ်းၵေႃႉႁၢၼ် ပေႃႈမႄႈၵူၼ်းမိူင်း ႁွတ်ႈၽႅဝ်ဢဝ်တီႈယူႇ ၼႂ်းပၢင်ပၼ်ၵႂၢမ်းႁူႉ ဢွင်ႈတီႈပၢင်ပွႆးယၢတ်ႇၼမ်ႉ ၵွင်းမူးမူၺ်ႇတေႃႇႁူဝ်တိုဝ်ႉလူင် ဢိူင်ႇဝၢၼ်ႈၼွင် ၸႄႈဝဵင်းၼမ်ႉၸၢင် ၼႆယဝ်ႉ။ ၸဝ်ႈသြႃႇဢႃႇလေႃးၵ လႆႈပၼ်ဢေႃးဝႃႇတၵႂႃႇသေ ၸင်ႇသမ်ႉမီးတင်း ႁူဝ်ပဝ်ႈလူင် ၶွင်ႇသီႇဢဝ်ၶိုၼ်းၸိုင်ႈတႆး ၸွမ်သိုၵ်းလူင် ယွတ်ႈသိုၵ်း ပၼ်ၵႂၢမ်းႁူႉ ၵဵဝ်ႇလူၺ်ႈ ထွတ်ႈမျၢတ်ႈသီႇယိူင်ႈ လႄႈ ၸွမ်ႁၢၼ် ၶိူဝ်းငိုၼ်း ၵႅမ်ႁူဝ်ပဝ်ႈ (2)/ၽူႈပွင်ၵၢၼ်သိုၵ်း RCSS/SSA လႆႈပၼ်ၵႂၢမ်းႁူႉၵႂႃႇ ၵဵဝ်ႇလူၺ်ႈ ပေႃႇလသီႇ 6 ၶေႃႈ ဢိၵ်ႇတင်း ပၵ်းပိူင်လၵ်းမၢႆတပ်ႉသိုၵ်းၵႂႃႇ ၼႆယဝ်ႉ။ ၵႅမ်ႁူဝ်ပဝ်ႈ (2)/ ၽူႈပွင်ၵၢၼ်သိုၵ်း RCSS/SSA ၸွမ်ႁၢၼ် ၶိူဝ်းငိုၼ်း သိုပ်ႇသေၼၼ်ႉ ၶူးၸၢႆးၸၢႆးငိုၼ်း လႆႈပၼ်ပိုၼ်ႉႁူႉ ၵဵဝ်ႇလူၺ်ႈလွင်ႈၵၢၼ်ဢုပ်ႉပိူင်ႇပိုၼ်ႉတီႈ ၼႆယဝ်ႉ။ ၶူးၸၢႆးၸၢႆးငိုၼ်း ယင်းမီးထႅင်ႈ လုင်းၺူဝ်ႇ ႁူဝ်ပဝ်ႈၶႅၵ်ႇလီပၢင်ၸႃႉ ပရႁိတၼမ်ႉၶူင်း/ ၽူႈၶဝ်ႈၸုမ်းပႃႇတီႇသိူဝ်ၽိူၵ်ႇ/ၽွင်းၶဵဝ်ၵၢၼ်ငမ်းယဵၼ် 2 တပ်ႉသိုၵ်း လႆႈသပ်းလႅင်းၼႄ လွင်ႈႁဵတ်းၵၢၼ်ၸုမ်းၶႅၵ်ႇလီပၢင်ၸႃႉပရႁိတၼမ်ႉၶူင်း ဢၼ်ၸွႆႈထႅမ်တူင်ႇဝူင်းၵူၼ်း ဝဵင်းတူၼ်ႈတီး၊ ၼမ်ႉၸၢင်၊ ၶူဝ်လမ်၊ ၵႃလိ၊ ၵုၼ်ႁဵင် လႄႈ လွင်ႈပႃႇတီႇသိူဝ်ၽိူၵ်ႇႁၢင်ႈႁႅၼ်းဝႆႉတႃႇလိူၵ်ႈတင်ႈႁႃသဵင် ၼႂ်းပၢင်လိူၵ်ႈတင်ႈဢၼ်တေမီးမႃးတၢင်းၼႃႈ ဢိၵ်ႇတင်း လွင်ႈလႆႈပဵၼ်ၽူႈတၢင်တူဝ်ၵပ်းသိုပ်ႇ ၼႂ်းၵႄႈၵၢင်တပ်ႉသိုၵ်းတႆး 2 ၸုမ်း ၸိူဝ်းၼႆႉ ဝႃႈၼႆ။ လုင်းၺူဝ်ႇ ႁူဝ်ပဝ်ႈၶႅၵ်ႇလီပၢင်ၸႃႉ ပရႁိတၼမ်ႉၶူင်း/ ၽူႈၶဝ်ႈၸုမ်းပႃႇတီႇသိူဝ်ၽိူၵ်ႇ/ၽွင်းၶဵဝ်ၵၢၼ်ငမ်းယဵၼ် 2 တပ်ႉသိုၵ်း သိုပ်ႇၼၼ်ႉ လႆႈမီးပၢင်မွပ်ႈဢၢပ်ႈဝႂ်ယွင်ႈယေႃးယဝ်ႉသေ ၽူႈယႂ်ႇၵူၼ်းလူင် ၵေႃႉသိုၵ်းၵေႃႉႁၢၼ် ဢိၵ်ႇတင်းပေႃႈမႄႈၵူၼ်းမိူင်းၵေႃႈ လႆႈႁူမ်ႈၵၼ် ၵၼ်ႇတေႃးသင်ႇၶၸဝ်ႈသေလႄႈ ပၢင်ပၼ်ၵႂၢမ်းႁူႉ ပဵၼ်ဢၼ်ယဝ်ႉတူဝ်ႈလီငၢမ်းၵႂႃႇ ယူႇယဝ်ႉ။ တႆးလွတ်ႈလႅဝ်း	['လွင်ႈတူင်ႉၼိုင်မုၵ်ႉၸုမ်း']
2025-03-19T11:35:58	https://taifreedom.com/%e1%80%95%e1%81%a2%e1%80%84%e1%80%ba%e1%80%9c%e1%80%b0%e1%82%87%e1%80%90%e1%81%a2%e1%81%bc%e1%80%ba%e1%80%b8%e1%80%9a%e1%81%a2%e1%80%90%e1%80%ba%e1%82%87%e1%81%bc%e1%80%99%e1%80%ba%e1%82%89-%e1%82%81/	ပၢင်လူႇတၢၼ်းယၢတ်ႇၼမ်ႉ ႁူင်းထမ်းမႂ်ႇ ၵွင်းမူးမူၺ်ႇတေႃႇတိုဝ်ႉလူင် ဢိူင်ႇဝၢၼ်ႈၼွင် ၸႄႈဝဵင်းၼမ်ႉၸၢင်	မိူဝ်ႈၼႆႉ ဝၼ်းထီႉ 19 March 2025 (လိူၼ်သီႇလွင်ႈ 6 ၶမ်ႈ ပီႊတႆး 2119 ၼီႈ) ႁူဝ်ပဝ်ႈလူင် ၶွင်ႇသီႇဢဝ်ၶိုၼ်းၸိုင်ႈတႆး ၸွမ်သိုၵ်းလူင် ယွတ်ႈသိုၵ်း လႄႈ ၸွမ်ႁၢၼ် ၶိူဝ်းငိုၼ်း ၵႅမ်ႁူဝ်ပဝ်ႈ(2)/ၽူႈပွင်ၵၢၼ်သိုၵ်း RCSS/SSA ႁူမ်ႈပႃး လုၵ်ႈၼွင်ႉပွင်ႈပၢႆ ဢိၵ်ႇတင်း သင်ႇၶၸဝ်ႈၶဝ်လႄႈ ပေႃႈမႄႈၵူၼ်းမိူင်း ဢွၼ်ၵၼ်လူႇတၢၼ်းယၢတ်ႇၼမ်ႉ ႁူင်းထမ်းမႂ်ႇ ၵွင်းမူးမူၺ်ႇတေႃႇတိုဝ်ႉလူင် ဢိူင်ႇဝၢၼ်ႈၼွင် ၸႄႈဝဵင်းၼမ်ႉၸၢင် ယူႇယဝ်ႉ။ တႆးလွတ်ႈလႅဝ်း	['လွင်ႈတူင်ႉၼိုင်မုၵ်ႉၸုမ်း']
2025-03-18T21:38:41	https://taifreedom.com/%e1%82%81%e1%80%b0%e1%80%9d%e1%80%ba%e1%80%95%e1%80%9d%e1%80%ba%e1%82%88%e1%80%9c%e1%80%b0%e1%80%84%e1%80%ba-rcss-ssa-%e1%81%b6%e1%80%9d%e1%80%ba%e1%82%88%e1%82%81%e1%80%b0%e1%80%99%e1%80%ba%e1%82%88/	ႁူဝ်ပဝ်ႈလူင် RCSS/SSA ၶဝ်ႈႁူမ်ႈ ပွႆးယၢတ်ႇၼမ်ႉ ၵွင်းမူးမူၺ်ႇတေႃႇတိုဝ်ႉလူင်	မိူဝ်ႈၼႆႉဝၼ်းထီႉ 18 March 2025 (လိူၼ်သီႇလွင်ႈ 5 ၶမ်ႈ ပီႊတႆး 2119 ၼီႈ) ပေႃႈမႄႈၵူၼ်းမိူင်းဢွၼ်ၵၼ်မႃးပႂ်ႉႁပ်ႉတွၼ်ႈ ႁူဝ်ပဝ်ႈလူင် ၶွင်ႇသီႇဢဝ်ၶိုၼ်းၸိုင်ႈတႆး ၸွမ်သိုၵ်းလူင် ယွတ်ႈသိုၵ်း လႄႈ ၸွမ်ႁၢၼ် ၶိူဝ်းငိုၼ်း ၵႅမ်ႁူဝ်ပဝ်ႈ (2)/ၽူႈပွင်ၵၢၼ်သိုၵ်း RCSS/SSA ဢိၵ်ႇတင်း လုၵ်ႈၼွင်ႉပွင်ႈပၢႆ ဢၼ်လႆႈဢွၼ်ၵၼ်ႁွတ်ႈၽႅဝ်ထိုင် ဝၢၼ်ႈၵုင်းသႃႇ ဢိူင်ႇဝၢၼ်ႈၼွင် ၸႄႈဝဵင်းၼမ်ႉၸၢင်ၼၼ်ႉ လႄႈ ၶဝ်ႈႁူမ်ႈၸွမ်း ပၢင်မူၼ်ႈသိူဝ်း ၵွင်းမူး မူၺ်ႇတေႃႇတိုဝ်ႉလူင်ပႃးထႅင်ႈ ယူႇယဝ်ႉ။ ပေႃးထိုင်မိူဝ်ႈၽုၵ်ႈမႃး ဝၼ်းထီႉ 19 March 2025 ၼႆၸိုင် ပဵၼ်ဝၼ်းပွႆးယၢတ်ႇၼမ်ႉ ၵွင်းမူးမူၺ်ႇတေႃႇတိုဝ်ႉလူင်ယဝ်ႉ၊ ပွတ်းၵၢင်ၼႂ်တေမီး ပၢင်ပွႆးယၢတ်ႇၼမ်ႉ လႄႈ လဵင်ႉလူပီႈၼွင်ႉၶႅၵ်ႇမႃးပွႆး၊ ဝၢႆးဝၼ်း တေမီးပၢင်ပၼ်ၵႂၢမ်းႁူႉၵႂႃႇလႄႈ တၢမ်းၶမ်ႈ တေမီးပၢင်မူၼ်ႈသိူဝ်းပႃးထႅင်ႈ ၼႆယူႇယဝ်ႉ။ တႆးလွတ်ႈလႅဝ်း	['လွင်ႈတူင်ႉၼိုင်မုၵ်ႉၸုမ်း']
2025-03-17T15:17:41	https://taifreedom.com/%e1%81%be%e1%82%86%e1%80%b8%e1%80%99%e1%82%86%e1%82%88-%e1%81%b5%e1%81%a2%e1%80%90%e1%80%ba%e1%82%87%e1%81%bc%e1%82%82%e1%80%ba%e1%80%b8%e1%80%9d%e1%80%b5%e1%80%84%e1%80%ba%e1%80%b8%e1%81%bc%e1%80%99/	ၾႆးမႆႈ ၵၢတ်ႇၼႂ်းဝဵင်းၼမ်ႉၸၢင်	မိူဝ်ႈၼႆႉ ဝၼ်းထီႉ 17 March 2025 (လိူၼ်သီႇလွင်ႈ 4 ၶမ်ႈ ပီတႆး 2119 ၼီႈ) ၵူၼ်းမိူင်းၼႂ်းပိုၼ်ႉတီႈ လၢတ်ႈဝႃႈ ၾႆးမႆႈၼႂ်းၵၢတ်ႇဝဵင်းၼမ်ႉၸၢင် တႄႇၸႃႉမႆႈမိူဝ်ႈယၢမ်း 10:20 မူင်း ထိုင်ယၢမ်း 11:57 မူင်း ၸွင်ႇၵွႆႈမွတ်ႇၶႃႈ၊ ယွၼ်ႉၾႆးသျွတ်ႉသေ ၸွင်ႇလႆႈမႆႈ ဝႃႈၼႆ။ သိုပ်ႇလၢတ်ႈထႅင်ႈဝႃႈ လွင်ႈလူႉသုမ်းတႄႉ တေပဵၼ် လၢၼ်ႉၶၢႆၵုၼ်ႇ 2 လင်၊ လၢၼ်ႉၶၢႆၶဝ်ႈသွႆး 1 လင်၊ ႁိူၼ်း 1 လင် ႁူမ်ႈ 4 လင် တေတူၵ်းသၢင်ႉငိုၼ်းယူႇမွၵ်ႈ 8,000 သႅၼ်ပၢႆ၊ တၢင်းၽၢႆႇၸုမ်းၶႄၾႆးၵေႃႈ ၵႂႃႇၸွႆႈထႅမ်ယူႇလႄႈ လွင်ႈလူႉတၢႆမၢတ်ႇၸဵပ်းတႄႉပႆႇလႆႈႁူႉၸွမ်း လၢတ်ႈၼႄၼင်ႇၼႆ။ ထိုင်မႃးၶၢဝ်းမႆႈယဝ်ႉလႄႈ လွင်ႈၸႂ်ႉတိုဝ်းၾႆး/ၾႆးၾႃႉၸိူဝ်းၼႆႉ လီလႆႈၾၢင်ႉသတိတႄႉတႄႉ ဢမ်ႇလီပွႆႇဝႆႉလူမ်လၢမ် ၵႆႉၵႆႉၸႅတ်ႈတူၺ်း ၶိူင်ႈၶွင်ၶူဝ်းႁိူၼ်းႁဝ်းယူႇတႃႇသေႇၼႆလီတီႈသုတ်းယဝ်ႉ။ တႆးလွတ်ႈလႅဝ်း	['လွင်ႈၽေး']
2025-03-17T12:21:47	https://taifreedom.com/%e1%80%a2%e1%80%99%e1%80%b1%e1%82%87%e1%80%9b%e1%80%ad%e1%81%b5%e1%81%a2%e1%81%bc%e1%80%ba%e1%82%87-%e1%80%95%e1%80%ad%e1%80%af%e1%80%90%e1%80%ba%e1%80%b8%e1%80%9a%e1%80%ad%e1%80%af%e1%80%9d-2/	ဢမေႇရိၵၢၼ်ႇ ပိုတ်းယိုဝ်းၸုမ်းသိုၵ်းႁူႇတီႇ၊ ဢီႇရၢၼ်ႇ တေတွပ်ႇတႅၼ်း	မိူဝ်ႈဝၼ်းထီႉ 16 March 2025 (လိူၼ်သီႇလွင်ႈ 3 ၶမ်ႈ ပီႊတႆး 2119 ၼီႈ) ယူႇတီႈ ၽူႈတၢင်လၢတ်ႈ ၽၢႆႇပၢႆးယူႇလီၸုမ်းသိုၵ်းႁူႇတီႇ လႆႈလၢတ်ႈဝႃႈ ယွၼ်ႉဢမေႇရိၵၢၼ်ႇ ပိုတ်းယိုဝ်းသႂ်ႇဝဵင်းလူင်သႃးၼႃႉ (Sana’a) ႁူမ်ႈပႃး ဝဵင်းသႃးတႃႉ (Sada)၊ ဝဵင်းဢၢဝ်ႉ− ပေးတႃး (Al-Bayda) လႄႈ ဝဵင်းရႃးတႃႉ (Rada) သေ ႁဵတ်းႁႂ်ႈမီးၵူၼ်းလူႉတၢႆ 53 ၵေႃႉ၊ ၼႂ်းၼၼ်ႉမီးလုၵ်ႈဢွၼ်ႇ 5 ၵေႃႉ၊ ၽူႈယိင်း 2 ၵေႃႉ လႄႈ မၢတ်ႇၸဵပ်း 98 ၵေႃႉ၊ ၼႂ်းၵူၼ်းမၢတ်ႇၸဵပ်းၼၼ်ႉ ပႃးလုၵ်ႈဢွၼ်ႇ 9 ၵေႃႉ၊ ၽူႈယိင်း 9 ၵေႃႉသေ ၵူၼ်းလူႉတၢႆမၢတ်ႇၸဵပ်းၵမ်ႈၼမ် ပဵၼ်ၵူၼ်းမိူင်း ၼႆယဝ်ႉ။ ၼႂ်းဝၼ်းထီႉ 16 March 2025 ၼၼ်ႉၵူၺ်းၼင်ႇၵဝ်ႇ ၽၢႆႇတၢင်းဢမေႇရိၵၢၼ်ႇၵေႃႈ လႆႈပိုၼ်ႇၽၢဝ်ႇထႅင်ႈဝႃႈ တေသိုပ်ႇပိုတ်းယိုဝ်းသႂ်ႇ ၸုမ်းလုၵ်ႉၽိုၼ်ႉႁူႇတီႇ တေႃႇထိုင် ၸုမ်းႁူႇတီႇ ပေႃးတေၵိုတ်းယိုတ်း လွင်ႈပိုတ်းယိုဝ်းႁိူဝ်းၼႂ်းပၢင်ႇလၢႆႇလႅင် ဝႃႈၼႆ။ ၵဵဝ်ႇလူၺ်ႈလွင်ႈၼႆႉ ၽၢႆႇတၢင်းၸၢတ်ႈၸိုင်ႈလုမ်ႈၾႃႉၵေႃႈ လႆႈဢွၵ်ႇမႃးတုၵ်းယွၼ်း ႁႂ်ႈတင်း 2 ၽၢႆႇ ၵိုတ်းယိုတ်းလွင်ႈတူင်ႉၼိုင်ၽၢႆႇၵၢၼ်သိုၵ်းတင်းမူတ်း ၼႆယဝ်ႉ။ ဢွၼ်တၢင်းၸုမ်းသိုၵ်းႁူႇတီႇ တေပိုၼ်ၽၢဝ်ႇပိုတ်းယိုဝ်းသႂ်ႇႁိူဝ်းၼႂ်းပၢင်ႇလၢႆႇလႅင် ထႅင်ႈ မိူဝ်ႈၼႂ်းဝၼ်းထီႉ 11 March 2025 တွၼ်ႈတႃႇပဵၼ်ၵၢၼ်တွပ်ႇတႅၼ်း လွင်ႈ ဢိတ်ႇသရေး ႁႄႉၵႅတ်ႇပႅတ်ႈလွင်ႈၸွႆႈထႅမ်သုၼ်ႇလႆႈသုၼ်ႇပဵၼ်ၵူၼ်း ဢၼ်တေ တေႃႉသူင်ႇၶဝ်ႈၵႂႃႇ ၼႂ်းၵႃႇၸႃႇၼၼ်ႉ ၸုမ်းႁူႇတီႇ ဢမ်ႇလႆႈပိုတ်းယိုဝ်းသႂ်ႇႁိူဝ်းၼႂ်း ပၢင်ႇလၢႆႇလႅင် လႄႈ ဢၢဝ်ႇဢေႇတဵၼ်ႇ တႄႇၸဵမ်မိူဝ်ႈၸႂ်ႉတိုဝ်းၶေႃႈတူၵ်းလူင်း ၵၢၼ်ၵိုတ်းယိုဝ်းၼႂ်းၵႃႇၸႃႇ မိူဝ်ႈဝၼ်းထီႉ 19 January 2025 ၼၼ်ႉ ၼႆယဝ်ႉ။ ယူႇတီႈၸွမ်ၸိုင်ႈဢမေႇရိၵၢၼ်ႇ တူဝ်ႇၼႄႇ ထရမ်ႉ လႆႈတႅမ်ႈတၢင်ႇပိုၼ်ၽၢဝ်ႇၼိူဝ် Online ဝႃႈ ထိုင်ၸုမ်းၵေႃႇၵၢၼ်ႁၢႆႉႁူႉတီႇၵူႈၵေႃႉ ၶၢဝ်းယၢမ်းၸိူဝ်းသူမူတ်းယဝ်ႉ တႄႇဢဝ်ဝၼ်းၼႆႉၵႂႃႇ သူတေလႆႈၵိုတ်း ၵၢၼ်ပိုတ်းယိုဝ်းၶွင်သူၶဝ် ပေႃးဢမ်ႇၸႂ်ႈ ၸိူင်ႉၼၼ် ငရၢႆးတေထိုင်ႁူဝ်ၸုမ်းသူ ၼင်ႇဢၼ်ဢမ်ႇယၢမ်ႈႁၼ်မႃးဢွၼ်တၢင်း သေဢမ်ႇၵႃး တႅမ်ႈလၢတ်ႈပႃးထႅင်ႈဝႃႈ ထိုင်ဢီႇရၢၼ်ႇ ၽူႈၵေႃႉၵမ်ႉၸွႆႈထႅမ်ၸုမ်းႁူႇ တီႇၼၼ်ႉၵေႃႈ တေလႆႈၵိုတ်းယိုတ်းလွင်ႈၵမ်ႉၸွႆႈၵမ်းလဵဝ် ဝႃႈၼႆ။ မိူဝ်ႈၼႂ်းဝၼ်းထီႉ 16 March 2025 ယူႇတီႈၽူႈပွင်ၵၢၼ်သုင်သုတ်း တပ်ႉသိုၵ်းဢီႇရၢၼ်ႇ လႆႈသႄႉသွမ်း ၶေႃႈၵႂၢမ်းလွၵ်ႇငိူတ်ႈၶွင် တူဝ်ႇၼႄႇ ထရမ်ႉသေ ပိုၼ်ၽၢဝ်ႇလၢတ်ႈဝႃႈ ဢီႇရၢၼ်ႇ တေဢမ်ႇပိုတ်ႇႁဵတ်းပၢင်တိုၵ်း ၵူၺ်းၵႃႈ သင်ၽႂ် ၵေႃႉလႂ် လွၵ်ႇငိူတ်ႇပူၼ်ႉပႅၼ်ၼႆ ႁဝ်းတေတုမ်ႉတွပ်ႇၼင်ႇႁၢဝ်ႈႁႅင်း ႁႂ်ႈထိုင်တီႈ သုတ်းသဵင်ႈ ၼႆယဝ်ႉ။ ၽွင်းလူင်ၽၢႆႇၼွၵ်ႈမိူင်းဢီႇရၢၼ်ႇ လႆႈလၢတ်ႈဝႃႈ ဢမေႇရိၵၢၼ်ႇ ဢမ်ႇမီးဢႃႇၼႃႇ လႄႈ ဢမ်ႇၸႂ်ႈပုၼ်ႈၽွၼ်း ဢၼ်တေမႃးမၵ်းမၼ်ႈပၵ်းပိူင်ၽၢႆႇၼွၵ်ႈမိူင်းဢီႇရၢၼ်ႇ သေ တုၵ်းယွၼ်းႁႂ်ႈဢမေႇရိၵၢၼ်ႇ ၵိုတ်းယိုတ်းလွင်ႈၶႃႈႁႅမ် ၵူၼ်းမိူင်းယေႇမႅၼ်ႇ ဝႃႈၼႆ။ ၸုမ်းလုၵ်ႉၽိုၼ်ႉႁူႇတီႇၼႆႉ ၵုမ်းၵမ်ပိုၼ်ႉတီႈၼႂ်းမိူင်းယေႇမႅၼ်ႇၵမ်ႈပႃႈၼမ် မႃးၶၢဝ်းတၢင်း 10 ပီႊမိူင်းယဝ်ႉသေ ပဵၼ်သုၼ်ႇၼိုင်ႈၼႂ်းတပ်ႉသိုၵ်းႁူမ်ႈပွင်း Axis of Resistance ဢၼ်မီးပႃးၸုမ်းသိုၵ်းႁႃးမၢတ်ႉသ်၊ ၸုမ်းယိပ်းၵွင်ႈၵၢင်ႇ Hezbollah ဢိၵ်ႇ တင်း ၸုမ်းယိပ်းၵွင်ႈၵၢင်ႇၼႂ်းမိူင်းဢီႇရၵ်ႉၸိူဝ်းၼႆႉ ပဵၼ်ဢူၺ်းလီၵၼ်သေ ပဵၼ်ၽၢႆႇ လဵဝ်ၵၼ်တင်းဢီႇရၢၼ်ႇ ဢၼ်တေႃႇသူႈသၢၼ်ၶတ်း ဢိတ်ႇသရေး လႄႈ ဢမေႇရိၵၢၼ်ႇၼၼ်ႉ ၼႆယဝ်ႉ။ ၸုမ်းလုၵ်ႉၽိုၼ်ႉႁူႇတီႇ လႆႈၸႂ်ႉတိုဝ်းတရူၼ်း လႄႈ မၢၵ်ႇမိတ်ႉသႆး ပိုတ်းယိုဝ်းသႂ်ႇ ဢိတ်ႇသရေး ႁူမ်ႈပႃး ႁိူဝ်းတေႃႉတၢင်ႇၵုၼ်ႇၵႃႉတၢင်းၶၢႆ ဢၼ်လႅၼ်ႈၽၢၼ်ႇၼႂ်းပၢင်ႇ လၢႆႇလႅင် လႄႈ ဢၢဝ်ႇဢေႇတဵၼ်ႇ တႃႇၼႄလွင်ႈပဵၼ်ၼမ်ႉၼိုင်ႈၸႂ်လဵဝ်ၵၼ်တင်း ၸၢဝ်းၶိူဝ်းပႃႇလႅတ်ႉသ်တၢႆး ၸုမ်းသိုၵ်းႁႃးမၢတ်ႉသ် ဢၼ်ပဵၼ်ပၢင်တိုၵ်းၸွမ်း ဢိတ်ႇသရေး ၼႂ်းပိုၼ်ႉတီႈၵႃႇၸႃႇၼၼ်ႉသေ တုမ်ႉတိူဝ်ႉတေႃႇသဵၼ်ႈတၢင်း ၵၢၼ်လႅၼ်ႈႁိူဝ်း ဢၼ်ပဵၼ်သဵၼ်ႈတၢင်းတေႃႉသူင်ႇ ၼပ်ႉပဵၼ်ႁူဝ်ပၢၵ်ႇသိပ်းသွင် 12% ၶွင်လုမ်ႈၾႃႉ ႁဵတ်းႁႂ်ႈၵၢၼ်တေႃႉသူင်ႇလႆႈဢွမ်ႈၵႂႃႇတၢင်း ဢႅပ်ႇၾရိၵပွတ်းၸၢၼ်း ႁဵတ်းႁႂ်ႈတိုၼ်းလၢင်းၼႂ်းၵၢၼ်တေႃႉသူင်ႇၽိူမ်ႉသုင်ၶိုၼ်ႈမႃး ဝႃႈၼႆ။ တႆးလွတ်ႈလႅဝ်း	['ၼွၵ်ႈမိူင်း']
2025-03-17T10:35:57	https://taifreedom.com/%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%99%e1%81%a2%e1%81%bc%e1%80%ba%e1%82%88%e1%80%95%e1%80%bd%e1%82%86%e1%82%87%e1%80%99%e1%81%a2%e1%81%b5%e1%80%ba%e1%82%87%e1%80%9e-26/	သိုၵ်းမၢၼ်ႈပွႆႇမၢၵ်ႇသႂ်ႇသင်ႇၶၸဝ်ႈ လႄႈ ၵူၼ်းမိူင်းၼွင်ၶဵဝ် တၢႆ 15 ၵေႃႉ	မိူဝ်ႈဝႃးဝၼ်းထီႉ 16 March 2025 (လိူၼ်သီႇလွင်ႈ 3 ၶမ်ႈ ပီႊတႆး 2119 ၼီႈ) ယၢမ်းႁူဝ်ၶမ်ႈ 17:00 မူင်း ၸုမ်းသိုၵ်းမၢၼ်ႈ ဢဝ်ႁိူဝ်းမိၼ်တိုၵ်း ပွႆႇမၢၵ်ႇတူၵ်းသႂ်ႇတီႈ ဝတ်ႉပရိယတ်ႉတိ ၸိင်ႇယတၼႃႇ လႄႈ သင်ႇၶၸဝ်ႈ လႆႈလွၼ်ႇၵႂႃႇ 9 ပေႃး၊ ၵူၼ်းမိူင်းလူႉတၢႆ 5 ၵေႃႉ ဝႃႈၼႆ။ ၵူၼ်းမိူင်းၼႂ်းပိုၼ်ႉတီႈလၢတ်ႈၼႄဝႃႈ တီႈဝဵင်းၼွင်ၶဵဝ် ဢမ်ႇမီးပၢင်တိုၵ်းသင် လႄႈ သိုၵ်းမၢၼ်ႈ တင်ႈၸႂ်ပွႆႇမၢၵ်ႇသႂ်ႇ ဢွင်ႈတီႈၵူၼ်းမိူင်းယူႇသဝ်းၵူၺ်း၊ ၵူၼ်းမိူင်း ၸိူဝ်းလႆႈမၢတ်ႇၸဵပ်း ယွၼ်ႉၸၢၵ်ႇမၢၵ်ႇသိုၵ်းမၢၼ်ႈၵေႃႈ မီးမိူၼ်ၵၼ်လႄႈ ႁိူၼ်းယေးၵေႃႈ လူႉၵွႆတင်းၼမ်ယဝ်ႉ ဝႃႈၼႆ။ မိူဝ်ႈဝၼ်းထီႉ 12 November 2024 ၽွင်းၵူၼ်းမိူင်းတိုၵ်ႉၼင်ႈၵိၼ် ၼမ်ႉၼဵင်ႈ ၼႂ်းလၢၼ်ႉၼမ်ႉၼဵင်ႈၸဵမ်း လၢၼ်းသၢၼ်း ဝဵင်းၼွင်ၶဵဝ်ယူႇၼၼ်ႉ ၸုမ်းသိုၵ်းမၢၼ်ႈ ဢဝ်ႁိူဝ်းမိၼ်ပွႆႇမၢၵ်ႇသႂ်ႇလႄႈ မီးၵူၼ်းမိူင်းလႆႈတၢႆၵႂႃႇ 11 ၵေႃႉ ယူႇယဝ်ႉ။ တႆးလွတ်ႈလႅဝ်း	['သုၼ်ႇလႆႈသုၼ်ပဵၼ်ၵူၼ်း']
2025-03-16T09:57:02	https://taifreedom.com/%e1%81%b8%e1%80%bd%e1%80%99%e1%80%ba%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%9c%e1%80%b0%e1%80%84%e1%80%ba-%e1%80%9a%e1%80%bd%e1%80%90%e1%80%ba%e1%82%88%e1%80%9e%e1%80%ad-19/	ၸွမ်သိုၵ်းလူင် ယွတ်ႈသိုၵ်း ႁူမ်ႈလူႇတၢၼ်းယၢတ်ႇၼမ်ႉ တီႈဝတ်ႉႁူမ်ႈယဵၼ်	မိူဝ်ႈဝၼ်းထီႉ 15 March 2025 (လိူၼ်သီႇလွင်ႈ 2 ၶမ်ႈ ပီႊတႆး 2119 ၼီႈ) ႁူဝ်ပဝ်ႈလူင် ၶွင်ႇသီႇဢဝ်ၶိုၼ်းၸိုင်ႈတႆး/တပ်ႉသိုၵ်းၸိုင်ႈတႆး ၸွမ်သိုၵ်းလူင် ယွတ်ႈသိုၵ်း လႄႈ ၽူႈပွင်ၵၢၼ်သိုၵ်း RCSS/SSA ၵႅမ်ႁူဝ်ပဝ်ႈ (2) ၸွမ်ႁၢၼ် ၶိူဝ်းငိုၼ်း ဢိၵ်ႇတင်း ၽူႈယႂ်ႇၵူၼ်းလူင်၊ ၵေႃႉသိုၵ်းၵေႃႉႁၢၼ်၊ ပေႃႈမႄႈၵူၼ်းမိူင်း ႁူမ်ႈၵၼ်လူႇတၢၼ်းယၢတ်ႇၼမ်ႉ တီႈဝတ်ႉႁူမ်ႈယဵၼ် လွႆၸၢၵ်ႈတေႃႇ ၼွင်ၽႃ ၸႄႈဝဵင်းၶူဝ်လမ်။ တႆးလွတ်ႈလႅဝ်း	['ၶၢဝ်ႇ']
2025-03-14T11:54:13	https://taifreedom.com/%e1%81%b5%e1%82%83%e1%80%b8%e1%80%90%e1%81%a2%e1%80%84%e1%80%ba%e1%82%87%e1%81%b5%e1%80%b0%e1%81%bc%e1%80%ba%e1%80%b8%e1%80%a2%e1%82%85%e1%80%9d%e1%80%ba%e1%82%87%e1%80%9c%e1%82%84%e1%82%87-%e1%80%95/	ၵႃးတၢင်ႇၵူၼ်းဢႅဝ်ႇလႄႇ ပဵၼ်ၽေးၵိုင်ႉၵၢင်ႉ မီးပႃးၵူၼ်းမိူင်းႁူမ်ႈတုမ်	မိူဝ်ႈၼႆႉဝၼ်းထီႉ 14 March 2025 (လိူၼ်သီႇလွင်ႈ 1 ၶမ်ႈ ပီႊတႆး 2119 ၼီႈ) ယၢမ်းၼႂ် ၸဝ်ႉမိူင်းပႆႇလႅင်းၼၼ်ႉ ၵႃးတၢင်ႇၵူၼ်းဢႅဝ်ႇလႄႇ လႆႈပဵၼ်ၽေးၵိုင်ႉၵၢင်ႉ ၽႃႇၺႃး သဝ်ၾႆးၾႃႉ ၼိူဝ်သဵၼ်ႈတၢင်းလူင်ၽဵတ်းၵသဵမ် တီႈပွၵ်ႉ 2 ဢိူင်ႇၶဝ်ယွႆး ၸႄႈဝဵင်းၶဝ်ယွႆး ၸႄႈတွၼ်ႈၽဵတ်းပူးရီး လႄႈ ႁဵတ်းႁႂ်ႈၵူၼ်းဢၼ်ၶီႈ မႃးၼိူဝ်ၵႃးၼၼ်ႉ လႆႈမၢတ်ႇၸဵပ်း ပဵၼ်ၵူၼ်းမိူင်းႁူမ်ႈတုမ် 12 ၵေႃႉ၊ ၵူၼ်းထႆး 15 ၵေႃႉ ဢိၵ်ႇတင်း ၵူၼ်းဢမေႇရိၵၢၼ်ႇ 9 ၵေႃႉ ႁူမ်ႈတင်းမူတ်း 36 ၵေႃႉ ၼႂ်းၶဝ်ၸိူဝ်းၼႆႉ တႃႇ 3 ၵေႃႉ မၢတ်ႇၸဵပ်းႁၢဝ်ႈႁႅင်း ဝႃႈၼႆ။ ၵူၼ်းမၢတ်ႇၸဵပ်းၸိူဝ်းၼႆႉ ၽၢႆႇတၢင်းၽူႈမီးပုၼ်ႈၽွၼ်းၶဝ် သူင်ႇယူတ်းယႃတူဝ် တီႈႁူင်းယႃၶဝ်ယွႆး လႄႈ ႁူင်းယႃၽရႃႉၸွမ်ၵၢဝ်ႉ ၸႄႈတွၼ်ႈၽဵတ်းပူးရီး ၼႆယဝ်ႉ။ ၸွမ်းၼင်ႇလႆႈတွင်ႈထၢမ်တီႈ ၵူၼ်းႁေႃႈၵႃး လႆႈလၢတ်ႈဝႃႈ မၼ်းလႆႈႁပ်ႉၵူၼ်း ၸိူဝ်းၼႆႉ လုၵ်ႉတီႈၼႂ်းၸႄႈတွၼ်ႈရၼွင်းသေ တေၵႂႃႇသူင်ႇတီႈဝဵင်းလူင်မိူင်းၵွၵ်ႇ ၵူၺ်းမိူဝ်ႈထိုင်ယၢမ်းၵၢင်ၶိုၼ်း သမ်ႉငဝ်ၼွၼ်း လႄႈ ႁဵတ်းႁႂ်ႈၵုမ်းထိင်းလူတ်ႉၵႃး ဢမ်ႇလႆႈသေ ၸင်ႇတူၵ်းဢွၵ်ႇၶၢင်ႈတၢင်းၵႂႃႇ ၽႃႇၺႃးသဝ်ၾႆးၾႃႉ ဝႃႈၼႆ။ ဝၢႆးၼၼ်ႉ ၽၢႆႇတၢင်းၸဝ်ႈၼႃႈတီႈပလိၵ်ႈထႆး လႆႈႁွင်ႉဢဝ်ၵူၼ်းၸိူဝ်းဢၼ်ၶီႇၵႂႃႇ ၸွမ်းလူတ်ႉၵႃး ဢၼ်ပဵၼ်ၽေးၵိုင်ႉၵၢင်ႉၼၼ်ႉ ၵႂႃႇၼင်ႈပႂ်ႉတီႈႁူင်းပလိၵ်ႈၶဝ်ယွႆး ၸႄႈတွၼ်ႈၽဵတ်းပူးရီးသေ ၶိုၼ်းၵပ်းသိုပ်ႇႁႂ်ႈလူတ်ႉၵႃး ႁႂ်ႈၵႂႃႇႁပ်ႉၸိူဝ်းၶဝ် သိုပ်ႇ ဢွၵ်ႇၶၢဝ်းတၢင်းၵႂႃႇ ၼႆယူႇယဝ်ႉ။ တႆးလွတ်ႈလႅဝ်း	['ၼွၵ်ႈမိူင်း']
2025-03-13T11:52:03	https://taifreedom.com/%e1%82%81%e1%80%b0%e1%80%9d%e1%80%ba%e1%80%95%e1%80%9d%e1%80%ba%e1%82%88%e1%80%9c%e1%80%b0%e1%80%84%e1%80%ba-%e1%81%b6%e1%80%bd%e1%80%84%e1%80%ba%e1%82%87%e1%80%9e%e1%80%ae%e1%82%87%e1%80%a2-5/	ႁူဝ်ပဝ်ႈလူင် ၶွင်ႇသီႇဢဝ်ၶိုၼ်းၸိုင်ႈတႆး ၶဝ်ႈႁူမ်ႈပွႆးတၢင်ႇထီး ၵွင်းမူး ဝၢၼ်ႈတႃႈသၢႆး	မိူဝ်ႈၼႆႉ ဝၼ်းထီႉ 13 March 2025 (ဝၼ်းလိူၼ်သီႇမူၼ်း ပီႊတႆး 2119 ၼီႈ) ႁူဝ်ပဝ်ႈလူင် ၶွင်ႇသီႇဢဝ်ၶိုၼ်းၸိုင်ႈတႆး/တပ်ႉသိုၵ်းၸိုင်ႈတႆး ၸွမ်သိုၵ်းလူင် ယွတ်ႈသိုၵ်း လႄႈ ၵႅမ်ႁူဝ်ပဝ်ႈ (2) ၸွမ်ႁၢၼ် ၶိူဝ်းငိုၼ်း ၽူႈပွင်ၵၢၼ်သိုၵ်း RCSS/SSA ဢိၵ်ႇတင်း လုၵ်ႈၸုမ်း လႆႈၶဝ်ႈႁူမ်ႈ ပွႆးတၢင်ႇထီးၵွင်းမူး တီႈဝၢၼ်ႈတႃႈသၢႆး ဢိူင်ႇဝၢၼ်ႈၽၢႆႇ ၸႄႈဝဵင်းၵႃႇလိ ၼႆယဝ်ႉ။ ၸွမ်းၼင်ႇၶပ်ႉမၢႆမီးဝႆႉၼၼ်ႉတႄႉ ယၢမ်းၵၢင်ၼႂ် 8:00 မူင်း သင်ႇၶႃႇၸဝ်ႈၶဝ်လႄႈ ၽူႈယႂ်ႇၵူၼ်းလူင်၊ ပေႃႈမႄႈၵူၼ်းမိူင်း၊ ၵူၼ်းသိုၵ်း လႆႈႁူမ်ႈၵၼ်လူႇတၢၼ်း တၢင်ႇထီးၵွင်းမူးထၢတ်ႈၸႅတ်ႈ ၸုမ်ႉမိူင်းလီၵႂႃႇယဝ်ႉ။ တႆးလွတ်ႈလႅဝ်း	['ၶၢဝ်ႇ', 'လွင်ႈတူင်ႉၼိုင်မုၵ်ႉၸုမ်း']
2025-03-12T12:30:45	https://taifreedom.com/%e1%80%9a%e1%80%b0%e1%82%87%e1%81%b6%e1%80%9b%e1%80%b5%e1%81%bc%e1%80%ba%e1%80%b8-%e1%81%bd%e1%80%bd%e1%80%99%e1%80%ba%e1%82%89%e1%81%b5%e1%80%ad%e1%80%af%e1%80%90%e1%80%ba%e1%80%b8%e1%80%90%e1%80%ad/	ယူႇၶရဵၼ်း ၽွမ်ႉၵိုတ်းတိုၵ်း 30 ဝၼ်း ဢမေႇရိၵၢၼ်ႇ သိုပ်ႇၸွႆႈထႅမ်ၶိုၼ်း	မိူဝ်ႈဝၼ်းထီႉ 11 March 2025 (လိူၼ်သီႇမႂ်ႇ 13 ၶမ်ႈ ပီႊတႆး 2119 ၼီႈ) ၽၢႆႇတၢင်း ဢမေႇရိၵၢၼ်ႇ ႁၼ်လီတူၵ်းလူင်း သိုပ်ႇၸွႆႈထႅမ် ၽၢႆႇၵၢၼ်သိုၵ်း လႄႈ ၵၢၼ်ၶၢဝ်ႇ ယူႇၶရဵၼ်းၶိုၼ်း ဝၢႆးသေ ယူႇၶရဵၼ်း ယွမ်းႁပ်ႉၶေႃႈတုၵ်းယွၼ်းဢမေႇရိၵၢၼ်ႇ တွၼ်ႈတႃႇၵိုတ်းတိုၵ်းၸွမ်းရၢတ်ႉသျႃး ပဵၼ်ၶၢဝ်းတၢင်း 30 ဝၼ်း လႄႈ ယၢမ်းလဵဝ် ပႂ်ႉၶေႃႈတွပ်ႇၵၢၼ်တႅပ်းတတ်းရၢတ်ႉသျႃးၵူၺ်းယဝ်ႉ ဝႃႈၼႆ။ ၽွင်းလူင်ၽၢႆႇၼွၵ်ႈမိူင်းဢမေႇရိၵၢၼ်ႇ လၢတ်ႈဝႃႈ ယၢမ်းလဵဝ်ဢမေႇရိၵၢၼ်ႇ လႆႈသူင်ႇယိုၼ်ႈလိၵ်ႈၶေႃႈတုၵ်းယွၼ်းပၼ်တီႈရၢတ်ႉသျႃးယဝ်ႉလႄႈ မၼ်းယူႇတီႈ လွင်ႈတႅပ်းတတ်းသဵၼ်ႈၸႂ်ရၢတ်ႉသျႃးၵူၺ်းယဝ်ႉ ဢၼ်ပဵၼ်ၸွမ်ၸိုင်ႈဢမေႇရိ ၵၢၼ်ႇ ၶႂ်ႈႁႂ်ႈပၢင်တိုၵ်းၵိုတ်းယိုတ်းၵႂႃႇၼႂ်းဝၼ်းမိူဝ်ႈဝႃး ယွၼ်ႉၼၼ် ႁဝ်းမုင်ႈမွင်းဝႃႈ ရၢတ်ႉသျႃး တေႁၼ်လီတူၵ်းလူင်းၸွမ်းၼင်ႇဝႆးၽႂ်း ၸွမ်းၼင်ႇတေပဵၼ်ၵႂႃႇလႆႈ ပိူဝ်ႈတႃႇပိုတ်ႇပၢင်ဢုပ်ႇဢူဝ်းဢၼ်တႄႉမၼ်း ၼႆယဝ်ႉ။ ၵဵဝ်ႇလူၺ်ႈလွင်ႈၵိုတ်းတိုၵ်းၼႆႉသေ ဢမ်ႇပႆႇႁၼ်လွင်ႈႁဵတ်းသၢင်ႈရၢတ်ႉသျႃး ၼင်ႇ တႅတ်ႈတေႃး ၵူၺ်းၸွမ်ၸိုင်ႈရၢတ်ႉသျႃး ပူႇတိၼ်ႇ လၢတ်ႈဝႃႈ ရၢတ်ႉသျႃး ပိုတ်ႇႁပ်ႉ တႃႇဢုပ်ႇဢူဝ်းၶေႃႈတူၵ်းလူင်း လွင်ႈငမ်းယဵၼ် ၵူၺ်းၵႃႈ တေဢမ်ႇယွမ်းသုမ်းလႅၼ် လိၼ်ၵႂႃႇသေ လၢတ်ႈဝႃႈ ယူႇၶရဵၼ်း တေလႆႈထွႆဢွၵ်ႇ ၼႂ်းပွတ်းတွၼ်ႈမိူင်းယူႇၶရဵၼ်း ဢၼ်ရၢတ်ႉသျႃးယိုတ်းသိမ်းလႆႈၼၼ်ႉတင်းမူတ်း ဝႃႈၼႆ။ ရၢတ်ႉသျႃးတႄႇၶဝ်ႈလူမ်ႇတိုၵ်းယူႇၶရဵၼ်း မိူဝ်ႈ 3 ပီႊပူၼ်ႉမႃးလႄႈ ယၢမ်းလဵဝ်ၵေႃႈ ၽၢႆႇရၢတ်ႉသျႃး တိုၵ်ႉသိုပ်ႇၶဝ်ႈတိုၵ်းၼႂ်းမိူင်းယူႇၶရဵၼ်းဢမ်ႇထၢတ်ႇသေ ယိုတ်းသိမ်း လႆႈမွၵ်ႈ 5 ပုၼ်ႈ 1 ပုၼ်ႈ ၶွင်လိၼ်မိူင်းယူႇၶရဵၼ်း ႁူမ်ႈထိုင်ပႃးၼႂ်းပွတ်းတွၼ်ႈ Crimea ဢၼ်ရၢတ်ႉသျႃး ယိုတ်းဢဝ်ၶဝ်ႈပဵၼ်မိူင်းရၢတ်ႉသျႃး ပွတ်းဢွၼ်ႇတွၼ်ႈၼိုင်ႈ မိူဝ်ႈၼႂ်းပီႊ 2014 ၼၼ်ႉ ၼႆယဝ်ႉ။ တႆးလွတ်ႈလႅဝ်း	['ၼွၵ်ႈမိူင်း']
2025-03-12T11:36:23	https://taifreedom.com/%e1%81%b8%e1%80%af%e1%80%99%e1%80%ba%e1%80%b8%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%99%e1%81%a2%e1%81%bc%e1%80%ba%e1%82%88%e1%80%9a%e1%80%bd%e1%81%bc%e1%80%ba%e1%80%b8%e1%80%9e/	ၸုမ်းသိုၵ်းမၢၼ်ႈယွၼ်းသဵၼ်ႈမၢႆၵူၼ်းမိူင်း ၼႂ်းၸႄႈဝဵင်းလၢင်းၶိူဝ်း တႃႇႁၢပ်ႇၵၢၼ်သိုၵ်း	တႄႇၼႂ်းႁူဝ်ပီႊ 2025 မႃးၼႆႉ ၸုမ်းသိုၵ်းမၢၼ်ႈဢထမ်ႇမ သၢင်ႉလူင်းတီႈၽူႈၵွၼ်းပွၵ်ႉၵွၼ်းဢိူင်ႇ ၼႂ်းၸႄႈဝဵင်းလၢင်းၶိူဝ်း ႁႂ်ႈသူင်ႇပၼ်သၢႆမၢႆၵူၼ်းမိူင်း တႃႇၵႂႃႇႁၢပ်ႇထၢမ်းၵၢၼ်သိုၵ်း ၼႂ်းၶွင်ႇသီႇသိုၵ်းမၢၼ်ႈယိုတ်းမိူင်း ၼႆယဝ်ႉ။ ၽူႈမီးပုၼ်ႈၽွၼ်း ၼႂ်းဝဵင်းလၢင်းၶိူဝ်းၵေႃႉၼိုင်ႈလၢတ်ႈၼႄဝႃႈ “ယၢမ်းလဵဝ်ၼႆႉ တူဝ်ႁဝ်း ၸိူဝ်းဢၼ်မီးပုၼ်ႈၽွၼ်းၼႂ်းပွၵ်ႉၼႂ်းဢိူင်ႇၼႆႉၶႅၼ်းမီးလွင်ႈယၢပ်ႇၽိုတ်ႇဢေႃႈ ၽၢႆႇဢုပ်ႇပိူင်ႇၸႄႈဝဵင်း သိုၵ်းမၢၼ်ႈၶဝ်ၼႆႉသၢင်ႉလူင်းမႃး ႁႂ်ႈႁဝ်းၶႃႈဢဝ်သဵၼ်ႈမၢႆ တႃႇႁၢပ်ႇၵၢၼ်သိုၵ်း သူင်ႇပၼ်ၶဝ်ၼိုင်ႈဝူင်ႈလႂ် 2−3 ၵေႃႉၼႆႉဢေႃႈ ယၢမ်းလဵဝ်ၵူၼ်းၼုမ်ႇၶဝ်ၵေႃႈ ယွၼ်ႉဢမ်ႇၶႂ်ႈႁဵတ်းသိုၵ်းမၢၼ်ႈသေ ပၢႆႈၵႂႃႇတၢင်ႇတီႈၵေႃႈမီး ၶဝ်သမ်ႉတဵၵ်းတဵင်သၢင်ႉလူင်းယူႇတိၵ်းတိၵ်းလႄႈ ယၢပ်ႇၽိုတ်ႇဝႆႉဢေႃႈ” လၢတ်ႈၼႄၼင်ႇၼႆ။ ပၢင်သွၼ်ၵၢၼ်ၵူၼ်းသိုၵ်းမႂ်ႇသိုၵ်းမၢၼ်ႈ (ၶႅပ်းႁၢင်ႈၵဝ်ႇ) လွင်ႈဢၼ်သိုၵ်းမၢၼ်ႈၶဝ် တဵၵ်းယွၼ်းသဵၼ်ႈမၢႆၵူၼ်းမိူင်းတႃႇႁဵတ်းသိုၵ်းၶဝ်ၼၼ်ႉ ဢမ်ႇၵွမ်ႉၵႃႈၵူၼ်းၸၢႆးၵူၺ်း ၵူၼ်းယိင်းၵေႃႈၶဝ်ၵဵပ်းမိူၼ်ၵၼ် ၶႂ်ႈဝႃႈၵူႈၸႄႈဝဵင်းယဝ်ႉ ၽၢႆႇသိုၵ်းမၢၼ်ႈယၢမ်ႈပိုၼ်ၽၢဝ်ႇဝႃႈ ၵူၼ်းၼုမ်ႇဢၼ်ၵႂႃႇႁဵတ်းၵၢၼ်ဝႆႉတၢင်ႇမိူင်းၼၼ်ႉၵေႃႈ ပေႃးပႃးၼႂ်းသၢႆမၢႆႁၢပ်ႇၵၢၼ်သိုၵ်းၼႆၸိုင် တိုၼ်းတေလႆႈပွၵ်ႈမႃးႁၢပ်ႇပုၼ်ႈၽွၼ်းၶိုၼ်းၼႆယဝ်ႉ။ ၵူၼ်းၼုမ်ႇၼႂ်းပိုၼ်ႉတီႈၵမ်ႈၽွင်ႈသမ်ႉ ၵူဝ်လႆႈႁဵတ်းသိုၵ်းမၢၼ်ႈၼႆသေ ဢွၼ်ၵၼ်ၶဝ်ႈႁၢပ်ႇၵၢၼ် ၼႂ်းမုၵ်ႉၸုမ်း RCSS/SSA ၵေႃႈမီး၊ မၢင်ၸိူဝ်းၵေႃႈ ထၢင်ႇဝႃႈတေလွတ်ႈႁဵတ်းသိုၵ်းမၢၼ်ႈၼႆသေ ၶဝ်ႈႁဵတ်းသိုၵ်းပျီႇတုၸိတ်ႉ ၸွမ်းပိုၼ်ႉတီႈၽႂ်မၼ်းၵႂႃႇသေ ၵမ်းလိုၼ်းၸုမ်းပျီႇတုၸိတ်ႉၵေႃႈ ၵႃႈလႆႈသူင်ႇပၼ်သိုၵ်းမၢၼ်ႈၶိုၼ်းၵေႃႈမီး ၼႆယဝ်ႉ။ ၵူၼ်းၼုမ်ႇ ၸိုင်ႈတႆးပွတ်းၸၢၼ်းၵေႃႉၼိုင်ႈလၢတ်ႈဝႃႈ “တင်းႁဝ်းၶႃႈၼႆႉတႄႉ မၢင်ၸိူဝ်းၶဝ်ႈႁဵတ်းၼႂ်းပျီႇတုၸိတ်ႉယဝ်ႉၵေႃႈ ယင်းဢမ်ႇလွတ်ႈၶႃႈ ၶိုၼ်းလႆႈထုၵ်ႇသိုၵ်းမၢၼ်ႈဢဝ်ၵႂႃႇၶိုၼ်းၵူၺ်းဢေႃႈ ၵူၼ်းၼုမ်ႇၵမ်ႈၽွင်ႈသမ်ႉဝႃႈ ၽိူဝ်ႇႁဵတ်းသိုၵ်းပိူၼ်ႈတႃႇႁဵတ်းသိုၵ်းတႆးၼႆသေ ဢွၼ်ၵၼ်ၵႂႃႇယွၼ်းၶဝ်ႈႁၢပ်ႇၵၢၼ်သိုၵ်း ၼႂ်းသိုၵ်းၶူဝ်းလၢႆး RCSS/SSA ၵေႃႈမီးဢေႃႈ မၢင်ၸိူဝ်းသမ်ႉပၢႆႈၵႂႃႇမိူင်းထႆးၵေႃႈမီး” မၼ်းၸၢႆးလၢတ်ႈၼႄၼင်ႇၼႆ။ မိူဝ်ႈၼႂ်းဝၼ်းထီႉ 10 February 2024 ပူၼ်ႉမႃးၼၼ်ႉ သိုၵ်းမၢၼ်ႈၶဝ်တႄႇပိုၼ်ၽၢဝ်ႇ ဢွၵ်ႇပိူင် ၸႂ်ႉတိုဝ်းမၢႆမီႈၵဵပ်းသိုၵ်းၵူၼ်းမိူင်း ၸိူဝ်းဢႃႇယုတဵမ် 18 ထိုင် 35 တၵ်းတေလႆႈႁၢပ်ႇထၢမ်းၵၢၼ်သိုၵ်း ၼႂ်းၸုမ်းသိုၵ်းမၢၼ်ႈၵူႈၵေႃႉဝႃႈၼႆႉသေ ၼႂ်းပိူင်ၶဝ်ပႃးဝႆႉဝႃႈ ပေႃးပဵၼ်ၵူၼ်းမိူင်းယူဝ်းယူဝ်း ၽူႈၸၢႆး ဢႃႇယု 18 ထိုင် 35 ပီႊ ပေႃးပဵၼ်ၽူႈယိင်း ဢႃႇယု 18 ထိုင် 27 ပီႊ၊ ပေႃးသမ်ႉပဵၼ် ၵူၼ်းၸိူဝ်းမီး ပၺ်ႇၺႃႇတၢင်းမေႃ မိူၼ်ၼင်ႇ ၽၢႆႇမေႃယႃ၊ ၽၢႆႇဢိၼ်ႇၵျိၼ်ႊၼီႇယႃႊ လႄႈပၺ်ႇၺႃႇတၢင်း မေႃတၢင်ႇပိူင်ၸိုင် ၽူႈၸၢႆးဢႃႇယု 18 ထိုင် 45 ပီႊ ၽူႈယိင်းဢႃႇယု 18 ထိုင် 35 ပီႊၼႆသေ သိုၵ်းမၢၼ်ႈၶဝ်ၸင်ႇၵဵပ်းသိုၵ်းမႃး တေႃႇထိုင်ယၢမ်းလဵဝ် ၼႆယဝ်ႉ။ တႆးလွတ်ႈလႅဝ်း	['ၵၢၼ်သိုၵ်း']
2025-03-12T09:59:53	https://taifreedom.com/%e1%81%b5%e1%80%b0%e1%81%bc%e1%80%ba%e1%80%b810-%e1%80%99%e1%80%b5%e1%80%9d%e1%80%ba%e1%80%b8%e1%80%a2%e1%81%bc%e1%80%ba%e1%82%81%e1%80%9d%e1%80%ba%e1%80%b8%e1%80%a2%e1%80%99%e1%80%ba%e1%82%87/	ၵူၼ်း10 မဵဝ်းဢၼ်ႁဝ်းဢမ်ႇထုၵ်ႇလီဢဝ်မႃးပဵၼ်တႆးၵေႃႉ	ၼႂ်းၸၢတ်ႈပၢၼ်ၵူၼ်းႁဝ်းၵူႈၵေႃႉၼႆႉ တေလႆႈထူပ်းၺႃးၵူၼ်းတင်းၼမ်တင်းလၢႆ တေလႆႈလဵၼ်ႈၵေႃႉ ၵူၼ်းလၢႆလၢႆမဵဝ်း ၵူၼ်းဢၼ်ႁဵတ်းႁႂ်ႈၸၢတ်ႈပၢၼ်ႁဝ်းၶိုၼ်ႈယႂ်ႇလႆႈ လႄႈ ၵူၼ်း ဢၼ်ႁဵတ်းႁႂ်ႈၸၢတ်ႈပၢၼ်ႁဝ်းတူၵ်းတႅမ်ႇ ဢမ်ႇၸႂ်ႈလႄႈဝႃႈ တေထူပ်းၺႃးလွင်ႈလီယူႇတႃႇသေႇ ယွၼ်ႉၼၼ်ပေႃးမီးဢၼ်လီၵေႃႈ တိုၼ်းမီးဢၼ်ႁၢႆႉပႃးမႃးၸွမ်းၼၼ်ႉယဝ်ႉ။ ၵွပ်ႈၼၼ်ႁဝ်းမႃးတူၺ်းၸွမ်းၵၼ်ဝႃႈၵူၼ်း မဵဝ်းၸိူင်ႉႁိုဝ်ဢၼ်ႁဝ်းဢမ်ႇထုၵ်ႇလီဢဝ်မႃးလဵၼ်ႈၵေႃႉ – ၵူၼ်းၵေႃႉဢၼ်လူဝ်ႇႁဝ်း မိူဝ်ႈၶဝ်တူၵ်းတၢင်းယၢပ်ႇၽိုတ်ႇၼၼ်ႉၵူၺ်း မိူဝ်ႈၶဝ်မီးတၢင်းသိူဝ်းတႄႉဢမ်ႇတွၼ်ႉဝူၼ်ႉထိုင်ႁဝ်းလႄႈၶုၵ်းၸႂ်လႆႈထၢမ်ႁႃႁဝ်းသေပွၵ်ႈ တႆးၵေႃႉလီၵၼ်ဢၼ်ဝႃႈၼႆႉဢမ်ႇဝႃႈတုၵ်ႉၶယူႇႁိုဝ် ဢမ်ႇၼၼ် ၵျေႃႇယူႇၼႆၼၼ်ႉ တိုၼ်း တုၵ်ႉၶ လႄႈၵျေႃႇၸွမ်းၵၼ် ၵႂႃႇၼၼ်ႉယဝ်ႉ။ ၵူၼ်းၵေႃႉဢၼ်ဢဝ်ၵႂၢမ်းသိုပ်ႇၵႂၢမ်းႁႂ်ႈပဵၼ်လွင်ႈတႅၵ်ႇၸတ်ႉၵၼ်တင်းၵူၼ်းတၢင်ႇၵေႃႉ ၶေႃႈၵႂၢမ်းဢမ်ႇၸိုဝ်ႈဢမ်ႇၸႂ်ႈၵေႃႈ ဢဝ်ၵႂႃႇလၢတ်ႈၵႂႃႇသမ်ႉၼေ တၢင်ႇၵေႃႉ ၵူၼ်းၵေႃႉၼႆႉ ဢမ်ႇထုၵ်ႇလီလဵၼ်ႈၵေႃႉလႃးလႃး မၼ်းၸၢင်ႈ ပဵၼ်ၽေးတေႃႇတူဝ်ၸဝ်ႈၵဝ်ႇတႄႉတႄႉၼၼ်ႉ ယဝ်ႉ။ ၵူၼ်းၵေႃႉဢၼ်ၶီႈၵေႉႁေႈတႃ လွင်ႈၶီႈၵေႉဢၼ်ဝႃႈၼႆႉ တိုၼ်းမီးၵၼ် ၵူႈၵေႃႉယူႇ ၵူၺ်းၵႃႈသင်ဝႃႈၶီႈၵေႉယဝ်ႉ ႁဵတ်းႁႂ်ႈၸၢတ်ႈပၢၼ်ပိူၼ်ႈ ပေႃးလႆႈတူၵ်းတႅမ်ႇယွၼ်ႉၸဝ်ႈၵဝ်ႇဝႃႇၸိူဝ်းၼႆႉဢမ်ႇထုၵ်ႇလီပဵၼ် လူဝ်ႇမေႃဢဝ်လွင်ႈၶီႈၵေႉၼၼ်ႉပဵၼ်ႁႅင်းၸႂ် သေၶတ်းၸႂ်ႁဵတ်းသၢင်ႈ ႁႂ်ႈမၼ်းပေႃးဢွင်ႇမၢၼ်လိူဝ်ၶဝ် ၼႆႉပဵၼ်လွင်ႈၶီႈၵေႉတီႈလီၼႆယူႇ။ ၵူၼ်းၵေႃႉဢၼ်လဵၼ်ႈၵေႃႉႁဝ်း ယွၼ်ႉဝႃႈႁဝ်းမီးၽွၼ်းလီတေႃႇၶဝ် လႄႈႁဵတ်းသၢင်ႈပၼ်ၶဝ်မိူဝ်ႈၶဝ်လူဝ်ႇတၢင်းၸွႆႈထႅမ် ၵူၺ်းသေ မိူဝ်ႈႁဝ်းဢမ်ႇႁဵတ်းပၼ်ၶဝ်လႆႈယဝ်ႉၼၼ်ႉ ၶဝ်တေဢွၵ်ႇယၢၼ်ႁဝ်း ၵမ်းလွႆးလွႆး ၵူၼ်းမဵဝ်းၼႆႉႁဝ်းဢမ်ႇထုၵ်ႇလီဢဝ်မႃးပဵၼ်တႆးၵေႃႉလီႁဝ်း ၼႆယူႇ။ ၵူၼ်းၵေႃႉဢၼ်တေႃႇၼႃႈႁဝ်းႁဵတ်းမဵဝ်းၼိုင်ႈ လပ်ႉလင်ႁဝ်းသမ်ႉ ႁဵတ်းထႅင်ႈမဵဝ်းၼိုင်ႈ တေလၢတ်ႈသိုဝ်ႈ”ၵေႃႈ ၼူၵ်ႉသွင်ႁူဝ် မႃသွင်ၸဝ်ႈ ဢၼ်ဝႃႈၼၼ်ႉ ဢမ်ႇထုၵ်ႇလီဢဝ်မႃးလဵၼ်ႈၵေႃႉ။ ၵူၼ်ႉၵေႃႉဢၼ်ႁၼ်ငိုၼ်းလီလိူဝ်သေတႆးၵေႃႉ ၵူၼ်းၵေႃႉဢၼ်ႁၼ်တၢင်းၽိတ်းပိူၼ်ႈယူႇတႃႇသေႇ ၵူၺ်း တၢင်းၽိတ်းၸဝ်ႈၵဝ်ႇတႄႉ ဢမ်ႇႁၼ်။ ၵူၼ်းၵေႃႉဢၼ်ဢမ်ႇမေႃႁပ်ႉဢဝ်ပုၼ်ႈၽွၼ်းၸဝ်ႈၵဝ်ႇလႄႈ ၵႆႉႁႃတၢင်းၽိတ်းပၼ် တၢင်ႇၵေႃႉယူႇတႃႇသေႇ။ ၵူၼ်းဢၼ်မီးပၢႆးဝူၼ်ႉဢၼ်ဢမ်ႇလီယူႇတႃႇသေႇ လႄႈ ဢမ်ႇဝႃႈပိူၼ်ႈႁဵတ်းသင်ၵေႃႈယဝ်ႉ ဝူၼ်ႉၼိူဝ်ပိူၼ်ႈဢၼ်ဢမ်ႇလီယူႇၵူႈ လွင်ႈ ၼၼ်ႉႁဝ်းဢမ်ႇထုၵ်ႇလီလဵၼ်ႈၵေႃႉၼႆယူႇ။ 10 ၵူၼ်းၵေႃႉဢၼ်ထၢင်ႇလဵၵ်ႉပိူၼ်ႈယူႇတႃႇသေႇ ဢမ်ႇဝႃႈၵႂၢမ်းလၢတ်ႈၶဝ် လွင်ႈႁဵတ်းသၢင်ႈၶဝ် ၸဵမ်ၸိူဝ်းၼႆႉ ႁဵတ်းႁႂ်ႈႁဝ်းထၢင်ႇလဵၵ်ႉတူဝ်ႁဝ်းၶိုၼ်း တေႇၸဵမ်ၸိူဝ်းၼႆႉ ဢမ်ႇထုၵ်ႇလီႁဵတ်းၵေႃႉၼႆယဝ်ႉ။ ၼႆႉပဵၼ်ၵူၼ်း 10 ၵေႃႉဢၼ်ႁဝ်းလူဝ်ႇငိူင်ႉဝေႈ လႄႈ သင်ဝႃႈၸဝ်ႈၵဝ်ႇပဵၼ်ၵူၼ်း ဢၼ်မီးယူႇၼႂ်း 10ၼၼ်ႉ ၶေႃႈဢမ်ႇဝႃႈၶေႃႈလႂ်ၵေႃႈယဝ်ႉ ထုၵ်ႇလီမူၼ်ႉမႄး တူဝ်ၵဝ်ႇသေ ထတ်းသၢင်တူၺ်းၶိုၼ်းဝႃႈၸဝ်ႈၵဝ်ႇသမ်ႉၸွင်ႇ ယၢမ်ႈႁဵတ်း မဵဝ်းၸိူဝ်းဢၼ်လၢတ်ႈမႃးၽၢႆႇၼိူဝ်ၼႆႉယူႇႁႃႉ ယွၼ်ႉၼၼ်လႄႈ ၵူၼ်းမၢင်ၵေႃႉၼႆႉ ႁူႉၸၵ်းမိုတ်ႈၵိုဝ်းၵပ်းသိုပ်ႇၵၼ်လႆႈယူႇ ၵူၺ်း ဢမ်ႇထုၵ်ႇလီဢဝ်မႃးပဵၼ်တႆးၵေႃႉ လီ တွၼ်ႈတႃႇၼႂ်းၸၢတ်ႈပၢၼ်ႁဝ်းၼႆယူႇယဝ်ႉ။ ပိၼ်ႇတႅမ်ႈ – မွၼ်းလႅင်း တႆးလွတ်ႈလႅဝ်း ဢၢင်ႈဢိင် – intrend.trueid.net	['ပိုၼ်ႉႁူႉလီသူၼ်ၸႂ်']
2025-03-11T12:53:02	https://taifreedom.com/%e1%81%b6%e1%81%a2%e1%80%9d%e1%80%ba%e1%80%b8%e1%80%90%e1%81%a2%e1%80%84%e1%80%ba%e1%80%b8%e1%80%99%e1%80%ad%e1%81%bc%e1%80%ba%e1%80%b8%e1%80%a2%e1%80%bd%e1%80%84%e1%80%ba%e1%82%87%e1%80%9c%e1%81%a2/	ၶၢဝ်းတၢင်းမိၼ်းဢွင်ႇလၢႆႇ လႄႈမိူင်းရတ်ႉသျႃးပွၵ်ႈၵမ်း 4 ၼႆႉ ၸၢင်ႈတုမ်ႉယွၼ်ႈထိုင်ၽႂ်	ဝၢႆးလင်မိၼ်းဢွင်ႇလၢႆႇယိုတ်းသိမ်းဢႃႇၼႃႇၸိုင်ႈမိူင်းမႃးယဝ်ႉ မိူင်းရတ်ႉသျႃး ပဵၼ်ၸိုင်ႈမိူင်းဢွၼ်တၢင်းသုတ်း ဢၼ်ႁၼ်လီၵမ်ႉထႅမ်သိုၵ်းမၢၼ်ႈ ယွၼ်ႉၼၼ်တႄႇၼႂ်းႁၢင်ပီႊ 2022 မႃးၽၢႆႇၼႆႉ မိၼ်းဢွင်ႇလၢႆႇ လႆႈၵႂႃႇႁူပ်ႉတင်းၸွမ်ၸိုင်ႈမိူင်းရတ်ႉသျႃး Vladimir Putin ဝလႃႇတီႊမီႇရ် ပူႇတိၼ်ႊ လႄႈၽူႈမီးၸၼ်ႉသုင်ၶွင် မိူင်းရတ်ႉသျႃးလၢႆလၢႆၵေႃႉၼၼ်ႉ မီးမႃး 4 ပွၵ်ႈ ပႃးပွၵ်ႈၵမ်းၼႆႉယဝ်ႉ။ မိူဝ်ႈၼႂ်းဝၼ်းထီႉ 03 March 2025 ၼၼ်ႉႁူဝ်ၼႃႈသိုၵ်းမၢၼ်ႈမိၼ်းဢွင်ႇလၢႆႇ လုၵ်ႉတီႈၶူင်ႇႁိူဝ်းမိၼ်ၼႄႇပျီႇတေႃႇ ဢွၵ်ႇၶၢဝ်းတၢင်းၵႂႃႇမိူင်းရတ်းသျႃးပဵၼ်တၢင်းၵၢၼ်သေ ၽၢႆႇတၢင်းမိူင်းရတ်ႉသျႃးၵေႃႈ ႁၢင်ႈႁႅၼ်းႁပ်ႉတွၼ်ႈၼင်ႇၶိုၵ်ႉၶမ်ႇဝႆႉသေ ဝၢႆးၼၼ်ႉၵေႃႈ 2 ၽၢႆႇၸင်ႇတႄႇႁူပ်ႉထူပ်းဢုပ်ႇၵၼ်ၵႂႃႇၼႆယဝ်ႉ ၽၢႆႇၶၢဝ်ႇတႂ်ႈသိုၵ်းမၢၼ်ႈၵုမ်းၵမ် Global News Light of Myanmar တႄႉ ပိုၼ်ၶၢဝ်ႇဢွၵ်ႇဝႃႈ ၶၢဝ်းတၢင်းဢၼ် မိၼ်းဢွင်ႇလၢႆႇၵႂႃႇမိူင်းရတ်ႉသျႃးပွၵ်ႈၼႆႉ ႁူပ်ႉထူပ်းၸွမ်ၸိုင်ႈ ပူႇတိၼ်ႊ လႄႈၽူႈမီးပုၼ်ႈၽွၼ်းၸၼ်ႉသုင် ၶွင်မိူင်းရတ်ႉသျႃးလၢႆလၢႆၽၢႆႇသေ ဢုပ်ႇၵၼ်ၵႂႃႇ လွင်ႈၵၢၼ်မၢၵ်ႈမီး၊ လွင်ႈၵၢၼ်ႁူမ်ႇလူမ်ႈ၊ လႄႈလွင်ႈၸမ်ၸႂ် 2 ၸိုင်ႈမိူင်း ၼႆယဝ်ႉ။ ၵၢၼ်ဢွၵ်ႇၶၢဝ်းတၢင်း မိၼ်းဢွင်ႇလၢႆႇပွၵ်ႈၼႆႉ လႅပ်ႈတေယူႇတီႈမိူင်းရသျႃးႁိုင်သေမိူဝ်ႈပူၼ်ႉမႃးၼၼ်ႉယူႇ လႆႈႁၼ်သိုဝ်ႇၶၢဝ်ႇ MGR Online ဢွၵ်ႇဝႆႉတႄႉဝႃႈ မိူဝ်ႈၼႂ်းဝၼ်းထီႉ 04 March 2025 ၽၢႆႇမိၼ်းဢွင်ႇလၢႆႇလႄႈ ၸွမ်ၸိုင်ႈရတ်ႉသျႃး ပူႊတိၼ်ႇ လႆႈႁူပ်ႉဢုပ်ႇၵၼ်ယဝ်ႉ ယူႇတီႈတူဝ် ပူႊတိၼ်ႇ လႆႈလၢတ်ႈဝႃႈ တပ်ႉသိုၵ်းမၢၼ်ႈ တေၶဝ်ႈႁူမ်ႈပၢင်ၼႄၽၢင်ႁၢင်ႈသိုၵ်း ၼႂ်းဝၼ်းၶွပ်ႈၶူပ်ႇ 80 ပီႊ ဢၼ်သူဝ်ႇပီႊယႅတ်ႉ Soviet ဢဝ်ဢွင်ႇပေႉလႆႈၼိူဝ် ၼႃႇၸီႇ၊ ၵျႃႇမၼီႇ မိူဝ်ႈသိုၵ်းလုမ်ႈၾႃႉပွၵ်ႈၵမ်း 2 ၼၼ်ႉလႄႈ လွင်ႈၼႆႉၵေႃႈတေၸတ်းႁဵတ်းၵႂႃႇ ၼႂ်းဝၼ်းထီႉ 09 May 2025 ဢၼ်တေမႃးလႄႈ တူဝ်ၸွမ်ၸိၵ်းသိုၵ်း မိၼ်းဢွင်ႇလၢႆႇၵေႃႈ တေၵႂႃႇၶဝ်ႈႁူမ်ႈၸွမ်း ဝႃႈၼႆ။ လင်သိုၵ်းမၢၼ်ႈသိမ်းဢႃႇၼႃႇၸိုင်ႈမိူင်းၼႆႉ လၢႆလၢႆၸိုင်ႈမိူင်းဢွၼ်ၵၼ်သၢၼ်ၶတ်းသိုၵ်းမၢၼ်ႈ ၶွမ်ႈသပိတ်ႈတေႃႇမိူင်းမိူင်းမၢၼ်ႈ ပိၵ်ႉႁႅတ်ႉပၢႆးမၢၵ်ႈမီးသိုၵ်းမၢၼ်ႈ ဝႃႈၼႆသေတႃႉ ပုၼ်ႈတႃႇမိူင်းရတ်ႉသျႃးသမ်ႉ တိူဝ်းသၢင်ႈလွင်ႈၸမ်ၸႂ်ၸွမ်းသိုၵ်းမၢၼ်ႈမႃးလိူဝ်ၵဝ်ႇ လိူဝ်သေၼၼ်ႉဢမ်ႇၵႃး ယူႇတီႈမိူင်းရတ်ႉသျႃးသေ ၸွႆႈထႅမ်ပၼ်ၶိူင်ႈယိပ်းၵွင်ႈၵၢင်ႇတီႈသိုၵ်းမၢၼ်ႈမႃးၶိူဝ်းယႂ်း မိူၼ်ၼင်ႇမိူဝ်ႈႁၢင်ပီႊပူၼ်ႉမႃးၼႆႉၵေႃႈ ယူႇတီႈမိူင်းရတ်ႉသျႃးသေ သူင်ႇပၼ်ၶိူင်ႈမိၼ်တိုၵ်းသိုၵ်းမၢၼ်ႈ 6 လမ်း ဢၼ်သိုၵ်းမၢၼ်ႈဢဝ်ၸႂ်ႉတိုဝ်းတေႃႇၼႂ်းပၢင်တိုၵ်းၸၢဝ်းၶိူဝ်းယူႇဝၼ်းမိူဝ်ႈၼႆႉၼၼ်ႉယဝ်ႉ။ လွင်ႈၸမ်ၸႂ်ၼႂ်းၵႄႈသိုၵ်းမၢၼ်ႈ တင်းရတ်းသျႃးၼႆႉ တင်ႇတႄႇပၢၼ်ၼႄႇဝိၼ်းမႃး ဝၢႆးၼၼ်ႉၵေႃႈဢမ်ႇဝႃႈတေပဵၼ်ၽၢႆႇႁူမ်ႇလူမ်ႈၵၢၼ်သၢႆႊပႃႇ Syber ၊ ၵၢၼ်ႁႅၵ်ႇၵႃႊ Hacker ၊ ၶိူင်ႈမိၼ်တိုၵ်း၊ ၶိူင်ႈၵွင်ႈၵၢင်ႇ ၸဵမ်ၸိူဝ်းၼႆႉ သိုၵ်းမၢၼ်ႈပိုင်ႈဢိင်ဝႆႉ မိူင်းရတ်ႉသျႃးႁူဝ်ပၢၵ်ႇလႂ် 70% ယူႇၼႆလႅပ်ႈဢမ်ႇၽိတ်း ပေႃးဝႃႈဢဝ်မိူင်းၶႄႇလႄႈ မိူင်းရတ်ႉသျႃးမႃးတႅၵ်ႈၵၼ်ဝႃႈၸိုင် သိုၵ်းမၢၼ်ႈပိုင်ႈဢိင်ရတ်ႉသျႃး ၼမ်လိူဝ်မိူင်းၶႄႇလိူဝ်လၢႆပုၼ်ႈယူႇ။ ၼႂ်းၶၢဝ်းတၢင်းမိၼ်းဢွင်ႇလၢႆႇၵႂႃႇမိူင်းရၢတ်ႉသျႃးပွၵ်ႈၼႆႉၵေႃႈ ပူႇတိၼ်ႇ ယင်းလၢတ်ႈထႅင်ႈဝႃႈ လွင်ႈမိုတ်ႈၵိုဝ်းၸမ်ၸႂ်ၵႄႈၵၢင် 2 ၸိုင်ႈမိူင်းၵေႃႈ လႆႈတိူဝ်းၼမ်မႃး လႄႈၵၢၼ်ၵႃႉၶၢႆၼႂ်းပီႊပူၼ်ႉမႃးၼၼ်ႉ ၵေႃႈ တိူဝ်းၽိူမ်ႉၶိုၼ်ႈမႃး ႁူဝ်ပၢၵ်ႇသီႇသိပ်း 40% ၼႆသေ ၽၢႆႇသိုၵ်းမၢၼ်ႈမိၼ်းဢွင်ႇလၢႆႇၵေႃႈ လႆႈလၢတ်ႈဝႃႈ ၶိူင်ႈယိပ်းၵွင်ႈၵၢင်ႇရၢတ်ႉသျႃး ဢၼ်သိုၵ်းမၢၼ်ႈလႆႈႁပ်ႉၼၼ်ႉ ပဵၼ်ဢၼ်ၶိုၵ်ႉၶႅမ်ႉလီ ၼႆသေဢမ်ႇၵႃး မိၼ်းဢွင်ႇလၢႆႇ ယင်းလၢတ်ႈဝႃႈ မၼ်းၵမ်ႉထႅမ်ယူႇၽၢႆႇမိူင်းရတ်ႉသျႃးလႄႈ မၼ်းယုမ်ႇယမ်ဝႃႈ ၼႂ်းပၢင်တိုၵ်းယူႇၶရဵၼ်းၼၼ်ႉ ရၢတ်ႉသျႃးတေပဵၼ်ၽၢႆႇဢွင်ႇပေႉ ၼႂ်းဢမ်ႇႁိုင်သင်ၼႆႉ ၼႆယူႇယဝ်ႉ။ မိၼ်းဢွင်ႇလၢႆႇယူႇမိူင်းရတ်ႉသျႃးယူႇၶၢဝ်းတၢင်းလၢႆလၢႆဝၼ်းသေ ထိုင်မိူဝ်ႈဝၼ်းထီႉ 7 March 2025 မိၼ်းဢွင်ႇလၢႆႇ တေဢွၵ်ႇၶၢဝ်းတၢင်းၵႂႃႇတီႈ မိူင်းပေႇလႃႇရုတ်ႉ ၸွမ်းၼင်ႇ ၸွမ်ၸိုင်ႈမိူင်းပေႇလႃႇရုတ်ႉ လႆႈၽိတ်ႈမွၵ်ႈၼၼ်ႉ ၼႆ ႁၼ်ၶၢဝ်ႇ MGR Online ဢွၵ်ႇဝႆႉပႃးၼင်ႇၼႆ။ ၽွၼ်းတုမ်ႉယွၼ်ႈ ဢၼ်ၸၢင်ႈပဵၼ်မႃး မိူဝ်ႈပူၼ်ႉမႃး ၽွင်းပၢင်တိုၵ်း 1027 ပွၵ်ႈၵမ်း 1−2 ၼၼ်ႉ သိုၵ်းမၢၼ်ႈပဵၼ်ၽၢႆႇတူၵ်းသုမ်းဝႆႉ ႁဵတ်းႁႂ်ႈၽၢႆႇၸုမ်းၸၢဝ်းၶိူဝ်းၶဝ်ပဵၼ်ၽၢႆႇပေႉပုၼ်ႈသေ တိုၵ်းသိမ်းဢဝ်လႆႈတပ်ႉသိုၵ်းမၢၼ်ႈတင်းၼမ်တင်းလၢႆ ပႃးၸဵမ်ငဝ်ႈငုၼ်းတိူင်းသိုၵ်းၵမ်ႈၽွင်ႈ လိူဝ်သေပၢင်တိုၵ်း 1027 ယဝ်ႉ ပၢင်တိုၵ်းဢၼ်ပဵၼ်ၼႂ်းပိုၼ်ႉတီႈမိူင်းယၢင်း၊ ၸႄႈမိူင်ၶၢင်၊ မိူင်းရၶႅင်ႇ၊ မိူင်းတႆးပွတ်းၸၢၼ်း ၸဵမ်ဢဝ်ပၢင်တိုၵ်းၼႂ်းမိူင်းႁူမ်ႈတုမ်ပတ်းပိုၼ်ႉၼၼ်ႉ သိုၵ်းမၢၼ်ႈပဵၼ်ၽၢႆႇသုမ်းဝႆႉၵူႈပိုၼ်ႉတီႈ ထိုင်တီႈၵူၼ်းၵမ်ႈၼမ်ပေႃးလၢတ်ႈထိုင်ၵၼ်ဝႃႈ သိုၵ်းမၢၼ်ႈၼႆႉ ၵူၼ်ႇပင်းၵမ်းၼႆႉယဝ်ႉၵႃႈ ၼႆၵၼ်ယူႇ ၵူၺ်းၵႃႈလင်လင်ၼႆႉမႃး သိုၵ်းမၢၼ်ႈၶိုၼ်းၵႅၼ်ႇၶႅင်မႃးလႄႈ ထူဝ်းသိုၵ်းၶဝ်ႈပိုၼ်ႉတီႈၸုမ်းလုၵ်ႉၽိုၼ်ႉလႆႈၶိုၼ်း။ ပေႃးမႃးတူၺ်းၼႂ်းၸိုင်ႈတႆးပွတ်းႁွင်ႇ ပိုၼ်ႉတီႈတိုၵ်ႉမီးပၢင်တိုၵ်းဝႆႉၼၼ်ႉ တေလႆႈႁၼ်ဝႃႈ တႄႇႁူဝ်ပီႊ 2025 မႃးၼႆႉ သိုၵ်းမၢၼ်ႈၶိုၼ်းထူဝ်းသိုၵ်းတိုၵ်းလႆႈၶိုၼ်းတီႈယူႇၵဝ်ႇၶဝ်ၵမ်ႈၽွင်ႈယူႇ မိူၼ်ၼင်ႇၼႂ်းၸႄႈဝဵင်းၼွင်ၶဵဝ်ၼၼ်ႉ လင်သိုၵ်းမၢၼ်ႈၵႂႃႇမိူင်းၶႄႇလႄႈႁူပ်ႉဢုပ်ႇတင်းသိုၵ်းလွႆ TNLA သေ ဢမ်ႇလႆႈၶေႃႈတူၵ်းလူင်းသင်ၵၼ်ၼၼ်ႉ လႆႈႁၼ်ဝႃႈပၢင်တိုၵ်းၶိုၼ်းပဵၼ်ႁၢဝ်ႈႁႅင်း ၽၢႆႇသိုၵ်းမၢၼ်ႈၶိုၼ်းဢဝ်လႆႈတပ်ႉပၢင်သဝ်းၶဝ်ၵမ်ႈၽွင်ႈ ၽၢႆႇသိုၵ်းလွႆတူၵ်းသုမ်းႁႅင်းၵူၼ်းတင်းၼမ် ၼႆယူႇ ပူၼ်ႉမႃး 2−3 ဝၼ်းၼႆႉၵေႃႈ သိုၵ်းမၢၼ်ႈၶဝ်ႈယိုတ်းလႆႈၶိုၼ်း ဝၢၼ်ႈၼႃးၶေႃ ၸႄႈဝဵင်းၼွင်ၶဵဝ် ဢၼ်သိုၵ်းလွႆၵုမ်းၵမ်ဝႆႉၼၼ်ႉယူႇၼႆယဝ်ႉ။ တေႃႈၼင်ႇၼၼ် ပိုၼ်ႉတီႈသိုၵ်းၶၢင် တီႈဝဵင်းတၼၢႆး၊ ပိုၼ်ႉတီႈသိုၵ်းရၶႅင်ႇ တီႈၵျွၵ်ႇၽိဝ်ႇ ၸိူဝ်းၼႆႉၵေႃႈ လႆႈႁၼ်သိုၵ်းမၢၼ်ႈ ၶဝ်ႈသိမ်းလႆႈၶိုၼ်းမၢင်ပိုၼ်ႉတီႈသေ သိုၵ်းၸုမ်းလုၵ်ႉၽိုၼ်ႉၶဝ်လႆႈလူႉတၢႆတင်းၼမ် ၼႆယူႇ။ လႆႈႁၼ်ဝႃႈယၢမ်းလဵဝ်သိုၵ်းမၢၼ်ႈၶဝ် ၸႂ်ႉတိုဝ်းၶိူင်ႈမိၼ်တိုၵ်းလႄႈ တရူၼ်း Drone တိူဝ်းၼမ်မႃးလိူဝ်ၵဝ်ႇ ႁဵတ်းႁႂ်ႈၽၢႆႇၸုမ်းလုၵ်ႉၽိုၼ်ႉၶဝ်မီးလွင်ႈတူၵ်းသုမ်းၵူၺ်းဢမ်ႇၵႃး ၵူၼ်းမိူင်းၵေႃႈလူႉႁၢႆတၢႆၸွမ်းတင်းၼမ်ယဝ်ႉ လႆႈႁၼ်ၸုမ်းၵဝ်ႉငဝ်ႈသုၼ်ႇလႆႈၵူၼ်းၸိုင်ႈတႆး SHRF ဢွၵ်ႇၶေႃႈပိုၼ်ၽၢဝ်ႇဝႆႉ မိူဝ်ႈၼႂ်းဝၼ်းထီႉ 10 March 2025 ၼႆႉဝႃႈ တီႈၼႂ်းၸႄႈဝဵင်း ၼွင်ၶဵဝ် ၊ မိူင်းမိတ်ႈ လႄႈမိူင်းၵုတ်ႈၸိူဝ်းၼႆႉ ၼႂ်းၶၢဝ်းတၢင်းလိူၼ်လဵဝ်ၵူၺ်း ယွၼ်ႉသိုၵ်းမၢၼ်ႈၸႂ်ႉၶိူင်ႈမိၼ်ပွႆမၢၵ်ႇလႄႈ ၵူၼ်းမိူင်းလႆႈလုတၢႆၵႂႃႇ 17 ၵေႃႉ မၢတ်ႇၸဵပ်း 41 ၵေႃႉ ႁိူၼ်းယေး၊ လၢၼ်ႉ၊ႁူင်းႁဵၼ်း လုၵွႆၵႂႃႇ 85 လင် ၼႆယဝ်ႉ လွင်ႈသိုၵ်းမၢၼ်ႈၶဝ်တိူဝ်းၸႂ်ႉၶိူင်ႈတိုၵ်းတင်းၵၢင်ႁၢဝ်ၼမ်မႃးၼႆႉ ၵူၼ်းၵမ်ႈၼမ်ႁၼ်ဝႃႈ လင်သိုၵ်းမၢၼ်ႈၵႂႃႇမိူင်းၶႄႇမႃးၼၼ်ႉ တေလႆႈတၢင်းႁၼ်ထိုင်ပိူၼ်ႈသေ မႃးၸႂ်ႉတိုဝ်းယူႇ ယွၼ်ႉၼၼ်ႉမိၼ်းဢွင်ႇလၢႆႇၵႂႃႇမိူင်းရတ်ႉသျႃးပွၵ်ႈၼႆႉၵေႃႈ တေလႆႈတၢင်းႁၼ်ထိုင်ပိူၼ်ႈမႃးထႅင်ႈသေဢမ်ႇၵႃး ယင်းတီႈလႆႈပႃးၶိူင်ႈၵမ်ႉၵႅမ်ၵၢၼ်တိုၵ်းၵၢၼ်သိုၵ်း မႃးထႅင်ႈတၢင်းၼမ်ယူႇ ၵွပ်ႈၼၼ် ပၢင်တိုၵ်းဢၼ်ပဵၼ်ဝႆႉယူႇၼၼ်ႉလႄႈသင် ပိုၼ်ႉတီႈဢၼ်သိုၵ်းမၢၼ်ႈတူၵ်းသုမ်းဝႆႉၼၼ်ႉလႄႈသင် တေၸၢင်ႈၶိုၼ်းၵိူတ်ႇပဵၼ်ပၢင်တိုၵ်းၶိုၼ်းလႆႈယူႇ ၼၼ်ႉယဝ်ႉ။ လွမ်ႉမိူင်း 10/03/2025 ၶေႃႈထတ်းသၢင်ႁူဝ်ၼႆႉ ပဵၼ်ပၢႆးဝူၼ်ႉလႄႈ တၢင်းႁၼ်ထိုင်သုၼ်တူဝ် ၽူႈတႅမ်ႈလိၵ်ႈၵူၺ်း ဢမ်ႇၸႂ်ႈၶေႃႈၶၢၼ်ပၢၵ်ႇတႆးလွတ်ႈလႅဝ်း	['ပွင်ႈၵႂၢမ်း']
2025-03-11T10:29:06	https://taifreedom.com/%e1%81%b8%e1%80%af%e1%80%99%e1%80%ba%e1%80%b8-pdf-%e1%80%9a%e1%80%ad%e1%80%af%e1%80%9d%e1%80%ba%e1%80%b8%e1%80%90%e1%81%a2%e1%82%86%e1%80%9e%e1%80%84%e1%80%ba%e1%82%87%e1%81%b6%e1%81%b8%e1%80%9d/	ၸုမ်း PDF ယိုဝ်းတၢႆသင်ႇၶၸဝ်ႈ လႄႈ ၶိုၼ်းၼႄးဝႃႈ ပဵၼ်ၵူၼ်းပၼ်ၶၢဝ်ႇသိုၵ်းမၢၼ်ႈ	မိူဝ်ႈဝၼ်းထီႉ 9 March 2025 (လိူၼ်သီႇမႂ်ႇ 11 ၶမ်ႈ ပီႊတႆး 2119 ၼီႈ) ၸုမ်းသိုၵ်း PDF ဢွၵ်ႇမႃးယွမ်းႁပ်ႉဝႃႈ လွင်ႈလႆႈယိုဝ်း ၸဝ်ႈသြႃႇထမ်ႇမသႃႇရ လႄႈ ၸၢႆးပီး တီႈဝတ်ႉ ဝၢၼ်ႈဢုမ်ႇတိုင်း ၸႄႈဝဵင်းၽၢႆၶုၼ်ႇ ၼၼ်ႉ ၸိုဝ်ႈၸႂ်ႈတႄႉယူႇ၊ ၵေႃႉယိုဝ်း ပဵၼ် မွင်ႇပႃႉလၢတ်ႉ ဢႃႇယု 29 ပီႊ၊ ၸွမ်းၼင်ႇ မွင်ႇပႃႉလၢတ်ႉ လၢတ်ႈၼႄတႄႉ ၸဝ်ႈသြႃႇ ပဵၼ်ၵူၼ်းသူင်ႇၶၢဝ်ႇပၼ် သိုၵ်းမၢၼ်ႈ၊ ယဝ်ႉၵေႃႈ ႁူၺ်းသူၼ်းၵူၼ်းမိူင်းဝဵင်းၽၢႆၶုၼ်ႇ ၸိူဝ်းပၢႆႈၽေးၼၼ်ႉ ႁႂ်ႈပွၵ်ႈယူႇၶိုၼ်း ႁိူၼ်းၽႂ်ႁိူၼ်းမၼ်းၼႆ လႄႈ လႆႈထဵင်မေႃးၵၼ်သေ မွင်ႇပႃႉလၢတ်ႉ ဢမ်ႇထိင်းၸႂ်လႆႈ လႆႈလၼ်ႇၵွင်ႈၵႂႃႇ၊ မိူဝ်ႈလဵဝ် ယူႇတီႈၽူႈမီးပုၼ်ႈၽွၼ်း လႆႈၵုမ်းထိင်းဝႆႉတူဝ် မွင်ႇပႃႉလၢတ်ႉ ယဝ်ႉဝႃႈၼႆ။ ၵူၼ်းမိူင်းၼႂ်းပိုၼ်ႉတီႈလၢတ်ႈၼႄဝႃႈ ၸဝ်ႈသြႃႇ လႄႈ တၵ်ႇၵႃႇမၼ်းၸဝ်ႈ ပဵၼ်ၵူၼ်းမီးၼမ်ႉၸႂ် ၸွႆႈထႅမ်ၵူၼ်းတင်းၼမ် လႄႈ ဢမ်ႇၵဵဝ်ႇၶွင်ႈၵၼ်တင်း သိုၵ်းမၢၼ်ႈသေဢိတ်း ၵွပ်ႈပိူဝ်ႈၸဝ်ႈသြႃႇ ဢမ်ႇၸၢင်ႈလုၵ်ႉမႃး လၢတ်ႈသင်လႆႈၶိုၼ်းယဝ်ႉ လႄႈ ၸုမ်းသိုၵ်း PDF ၸင်ႇဢဝ်လွင်ႈတၢင်းၸိူဝ်းၼၼ်ႉ ပူဝ်ႉသႂ်ႇတီႈၸဝ်ႈသြႃႇၵူၺ်း၊ သင်ဝႃႈၸဝ်ႈၶဝ်မီးတၢင်းၽိတ်းတႄႉၼႆၸိုင် ထုၵ်ႇလီႁွင်ႉၵႂႃႇၸႅတ်ႈထၢမ်ၵၼ်လီလီ လႄႈ ၼႆႉသမ်ႉၸႂ်ယႂ်ႇၵွင်ႈၵၢင်ႇ ဢၼ်မီးၼႂ်းမိုဝ်းသေ ဢဝ်ၵွင်ႈယိုဝ်းၸဝ်ႈသြႃႇပဵၼ် 8 ၵမ်း ဝႃႈၼႆ။ ၵဵဝ်ႇလူၺ်ႈလွင်ႈၸဝ်ႈသြႃႇထမ်ႇမသႃႇရ လႄႈ ၸၢႆးပီး ထုၵ်ႇယိုဝ်းတၢႆၼႆႉ တၢင်းၽၢႆႇ သင်ႇၶၸဝ်ႈ ဢိၵ်ႇပႃး ၸုမ်းႁဵတ်းၵၢၼ်ၼႂ်းတူင်ႇဝူင်းၵူၼ်းတႆး လၢႆလၢႆၸုမ်းၵေႃႈ ဢွၵ်ႇလိၵ်ႈပိုၼ်ၽၢဝ်ႇ သၢၼ်ၶတ်းလၢႆးႁဵတ်းသၢင်ႈၶွင် ၸုမ်း PDF ဢၼ်မီးၼႂ်းၸႄႈဝဵင်းၽၢႆၶုၼ်ႇ ၼႆယူႇယဝ်ႉ။ ၸဝ်ႈသြႃႇထမ်ႇမသႃႇရ (ဢမ်ႇၼၼ်) ၸဝ်ႈယွမ် တၵ်ႇၵႃႇမၢင်ၸိူဝ်းတေႁွင်ႉၸဝ်ႈဝႃႈ ၸဝ်ႈသြႃႇဢူးပဵင်ႇ မီးဢႃႇယု 47 ပီႊ ဝႃႇတေႃႇၸဝ်ႈ 27 ဝႃႇ လႄႈ ၸၢႆးပီး ဢႃႇယုမီးမွၵ်ႈ 40 ပီႊ ပဵၼ်တၵ်ႇၵႃႇၸမ်ၸႂ်ၸဝ်ႈသြႃႇ ၼႆယူႇယဝ်ႉ။ တႆးလွတ်ႈလႅဝ်း	['သုၼ်ႇလႆႈသုၼ်ပဵၼ်ၵူၼ်း']
2025-03-10T11:29:05	https://taifreedom.com/%e1%80%90%e1%80%95%e1%80%ba%e1%82%89%e1%81%bc%e1%80%99%e1%80%ba%e1%82%89-%e1%81%b6%e1%82%84%e1%82%87%e2%88%92%e1%80%9b%e1%81%a2%e1%80%90%e1%80%ba%e1%82%89%e1%80%9e%e1%80%bb%e1%82%83%e1%80%b8%e2%88%92/	တပ်ႉၼမ်ႉ ၶႄႇ−ရၢတ်ႉသျႃး−ဢီႇရၢၼ်ႇ ႁူမ်ႈၽိုၵ်းၽွၼ်ႉသိုၵ်းၼႂ်းပၢင်ႇလၢႆႇ	သိုဝ်ႇၶၢဝ်ႇၼွၵ်ႈမိူင်း လၢႆးငၢၼ်းဝႃႈ တပ်ႉၼမ်ႉၶႄႇ၊ ရၢတ်ႉသျႃး လႄႈ ဢီႇရၢၼ်ႇ တေတႄႇၽိုၵ်းၽွၼ်ႉသိုၵ်းႁူမ်ႈၵၼ် ၼႂ်းဝၼ်းထီႉ 11 March 2025 တီႈၼႂ်းဢၢဝ်ႇ ဢူဝ်ႇမၢၼ်ႇ မိူင်းဢီႇရၢၼ်ႇ ပွတ်းၸဵင်ႇၸၢၼ်းဝၼ်းဢွၵ်ႇသေ တေၽိုၵ်းၽွၼ်ႉၵႂႃႇ တေႃႇထိုင်ဝၼ်းလႂ်ၼႆၼၼ်ႉတႄႉ ဢမ်ႇလႆႈတႅမ်ႈမွၵ်ႇလၢတ်ႈပႃးဝႆႉ ဝႃႈၼႆ။ ၼွၵ်ႈလိူဝ်သေၼႆႉ တေမီးမိူင်းဢႃႇသိူဝ်ႇပႆႇၵျၢၼ်ႇ၊ ဢႅပ်ႇၾရိၵၸၢၼ်း၊ ဢူဝ်ႇမၢၼ်ႇ၊ ၵႃႇသၢၵ်ႉသ်တၢၼ်ႇ၊ ပႃႇၵိတ်ႇသတၢၼ်ႇ၊ ၵႃႇတႃႇ၊ ဢီႇရၵ်ႉ၊ UAE လႄႈ သီႇရိလင်ႇၵႃႇ တေၶဝ်ႈႁူမ်ႈပဵၼ်ၽူႈလဵပ်ႈႁဵၼ်းတူၺ်းၸွမ်းငဝ်းလၢႆး ၼႂ်းပၢင်ၽိုၵ်းၽွၼ်ႉသိုၵ်း ၼႆယဝ်ႉ။ ယိူင်းဢၢၼ်းၵၢၼ်ၽိုၵ်းၽွၼ်ႉသိုၵ်းႁူမ်ႈပွၵ်ႈၵမ်းၼႆႉ ပဵၼ်တႃႇၽိူမ်ႉသၢင်ႈလွင်ႈၵႅၼ်ႇ ၶႅင် လွင်ႈမၼ်ႈၼိမ်သဝ်းၼႂ်းပွတ်းတွၼ်ႈ လႄႈ တိူဝ်းယုၵ်ႉၸၼ်ႉလွင်ႈႁူမ်ႈမိုဝ်း ၸိုင်ႈမိူင်းၸိူဝ်းၶဝ်ႈႁူမ်ႈ ဝႃႈၼႆ။ ၼႂ်းဢၢဝ်ႇဢူဝ်ႇမၢၼ်ႇၼၼ်ႉ မိူဝ်ႈၼႂ်းလိူၼ် February 2025 ၽၢႆႇတပ်ႉသိုၵ်းဢီႇရၢၼ်ႇ တိုၵ်ႉၽိုၵ်းၽွၼ်ႉသိုၵ်းယဝ်ႉတူဝ်ႈၵႂႃႇ ပိူဝ်ႈတႃႇသၢင်ႈလွင်ႈၵႅၼ်ႇၶႅင် ၽိူမ်ႉၼမ်ႉၵတ်ႉ ၼႂ်းၵၢၼ်ၵႅတ်ႇၶႄတူဝ်ၵဝ်ႇ ၼႆယဝ်ႉ။ တႆးလွတ်ႈလႅဝ်း	['ၼွၵ်ႈမိူင်း']
2025-03-09T18:42:16	https://taifreedom.com/%e1%81%b8%e1%80%af%e1%80%99%e1%80%ba%e1%80%b8%e1%82%81%e1%80%b0%e1%80%99%e1%80%ba%e1%82%88%e1%80%90%e1%80%af%e1%80%99%e1%80%ba%e1%80%95%e1%80%ae%e1%82%88%e1%81%bc%e1%80%bd%e1%80%84%e1%80%ba%e1%82%89/	ၸုမ်းႁူမ်ႈတုမ်ပီႈၼွင်ႉၸၢဝ်းၶိူဝ်းတႆး ၸတ်းႁဵတ်းပွႆးလူင်းပၢင်သွၼ်	မိူဝ်ႈၼႆႉဝၼ်းထီႉ 9 March 2025 (လိူၼ်သီႇမႂ်ႇ 11 ၶမ်ႈ ပီႊတႆး 2119 ၼီႈ) ၸုမ်းႁူမ်ႈတုမ်ပီႈၼွင်ႉၸၢဝ်းၶိူဝ်းတႆး ၸၼ်ႉၸွမ်မႃႇႁႃႇၸူးလႃးလူင်းၵွၼ်း ဝတ်ႉသူၼ်တွၵ်ႇ ဝဵင်းၵဵင်းမႆႇ ၸတ်းႁဵတ်းပၢင်လူင်းၵၢၼ်သွၼ် လိၵ်ႈထႆး၊ လိၵ်ႈတႆး၊ လိၵ်ႈတႆးထမ်း၊ ဢင်းၵိတ်ႉ၊ လိၵ်ႈၶႄႇ၊ လိၵ်ႈမၢၼ်ႈ လႄႈ ပၢႆးမွၼ်း ဢၼ်မီးပီႈၼွင်ႉၸၢဝ်းၶိူဝ်းတႆး ၸိူဝ်းဢၼ်ယူႇသၢင်ႈသဝ်းၼႂ်းမိူင်းထႆး လႆႈၶိုၼ်ႈႁဵၼ်းတင်းၼမ်ၼၼ်ႉဝႃႈၼႆ။ ပၢင်သွၼ်လိၵ်ႈၼႆႉ လႆႈပိုတ်ႇၽုၺ်ႇၶိုၼ်ႈႁဵၼ်းမႃး ၸဵမ်မိူဝ်ႈဝၼ်းထီႉ 16 June 2024 သွၼ်ႁဵၼ်းဝၼ်းတိတ်ႉၵူႈဝူင်ႈလႄႈ ၼႂ်းပၢင်လူင်းပၢင်သွၼ်ၼႆႉ မီးလုၵ်ႈႁဵၼ်းႁပ်ႉဝႂ်ဢွင်ႇပူၼ်ႉၸၼ်ႉၵႂႃႇ 192 ၵေႃႉ မီးၽူႈၶဝ်ႈႁူမ်ႈယူႇ 300 ပၢႆ မီးတူဝ်တႅၼ်းၸုမ်းတူင်ႇဝူင်းလၢႆလၢႆၸုမ်း ႁူမ်ႈပႃး ႁွင်ႈၵၢၼ်လူင်ပၢႆးပၺ်ႇၺႃႇ ၶွင်ႇသီႇဢဝ်ၶိုၼ်းၸိုင်ႈတႆး RCSS ၊ ဢွင်ႈတီႈ ၸၼ်ႉၸွမ် မႃႇႁႃႇၸူးလႃးလူင်းၵွၼ်း ဝတ်ႉသူၼ်တွၵ်ႇ ဝဵင်းၵဵင်းမႆႇ ၼႆယဝ်ႉ။ တႆးလွတ်ႈလႅဝ်း	['ပၢႆးပၺ်ႇၺႃႇ']
2025-03-07T11:55:31	https://taifreedom.com/%e1%81%b8%e1%80%bd%e1%80%99%e1%80%ba%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%9c%e1%80%b0%e1%80%84%e1%80%ba%e1%80%9a%e1%80%bd%e1%80%90%e1%80%ba%e1%82%88%e1%80%9e%e1%80%ad%e1%80%af-5/	ၸွမ်သိုၵ်းလူင်ယွတ်ႈသိုၵ်း လႄႈလုၵ်ႈၸုမ်း ႁွတ်ႈထိုင်သၼ်လွႆၵုင်းမၢဝ်း ၸႄႈဝဵင်းလၢင်းၶိူဝ်း	မိူဝ်ႈၼႆႉဝၼ်းထီႉ 07 February 2025 (လိူၼ်သီႇမႂ်ႇ 9 ၶမ်ႈ ပီႊတႆး 2119 ၼီႈ) ၸွမ်သိုၵ်းလူင် ယွတ်ႈသိုၵ်း ႁူဝ်ပဝ်ႈလူင် ၶွင်ႇသီႇဢဝ်ၶိုၼ်းၸိုင်ႈတႆး/တပ်ႉသိုၵ်းၸိုင်ႈတႆး (RCSS/SSA) ဢွၼ်ႁူဝ်လုၵ်ႈၸုမ်း ႁွတ်ႈထိုင်တီႈ ပၢင်တဝိ သၼ်လွႆၵုင်းမၢဝ်း ဢိူင်ႇလွႆလူင် ၸႄႈဝဵင်းလၢင်းၶိူဝ်းသေ လႆႈႁပ်ႉႁဵတ်းပဵၼ်ၸဝ်ႈတႃႇၼလူင် ပွႆးယၢတ်ႇၼမ်ႉၵျွင်းသွမ်း လႄႈ ပွႆးသၢင်ႇလွင်း ဢၼ်ပီႈၼွင်ႉၸၢဝ်းၶိူဝ်းပဢူဝ်းလႄႈ ပီႈၼွင်ႉတႆးလွႆ ႁူမ်ႈၵၼ်ၸတ်းႁဵတ်းၼၼ်ႉ ၼႆယဝ်ႉ။ မိူဝ်ႈယၢမ်းၵၢင်ၼႂ် 10:00 မူင်းပၢႆၼၼ်ႉ ယူႇတီႈ လုင်းၵၼ်ႇတမႃႇ ၽူႈဢွၼ်ႁူဝ် သိုၵ်းၵူၼ်းမိူင်း ထုင်ႉသၼ်လွႆၵုင်းမၢဝ်း လႆႈဢွၼ်ႁူဝ်ပေႃႈမႄႈၵူၼ်းမိူင်း လႄႈသိုၵ်းၵူၼ်းမိူင်း ပႂ်ႉႁပ်ႉတွၼ်ႈ ၸွမ်သိုၵ်းလူင်ယွတ်ႈသိုၵ်း ႁူဝ်ပဝ်ႈလူင် ၶွင်ႇသီႇဢဝ်ၶိုၼ်းၸိုင်ႈတႆး ၼႆယဝ်ႉ။ ဝၢႆးသေၽူႈယႂ်ႇၵူၼ်းလူင် ၼႂ်းမုၵ်ႉၸွမ်းၶွင်ႇသီႇဢဝ်ၶိုၼ်းၸိုင်ႈတႆး လႄႈၵေႃႉသိုၵ်းၵေႃႉႁၢၼ် ႁွတ်ႈထိုင်ယဝ်ႉ ယူႇတီႈႁူဝ်ပဝ်ႈလူင် ၸွမ်သိုၵ်းလူင်ယွတ်ႈသိုၵ်း လႆႈမွၵ်ႇလၢတ်ႈၶေႃႈၵႂၢမ်းတူင်ႉတၵ်ႉထိုင် ပီႈၼွင်ႉၸၢဝ်းၶိူဝ်းၶဝ်ၵႂႃႇ ဝၢႆးၼၼ်ႉၵေႃႈၸွမ်ႁၢၼ်ၶိူဝ်းငိုၼ်း ၵႅမ်ႁူဝ်ပဝ်ႈ 2 ၶွင်ႇသီႇဢဝ်ၶိုၼ်းၸိုင်ႈတႆး ၽူႈပွင်ၵၢၼ်သိုၵ်း တပ်ႉသိုၵ်းၸိုင်ႈတႆး (RCSS/SSA) သိုပ်ႇမွၵ်ႇလၢတ်ႈၶေႃႈၵႂၢမ်းၵႂႃႇမိူၼ်ၵၼ် ၼႆယဝ်ႉ။ တႆးလွတ်ႈလႅဝ်း	['လွင်ႈတူင်ႉၼိုင်မုၵ်ႉၸုမ်း']
2025-03-06T13:01:26	https://taifreedom.com/%e1%81%b5%e1%80%b0%e1%81%bc%e1%80%ba%e1%80%b8%e1%80%99%e1%80%ad%e1%80%b0%e1%80%84%e1%80%ba%e1%80%b8-%e1%80%a2%e1%80%9d%e1%80%ba%e1%80%90%e1%80%b0%e1%80%9d%e1%80%ba%e1%81%b5%e1%80%b0%e1%81%bc%e1%80%ba/	ၵူၼ်းမိူင်း ဢဝ်တူဝ်ၵူၼ်းၸိူဝ်းထုၵ်ႇယိုဝ်းတၢႆၼၼ်ႉ ဢွၵ်ႇၼႄၵၢင်ၸႂ်တေႃႇ သိုၵ်းၵူဝ်းၵၢင်ႉ MNDAA	မိူဝ်ႈဝႃးၼႂ်းဝၼ်းထီႉ 05 March 2025 (လိူၼ်သီႇမႂ်ႇ 7 ၶမ်ႈ ပီႊတႆး 2119 ၼီႈ) ၵူၼ်းမိူင်းၼႂ်းဢိူင်ႇမိူင်းၸီး ၸႄႈဝဵင်းၵူတ်ႉၶၢႆ ၸိုင်ႈတႆးပွတ်းႁွင်ႇ လႄႈၵူၼ်းသိုၵ်းၶၢင် KIA ဢၼ်တူင်ႉၼိုင်ပွတ်းတွၼ်ႈၼၼ်ႉၵမ်ႈၽွင်ႈ ဢွၼ်ၵႂႃႇတုၵ်းယွၼ်း ႁႂ်ႈၸုမ်းသိုၵ်းၵူဝ်းၵၢင်ႉ MNDAA လႄႈလၢဝ်းပၢၼ်းၶႄႇၶဝ် ၵိုတ်းယိုတ်းလွင်ႈၵၢၼ်ၶုတ်းၶမ်းၼႆသေ ၸင်ႇလႆႈမီးလွင်ႈထဵင်မေႃးၵၼ်လႄႈ ၽၢႆႇသိုၵ်းၵူဝ်းၵၢင်ႉသမ်ႉဢဝ်ၵွင်ႈပိုတ်းယိုဝ်းသႂ်ႇ ၵူၼ်းၸိူဝ်းဢၼ်ၵႂႃႇတုၵ်းယွၼ်း ႁႂ်ႈၵိုတ်းၵၢၼ်ၶုတ်းၶမ်းၼၼ်ႉလႄႈ ႁဵတ်းႁႂ်ႈမီးၵူၼ်းလူႉတၢႆ 5 ၵေႃႉ၊ မၢတ်ႇၸဵပ်းထႅင်ႈ 7 ၵေႃႉ ၼႆယဝ်ႉ။ ဝၢႆးၼၼ်ႉၵေႃႈ ၽၢႆႇပေႃႈမႄႈပီႈၼွင်ႉ ၵူၼ်းၸိူဝ်းလႆႈတၢႆၵႂႃႇၼၼ်ႉလႄႈ ၵူၼ်းမိူင်းၼႂ်းဢိူင်ႇမိူင်းၸီးတင်းၼမ် ၸင်ႇဢဝ်တူဝ်ၵူၼ်းၸိူဝ်းဢၼ်ထုၵ်ႇသိုၵ်းၵူဝ်းၵၢင်ႉ MNDAA ယိုဝ်းတၢႆၼၼ်ႉ မႃးၼႄၵၢင်ၸႂ်တေႃႇသိုၵ်းၵူဝ်းၵၢင်ႉၶိုၼ်း တီႈၼႃႈလုမ်းၵမ်းသၢၼ်သိုၵ်းၵူဝ်းၵၢင်ႉ MNDAA ၼႂ်းဢိူင်ႇမိူင်းၸီး ၼၼ်ႉၼႆယဝ်ႉ။ ၵူၼ်းမိူင်းပိုၼ်ႉတီႈၵေႃႉၼိုင်ႈလၢတ်ႈၼႄဝႃႈ “ဢၼ်လၢဝ်းပၢၼ်းၶႄႇလႄႈ သိုၵ်းၵူဝ်းၵၢင်ႉ MNDAA ၶဝ် ႁူမ်ႈၵၼ်မႃးၶုတ်းၶမ်းၼႆႉ ယွၼ်ႉမီးလွင်ႈတုမ်ႉတိူဝ်ႉတေႃႇသိင်ႇဝႅတ်ႉလွမ်ႉလႄႈ ၵၢၼ်ၽုၵ်ႇၽွမ်ႈသူၼ်ႁႆႈၼႃးၵူၼ်းမိူင်းႁဝ်းၼႆသေ ၽၢႆႇၵူၼ်းမိူင်းၵေႃႈၸင်ႇလႆႈၵႂႃႇတိူင်ႇႁႂ်ႈသိုၵ်းၶၢင် KIA ၸွႆႈၵႄႈလိတ်ႈပၼ်ႁိုင်ယဝ်ႉၶႃႈဢေႃႈ ထိုင်မိူဝ်ႈဝႃးၼႆႉၵူၼ်းသိုၵ်းၶၢင်ၵမ်ႈၽွင်ႈ ၼုင်ႈၶူဝ်းၵူၼ်းမိူင်းသေ ဢမ်ႇပႃးၶိူင်ႈယိပ်းသင် လႄႈၵူၼ်းမိူင်းၼႂ်းဢိူင်ႇႁဝ်းၶႃႈ ၸင်ႇဢွၼ်ၵၼ်ၵႂႃႇၸူး တီႈၶဝ်ၶုတ်းၶမ်းၼၼ်ႉသေ တုၵ်းယွၼ်းႁႂ်ႈၵိုတ်းယိုတ်းလွင်ႈၶုတ်းၶမ်ႈဢေႃႈ လၢတ်ႈဢမ်ႇၶဝ်ႈၵၼ် လႆႈၽိတ်းမေႃးၵၼ် ၽၢႆႇသိုၵ်းၵူဝ်းၵၢင်ႉ MNDAA ဢၼ်ႁူမ်ႇလူမ်ႈၵၢၼ်ၶုတ်းၶမ်းၼၼ်ႉ ဢဝ်ၵွင်ႈယိုဝ်းႁၢတ်ႇသႂ်ႇလႄႈ ၸင်ႇမီးလွင်ႈလူႉတၢႆမၢတ်ႇၸဵပ်း” လၢတ်ႈၼႄၼင်ႇၼႆ။ ၼႂ်းၵူၼ်းဢၼ်လူႉတၢႆၵႂႃႇ 5 ၵေႃႉၼၼ်ႉ လႆႈႁူႉဝႃႈပဵၼ်ၵူၼ်းမိူင်း 3 ၵေႃႉ လႄႈသိုၵ်းၶၢင် KIA 2 ၵေႃႉ ဢၼ်မၢတ်ႇၸဵပ်း 7 ၵေႃႉၼၼ်ႉသမ်ႉ ၵူၼ်းမိူင်း 6 ၵေႃႉလႄႈ သိုၵ်းၶၢင် 1 ၵေႃႉ ၼႆယဝ်ႉ ၵဵဝ်ႇၵပ်းလူၺ်ႈလွင်ႈၼႆႉသေ ၽၢႆႇၶၢဝ်ႇသိုၵ်းၵူဝ်းၵၢင်ႉ MNDAA တႄႉ ပႆႇႁၼ်ဢွၵ်ႇၶၢဝ်ႇသင် တီႈၼႂ်းဢိူင်ႇမိူင်းၸီး ၸႄႈဝဵင်းၵူတ်ႉၶၢႆၼႆႉ မီးၸုမ်းသိုၵ်းၵူဝ်းၵၢင်ႉ MNDAA၊ သိုၵ်းၶၢင် KIA လႄႈသိုၵ်းလွႆ TNLA ၸိူဝ်းၼႆႉ တူင်ႉၼိုင်ဝႆႉ ၼႆယဝ်ႉ။ တႆးလွတ်ႈလႅဝ်း	['သုၼ်ႇလႆႈသုၼ်ပဵၼ်ၵူၼ်း']
2025-03-06T11:47:23	https://taifreedom.com/%e1%81%b8%e1%80%9d%e1%80%ba%e1%82%88%e1%80%9e%e1%80%bc%e1%82%83%e1%82%87%e1%80%91%e1%80%99%e1%80%ba%e1%82%87%e1%80%99%e1%80%9e%e1%82%83%e1%82%87%e1%80%9b-%e1%81%ba%e1%82%83%e1%80%b8%e1%80%9a%e1%80%ad/	ၸဝ်ႈသြႃႇထမ်ႇမသႃႇရ ၺႃးယိုဝ်း 8 ၵမ်း ၼႂ်းၼႃႈလိၼ်ၵုမ်းၵမ်ၶွင် PDF	မိူဝ်ႈဝၼ်းထီႉ 4 March 2025 (လိူၼ်သီႇမႂ်ႇ 6 ၶမ်ႈ ပီႊတႆး 2119 ၼီႈ) ယၢမ်းဝၢႆးဝၼ်း 16:00 မူင်းပၢႆ မီးၵူၼ်းႁၢႆႉဢဝ်ၵွင်ႈၵႂႃႇယိုဝ်း ၸဝ်ႈသြႃႇထမ်ႇမသႃႇရ လႄႈ တၵ်ႇၵႃႇမၼ်းၸဝ်ႈ တီႈၼိူဝ်ၵျွင်း ဝၢၼ်ႈဢုမ်ႇတိုင်း ဢိူင်ႇၼႃးႁီး ၸႄႈဝဵင်းၽၢႆၶုၼ်ႇ ဢၼ်မီးၸုမ်းသိုၵ်း PDF ၵုမ်းၵမ်ဝႆႉ ဝႃႈၼႆ။ ၸွမ်းၼင်ႇၵူၼ်းမိူင်းၼႂ်းပိုၼ်ႉတီႈလၢတ်ႈၼႄတႄႉ မီးၵူၼ်းႁၢႆႉ 6 ၵေႃႉ ၶီႇလူတ်ႉၶိူင်ႈ 3 လမ်းသေ ဢဝ်ၵွင်ႈၵႂႃႇယိုဝ်း ၸဝ်ႈသြႃႇ 8 လုၵ်ႈၶႃႈဢေႃႈ၊ တၵ်ႇၵႃႇမၼ်းၸဝ်ႈ ၸိုဝ်ႈ ၸၢႆးပီးၼၼ်ႉၵေႃႈ ၺႃးယိုဝ်း 2 လုၵ်ႈသေ လႆႈသဵင်ႈသၢႆၸႂ်ၵႂႃႇတီႈၼိူဝ်ၵျွင်း ၸွမ်းၵၼ်ယဝ်ႉၶႃႈဢေႃႈ၊ ၵူၼ်းႁၢႆႉၼၼ်ႉ ပဵၼ်ၽႂ်ၸုမ်းလႂ်ၵေႃႈဢမ်ႇႁူႉၸွမ်း ၸုမ်းဢၼ်ယိပ်းၵွင်ႈၵၢင်ႇသေ တူင်ႉၼိုင်ၼႂ်းပိုၼ်ႉတီႈၼႆႉသမ်ႉ တေမီးၸုမ်း PDF ဝႃႈၼႆ။ ၸဝ်ႈသြႃႇထမ်ႇမသႃႇရ (ဢမ်ႇၼၼ်) ၸဝ်ႈယွမ် တၵ်ႇၵႃႇမၢင်ၸိူဝ်းတေႁွင်ႉၸဝ်ႈဝႃႈ ၸဝ်ႈသြႃႇဢူးပဵင်ႇ မီးဢႃႇယု 47 ပီႊ ဝႃႇတေႃႇၸဝ်ႈ 27 ဝႃႇ ၼင်ႈၵျွင်းဝၢၼ်ႈလွႆပဝ်း ၸႄႈဝဵင်းၽၢႆၶုၼ်ႇ လႄႈ ပဵၼ်ၸဝ်ႈဢၼ်ၶတ်းၸႂ်ပူၵ်းပွင် ပိုၼ်ၽႄႈ သႃႇသၼႃႇ ၸဝ်ႈၼိုင်ႈသေဢမ်ႇၵႃး ၸွႆႈထႅမ်ပႃးၵူၼ်းမိူင်းၸိူဝ်းပၢႆႈၽေး ပၢင်တိုၵ်းၼႂ်းပိုၼ်ႉတီႈ တေႃႇထိုင်သမ်ႉပေႃးလႆႈလူႉလွၼ်ႇၵႂႃႇ ယူႇယဝ်ႉ။ ၸၢႆးပီး ဢႃႇယုမီးမွၵ်ႈ 40 ပီႊ ပဵၼ်တၵ်ႇၵႃႇၸမ်ၸႂ် ၸဝ်ႈသြႃႇထမ်ႇမသႃႇရ ၵေႃႉၼိုင်ႈ လႄႈ မီးၼမ်ႉၸႂ်ၸွႆႈထႅမ်ၵၢၼ်ၵူၼ်းတင်းၼမ်မိူၼ်ၵၼ် ၼႆယူႇယဝ်ႉ။ ၵဵဝ်ႇလူၺ်ႈလွင်ႈ ၸဝ်ႈသြႃႇလႄႈတၵ်ႇၵႃႇမၼ်းၸဝ်ႈ ၺႃးယိုဝ်းတၢႆၼႂ်းၼႃႈလိၼ် ၵုမ်းၵမ်ၶွင် PDF ၼႆႉသေ တၢင်းၽၢႆႇၸုမ်း PDF ပိုၼ်ၽၢဝ်ႇဢွၵ်ႇမႃးမိူဝ်ႈဝႃးဝၼ်းထီႉ 5 March 2025 ၼႆႉဝႃႈ လွင်ႈပိူင်ပဵၼ်ဢၼ်ၵိူတ်ႇၶိုၼ်ႈမႃးၼႆႉ ဢမ်ႇလႆႈၵဵဝ်ႇၶွင်ႈၵၼ်တင်း ၸုမ်း PDF ၼႆယဝ်ႉ။ တႆးလွတ်ႈလႅဝ်း	['သုၼ်ႇလႆႈသုၼ်ပဵၼ်ၵူၼ်း']
2025-03-05T14:03:54	https://taifreedom.com/%e1%81%bd%e1%80%bd%e1%81%bc%e1%80%ba%e1%80%b8%e1%80%9c%e1%80%ae-%e1%81%b5%e1%81%a2%e1%81%bc%e1%80%ba%e1%80%90%e1%80%ad%e1%80%af%e1%80%9d%e1%80%ba%e1%80%b8%e1%80%99%e1%80%b0%e1%80%84%e1%80%ba%e1%80%90/	ၽွၼ်းလီ ၵၢၼ်တိုဝ်းမူင်တိၼ်သေၼွၼ်း	တိုဝ်းမူင်တိၼ်ၼွၼ်းၼႆႉ လႆႈႁၼ်မီးၵူၼ်းႁဵတ်းမၼ်းၼမ်ယူႇ မၢင်ၸိူဝ်း ယွၼ်ႉၵတ်း မၢင်ၸိူဝ်းသမ်ႉ ယွၼ်ႉႁဵတ်းႁႂ်ႈလပ်းလီ တေႇၵႂႃႇၸိူဝ်းၼႆႉ မၢင်ၵေႃႉတႄႉလၢတ်ႈဝႃႈ ပေႃးတိုဝ်းမူင်တိၼ်ၼွၼ်းၼႆ ႁဵတ်းႁႂ်ႈလူမ်းမႆႈဢုပ်ႉ ၸၢင်ႈပဵၼ်လူမ်းမႆႈၶမ်ၼႆၵေႃႈမီး ၵူၺ်းၵႃႈ တိုဝ်းမူင်တိၼ်ၼွၼ်းၼႆႉ မၼ်းၸွႆႈပၢႆးယူႇလီႁဝ်းၶႅမ်ႉမႃးလၢႆလၢႆလွင်ႈယူႇ။ ၸွႆႈႁဵတ်းႁႂ်ႈလိူတ်ႈႁဝ်းလႆလႆႈလီ သႂ်ႇမူင်တိၼ်သေၼွၼ်းၼႆႉ တေၸွႆႈႁႂ်ႈတိၼ်ႁဝ်းဢုၼ်ႇလႄႈ ၸွႆႈႁႂ်ႈလွတ်ႇလိူတ်ႈ ႁဝ်းၵီႈပၼ်သေ လိူတ်ႈတီႈပၢႆတိၼ်ႁဝ်းတေလႆလႆႈလီၼႆယူႇ သင်ဝႃႈ ပဵၼ်ၵူၼ်းမီးတၢင်းပဵၼ် Raynaud’s disease (ပၢႆတိၼ်ပၢႆမိုဝ်း ဢမ်ႇႁူႉၼိူဝ်ႉ ၊ၵတ်း) ၸိူဝ်းၼႆႉၵေႃႈသင်ဝႃႈ ႁဝ်းတိုဝ်းမူင်တိၼ်ၼွၼ်းၼႆၸိုင်တေၸွႆႈလႆႈၼႆယဝ်ႉ။ ၸွႆႈႁႂ်ႈၼွၼ်းလပ်းလႆႈလီ မိူဝ်ႈၵူၼ်းႁဝ်းၼွၼ်းလပ်းယဝ်ႉၼၼ်ႉတေ ႁဵတ်းႁႂ်ႈႁႅင်းမႆႈၼႂ်းတူဝ်ႁဝ်း လူတ်းလူင်းသေ သင်ႁဝ်းတိုဝ်းမူင်တိၼ်ၼွၼ်းၼႆၸိုင် တေၸွႆႈႁႂ်ႈဢုၼ်ႇ လိူဝ်ၵဝ်ႇ လႄႈ ႁဵတ်းႁႂ်ႈၼွၼ်း လပ်းလႆႈႁိုင်လႄႈလပ်းလီလိူဝ်ၵဝ်ႇၼၼ်ႉယဝ်ႉ။ လူတ်းယွမ်းလွင်ႈၸဵပ်းၸွမ်းၼိူဝ်ႉၸွမ်းတူဝ် သင်ႁဝ်းတိုဝ်းမူင်တိၼ်ၼွၼ်းၼႆၸိုင် တေ ၸွႆႈလူတ်းယွမ်းပႃး လွင်ႈၸဵပ်း ၸွမ်းၼိူဝ်ႉၸွမ်းတူဝ် ၸွမ်းလုပ်ႇၵပ်းလုပ်ႇတေႃႇၸိူဝ်းၼႆႉပႃး။ ႁေႉၵင်ႈလွင်ႈသူၼ်ႈတိၼ်တႅၵ်ႇ ၵၢၼ်တီႈႁဝ်းတိုဝ်းမူင်တိၼ်ၼွၼ်းၼႆႉၸွႆႈ ႁေႉၵင်ႈလွင်ႈၵတ်း ဢၼ်တေမႃး ႁဵတ်းႁႂ်ႈသူၼ်ႈတိၼ်တႅၵ်ႇၼၼ်ႉလႆႈ။ ၵူၼ်းမီးတၢင်းပဵၼ်မဵဝ်းႁိုဝ်ဢၼ်ဢမ်ႇထုၵ်ႇလီတိုဝ်းမူင်တိၼ်ၼွၼ်း  ၵူၼ်းမီးပၼ်ႁႃၵဵဝ်ႇၵပ်းလူၺ်ႈသဵၼ်ႈဢႃႇယူင်ႇၸွမ်းပၢႆတိၼ်ပၢႆမိုဝ်း လႄႈ တၢင်းပဵၼ်ယဵဝ်ႈဝၢၼ် သင်ဝႃႈတိုဝ်းမူင်တိၼ်ၼွၼ်းၼႆၸိုင် တေႁဵတ်းႁႂ်ႈ ပၢႆတိၼ်မႆႈပူၼ်ႉတီႈလႄႈ ႁဵတ်းႁႂ်ႈတၢင်းပဵၼ်ၼႃႇႁႅင်းမႃးသေၵဝ်ႇထႅင်ႈ။  ၵူၼ်းပဵၼ်တၢင်းပဵၼ်တိၼ်ၵႂ်ႈ ဢမ်ႇထုၵ်ႇလီတိုဝ်းမူင်တိၼ်ၼွၼ်း ယွၼ်ႉတေႁဵတ်းႁႂ်ႈမႆႈႁႅင်ႈလႄႈ ၸၢင်ႈၼႃႇမႃးသေၵဝ်ႇလႆႈ။  ၵူၼ်းမီးတၢင်းပဵၼ်ထူၺ်ႈၸႂ်ယၢပ်ႇ သင်ဝႃႈတိုဝ်းမူင်တိၼ်သေၼွၼ်းၼႆၸိုင် တေႁဵတ်းႁႂ်ႈယူႇယၢပ်ႇလႄႈ ထူၺ်ႈၸႂ်ယၢပ်ႇလိူဝ်ၵဝ်ႇၼႆယူႇယဝ်ႉ။ ထူင်တိၼ်ဢၼ်ႁဝ်းတေတိုဝ်းသေၼွၼ်းၼၼ်ႉ ၵေႃႈထုၵ်ႇလီလိူၵ်ႈမဵဝ်းမၼ်း မိူၼ်ၼင်ႇ လူဝ်ႇပဵၼ်မူင်တိၼ်ဢၼ်ပိူၼ်ႈဢဝ် ၽႅၼ်ႇဢၼ်မီးႁူး လႄႈလူမ်းၶဝ်ႈဢွၵ်ႇလႆႈ သေႁဵတ်းဝႆႉ ဢမ်ႇၼၼ်ၵေႃႈၽႅၼ်ႇၶူၼ်သတ်း ထုၵ်ႇလီလိူၵ်ႈမူင်တိၼ်ဢၼ်ထုၵ်ႇတိၼ်လီလီ ဢမ်ႇႁတ်ႉတိၼ်ႁဝ်းႁႅင်းပူၼ်ႉတီႈ ။ ဢိၵ်ႇတင်း လူဝ်ႇလိူၵ်ႈၶၢဝ်းမၼ်းသေၵွၼ်ႇ ၶၢဝ်းၵတ်းလႄႈ ၶၢဝ်းၾူၼ် ပဵၼ်ၶၢဝ်းဢၼ် ရႃႇသီႇဢုတုမိူင်းႁဝ်း ၵတ်းႁႅင်းဝႆႉလႄႈ တိုဝ်းမူင်တိၼ်ၼွၼ်း တေၸွႆႈႁႂ်ႈၼွၼ်းလပ်းလီ ပၢႆးယူႇလီၶႅမ်ႉသေတႃႉ ၶၢဝ်းမႆႈတႄႉၵေႃႈ ဢမ်ႇထုၵ်ႇလီတိုဝ်းမူင်တိၼ်ၼွၼ်းၼင်ႇၵဝ်ႇ ၵူၺ်းၵႃႈ မၢင််ပိုၼ်ႉတီႈၶၢဝ်းမႆႈသေတႃႉ ပေႃးႁူဝ်ၶမ်ႈၵၢင်ၶိုၼ်းလႄႈႁူဝ်ၼႂ်ယင်းတိုၵ်ႉၵတ်းယူႇ သင်ၶႂ်ႈတိုဝ်းမူင်တိၼ်ၼွၼ်းၼႆ ႁႂ်ႈတိုဝ်းၸႃႉဢၼ်ၽႅၼ်ႇမၢင်မၢင် လူမ်းၶဝ်ႈဢွၵ်ႇလႆႈလီလီၼၼ်ႉဢဝ်။ ပိၼ်ႇတႅမ်ႈ – မွၼ်းလႅင်း တႆးလွတ်ႈလႅဝ်း ဢၢင်ႈဢိင် – sanook	['ၶၢဝ်ႇ']
2025-03-04T12:58:13	https://taifreedom.com/%e1%80%99%e1%80%b0%e1%82%87%e1%81%b8%e1%80%af%e1%80%99%e1%80%ba%e1%80%b8%e1%81%bd%e1%80%bd%e1%80%99%e1%80%ba%e1%82%89%e1%82%81%e1%80%b0%e1%80%99%e1%80%ba%e1%82%88%e1%80%91%e1%80%af%e1%80%84%e1%80%ba-7/	မူႇၸုမ်းၽွမ်ႉႁူမ်ႈထုင်ႉမၢဝ်း ႁူမ်ႈၵၼ်ၸွႆႈထႅမ် ၵေႃႉသိုၵ်းၵေႃႉႁၢၼ် RCSS/SSA	မိူဝ်ႈဝႃး ဝၼ်းထီႉ 3 March 2025 (လိူၼ်သီႇမႂ်ႇ 5 ၶမ်ႈ ပီႊတႆး 2119 ၼီႈ) မူႇၸုမ်းၽွမ်ႉႁူမ်ႈထုင်ႉမၢဝ်း တိုၵ်းသူၼ်းပီႈၼွင်ႉ ၼွၵ်ႈၸုမ်းၼႂ်းၸုမ်း တီႈၸမ်တီႈၵႆလႄႈ ၵူၼ်းၼုမ်ႇတႆးထုင်ႉႁူဝ်ၵဵဝ် ဝၢၼ်ႈမေႃႇ ဢိၵ်ႇတင်း ၵူၼ်းၼုမ်ႇတႆး ဝၢၼ်ႈႁူမ်ႈမၢၵ်ႇလၢင်း ႁူမ်ႈၵၼ်ၸူႉႁွမ်ငိုၼ်းသေ ၸွႆႈထႅမ်ၵေႃႉသိုၵ်းၵေႃႉႁၢၼ် RCSS ၼႃႈသိုၵ်းတီႈၼိုင်ႈ သၢင်ႉငိုၼ်းၶႄႇ 2,760 ယွၼ်ႇ ငိုၼ်းမၢၼ်ႈ 1,605,000 ပျႃး (သိပ်းႁူၵ်းသႅၼ်ႁႃႈႁဵင်ပျႃး) ၼႆယဝ်ႉ။ ယူႇတီႈၽူႈမီးပုၼ်ႈၽွၼ်းလႄႈၵေႃႉသိုၵ်းၵေႃႉႁၢၼ် RCSS/SSA ၵေႃႈ ပဵၼ်ဢၼ်ယိၼ်းၸူမ်းၶွပ်ႈၸႂ်ယႂ်ႇၼမ်ထိုင် ၽူႈမီးၼမ်ႉၸႂ်ၵူႈၵေႃႉၵူႈၸဝ်ႈတႄႉတႄႉဝႃႈဝႃႈ ယူႇယဝ်ႉ။ တႆးလွတ်ႈလႅဝ်း	['လွင်ႈတူင်ႉၼိုင်မုၵ်ႉၸုမ်း']
2025-03-04T11:55:05	https://taifreedom.com/%e1%80%91%e1%80%9b%e1%80%99%e1%80%ba%e1%82%89-%e1%80%9e%e1%80%84%e1%80%ba%e1%82%87%e1%81%b5%e1%80%ad%e1%80%af%e1%80%90%e1%80%ba%e1%80%b8%e1%80%9a%e1%80%ad%e1%80%af%e1%80%90%e1%80%ba%e1%80%b8-%e1%80%9c/	ထရမ်ႉ သင်ႇၵိုတ်းယိုတ်း လွင်ႈၸွႆႈထႅမ်ၽၢႆႇၵၢၼ်သိုၵ်းယူႇၶရဵၼ်း	မိူဝ်ႈဝၼ်းထီႉ 3 March 2025 (လိူၼ်သီႇမႂ်ႇ 6 ၶမ်ႈ ပီႊတႆး 2119 ၼီႈ) ယူႇတီႈၽူႈမီးၸၼ်ႉသုင် ၼႂ်းႁွင်ႈၵၢၼ်ၽၢႆႇၵႅတ်ႇၶႄဢမေႇရိၵၢၼ်ႇ လႆႈလၢတ်ႈဝႃႈ ၸွမ်ၸိုင်ႈဢမေႇရိၵၢၼ်ႇ တူဝ်ႇၼႄႇ ထရမ်ႉ မီးၶေႃႈသင်ႇ ႁႂ်ႈၵိုတ်းယိုတ်း လွင်ႈၸွႆႈထႅမ်ယူႇၶရဵၼ်း တင်းမူတ်း တေႃႇပေႃး တေလႆႈၶေႃႈတႅပ်းတတ်း တူၺ်းႁၼ်ဝႃႈ ၸုမ်းၽူႈၼမ်းယူႇၶရဵၼ်း ၶတ်းၸႂ် သႂ်ႇၸႂ်သႂ်ႇႁႅင်း ၼႂ်းၵၢၼ်ယၢင်ႈၸူးလွင်ႈငမ်းယဵၼ် ၼႆယဝ်ႉ။ ၸွမ်းၼင်ႇၶေႃႈမုၼ်း Kiel Institute for the World Economy ၼၼ်ႉ ထူပ်းႁၼ်ဝႃႈ တႄႇၸဵမ်မိူဝ်ႈရၢတ်ႉသျႃး ၶဝ်ႈလူမ်ႇတိုၵ်းယူႇၶရဵၼ်း မိူဝ်ႈၼႂ်းပီႊ 2022 ၼၼ်ႉမႃး ဢမေႇရိၵၢၼ်ႇ လႆႈၸွႆႈထႅမ်ယူႇၶရဵၼ်းၵႂႃႇယဝ်ႉ 119,800 လၢၼ်ႉတေႃႇလႃႇဢမေႇရိ ၵၢၼ်ႇသေ ၸႅၵ်ႇပဵၼ်ငိုၼ်းၸွႆႈထႅမ်ၽၢႆႇၵၢၼ်သိုၵ်း 67,100 လၢၼ်ႉတေႃႇလႃႇ၊ ၸွႆႈထႅမ် ၽၢႆႇၵၢၼ်ငိုၼ်း 49,000 လၢၼ်ႉတေႃႇလႃႇ လႄႈ သုၼ်ႇလႆႈသုၼ်ႇပဵၼ်ၵူၼ်း 3,600 လၢၼ်ႉတေႃႇလႃႇ ဝႃႈၼႆ။ လွင်ႈၵိုတ်းယိုတ်းၵၢၼ်ၸွႆႈထႅမ်ယူႇၶရဵၼ်းပွၵ်ႈၵမ်းၼႆႉ ဢမ်ႇလႆႈတုမ်ႉတိူဝ်ႉတေႃႇ လွင်ႈၸွႆႈထႅမ်ၶၢဝ်းတၢင်းၼႃႈၵူၺ်း မၼ်းႁူမ်ႈထိုင်ပႃး ၶိူင်ႈယိပ်းၵွင်ႈၵၢင်ႈ ဢၼ် တိုၵ်ႉတေႃႉသူင်ႇ ဢမ်ႇဝႃႈ တေႃႉသူင်ႇလူၺ်ႈ ႁိူဝ်းမိၼ် လႄႈ ႁိူဝ်းၵေႃႈယဝ်ႉ မိူၼ်ၵၼ် တင်း ၶိူင်ႈၵမ်ႉၵႅမ် ဢၼ်တိုၵ်ႉပႂ်ႉတေႃႉသူင်ႇ တီႈၼႂ်းမိူင်းပူဝ်ႇလႅၼ်ႇၼၼ်ႉ ၼႆယဝ်ႉ။ ၵဵဝ်ႇလူၺ်ႈလွင်ႈၼႆႉၵေႃႈ လႆႈမီးမႃးဝၢႆးသေ ၸွမ်ၸိုင်ႈဢမေႇရိၵၢၼ်ႇ တူဝ်ႇၼႄႇ ထရမ်ႉ လႄႈ ၸွမ်ၸိုင်ႈယူႇၶရဵၼ်း သေႇလႅၼ်ႇသၵီႇ လႆႈႁူပ်ႉထူပ်းဢုပ်ႇဢူဝ်းၵၼ် တီႈၼႂ်းႁိူၼ်းႁေႃၶၢဝ်ဢမေႇရိၵၢၼ်ႇသေ မီးတၢင်းႁၼ်ထိုင်ဢမ်ႇမိူၼ်ၵၼ် ၵဵဝ်ႇလူၺ်ႈ လွင်ႈၸွႆႈထႅမ်ၽၢႆႇၵၢၼ်သိုၵ်း လႄႈ လွင်ႈၸုၵ်းဝၢင်းၽႅၼ်ၵၢၼ်ယူႇၶရဵၼ်း ဢၼ်ႁဵတ်းႁႂ်ႈမီးလွင်ႈၶဵင်ႈၶႅင်မႃးၼၼ်ႉ ဝႃႈၼႆ။ မိူဝ်ႈၼႂ်းဝၼ်းထီႉ 28 February 2025 ၸွမ်ၸိုင်ႈဢမေႇရိၵၢၼ်ႇ တူဝ်ႇၼႄႇ ထရမ်ႉ လႆႈ လၢတ်ႈဝႃႈ သေႇလႅၼ်ႇသၵီႇ ဢမ်ႇပႆႇၽွမ်ႉတွၼ်ႈတႃႇဢဝ်ငမ်းယဵၼ် ယွၼ်ႉၼၼ် သင်မၼ်းၸၢႆး ၽွမ်ႉမိူဝ်ႈလႂ်ၼႆၵေႃႈ ႁိူၼ်းႁေႃၶၢဝ်ဢမေႇရိၵၢၼ်ႇ ႁပ်ႉတွၼ်ႈယူႇ ၼႆယဝ်ႉ။ တႆးလွတ်ႈလႅဝ်း	['ၼွၵ်ႈမိူင်း']
2025-02-28T11:47:35	https://taifreedom.com/10-%e1%81%b6%e1%80%b1%e1%82%83%e1%82%88%e1%81%be%e1%81%a2%e1%80%84%e1%80%ba%e1%82%89%e1%80%99%e1%80%ad%e1%80%b0%e1%80%9d%e1%80%ba%e1%82%88%e1%81%b5%e1%80%ad%e1%80%af%e1%80%90/	10 ၶေႃႈၾၢင်ႉမိူဝ်ႈၵိုတ်းထူၺ်ႈၸႂ်ၽွင်းၼွၼ်းလပ်း	တၢင်းပဵၼ်ၵိုတ်းထူၺ်ႈၸႂ်မိူဝ်ႈၽွင်းၼွၼ်းလပ်းၼႆႉ ပဵၼ်ပၼ်ႁႃပၢႆးယူႇလီ ဢၼ်ပဵၼ်မႃးယွၼ်ႉ လူမ်းထူၺ်ႈၸႂ်ၵိုတ်းၵႂႃႇၽွင်းၼွၼ်းလပ်း လႄႈ ၵႆႉပေႃႇပဵၼ်မႃးယွၼ်းၵၢၼ်ပိၵ်ႉဢိုတ်းပႅတ်ႈသဵၼ်ႈတၢင်းလူမ်းထူၺ်ႈၸႂ် ဢမ်ႇၼၼ် လွင်ႈႁဵတ်းၵၢၼ်ဢွၵ်းဢေႃ ဢၼ်ၵုမ်းထိင်းလူမ်းထူၺ်ႈၸႂ်ၽိတ်းသၽႃႇဝ ၵွပ်ႈၼႆ သင်ပွႆႇဝႆႉႁိုင်လႄႈဢမ်ႇယူတ်းယႃၸိုင် တေၸၢင်ႈမီးၽွၼ်းတုမ်ႉယွၼ်ႈတေႃႇတူဝ်ၶိင်းလႄႈပၢႆးၸႂ်ႁၢႆႉႁႅင်း ၼႆယဝ်ႉ။ 10 ၶေႃႈပၼ်ၾၢင်ႉ ထုၵ်ႇလီတူၺ်းၸွမ်း ၼွၼ်းၶူၼ်သဵင်လင် လွင်ႈၼွၼ်းၶူၼ်သဵင်လင်ၼႆႉ ပဵၼ်ၾၢင်ႁၢင်ႈဢၼ်ႁၼ်ၸႅင်ႈလိူဝ်ပိူၼ်ႈ မိူဝ်ႈၽွင်းတိုၵ်ႉၼွၼ်းလပ်း ပဵၼ်ယွၼ်ႉ သဵၼ်ႈတၢင်းလူမ်းထူၺ်ႈၸႂ် ပိၵ်ႉဢိုတ်းဝႆႉ ၽွင်းၼွၼ်း လႄႈ သူင်ႇၽွၼ်းတုမ်ႉယွၼ်ႈႁဵတ်းႁႂ်ႈသဵင်သၼ်ႇႁႅင်းတီႈၶေႃးႁွႆ ဢမ်ႇၼၼ် သဵၼ်ႈတၢင်းလူမ်းထူၺ်ႈၸႂ် ဢိၵ်ႇတင်း လွင်ႈၼွၼ်းၶူၼ်သဵင်လင်ၶၢဝ်းႁိုင်ၼၼ်ႉ ၸၢင်ႈၼႄႁႂ်ႈႁၼ်ဝႃႈ သဵၼ်ႈတၢင်းလူမ်းထူၺ်ႈၸႂ်ပိၵ်ႉဢိုတ်းႁၢဝ်ႈႁႅင်းၼႆယဝ်ႉ။ ႁိူဝ်ႇဢွၵ်ႇမိူဝ်ႈတိုၵ်ႉၼွၼ်း မိူဝ်ႈၽွင်းၵၢင်ၶိုၼ်းၼၼ်ႉ ပဵၼ်ၽွင်းဢၼ်တူဝ်ၶိင်းႁဝ်း ႁဵတ်းၵၢၼ်ၼၵ်းႁႅင်းသေ ၶတ်းၸႂ်ပိုတ်ႇပၼ် သဵၼ်ႈတၢင်းလူမ်းထူၺ်ႈၸႂ် ဢၼ်ဢိုတ်းဝႆႉ တွၼ်ႈတႃႇႁႂ်ႈ Oxygen ၶဝ်ႈၸူးတူဝ်ၶိင်း လႄႈ ၵၢၼ်ၶၢတ်ႇထၢတ်ႈ Oxygen ၼၼ်ႉ ၸၢင်ႈႁဵတ်းႁႂ်ႈ သဵၼ်ႈဢႃႇရူင်ႇတုမ်ႉတွပ်ႇႁႂ်ႈႁိူဝ်ႇဢွၵ်ႇၼမ်မႃးၼႆ ယူႇယဝ်ႉ။ ၸႂ်လမ်ငၢႆႈ မိူဝ်ႈၺႃးယႃႉၵဝ်းၽွင်းတိုၵ်ႉၼွၼ်းလပ်း လႄႈ ထူၺ်ႈၸႂ်ဢမ်ႇဢိမ်ႇ ဢွၵ်းဢေႃဢမ်ႇလႆႈလိုဝ်ႈႁိူဝ်ႉၵုမ်ႇထူၼ်ႈပဵင်းပေႃးၼၼ်ႉ သူင်ႇၽွၼ်းယွၼ်ႈတေႃႇလွင်ႈၵုမ်းထိင်းတေႃးသ ႁဵတ်းႁႂ်ႈၸႂ်လမ်ငၢႆႈ ဢမ်ႇၼၼ် ဝူၼ်ႉၼမ်ငၢႆႈၼႆယဝ်ႉ။ တိုၼ်ႇယဝ်ႉၶေႃးၸဵပ်း/ၶေႃးႁႅင်ႈ ၵၢၼ်ၵိုတ်းထူၺ်ႈၸႂ်မိူဝ်ႈၽွင်းၼွၼ်း ၵႆႉႁဵတ်းႁႂ်ႈၵူၼ်းပဵၼ်ထူၺ်ႈၸႂ်တၢင်းသူပ်း တႅၼ်းတၢင်ဢၼ်ပိၵ်ႉဢိုတ်းသဵၼ်ႈတၢင်းလူမ်းထူၺ်ႈၸႂ်ပွတ်းၼိူဝ် ၵွပ်ႈၼႆလႄႈႁဵတ်းႁႂ်ႈၶေႃးႁႅင်ႈ ဢမ်ႇၼၼ် ၶေႃးၸဵပ်းမိူဝ်ႈၽွင်းလုၵ်ႉမႃး။ ၶႂ်ႈၼွၼ်းယူႇတႃႇသေႇ သမ်ႉဝႃႈတေလႆႈၼွၼ်းၵုမ်ႇထူၼ်ႈၸွမ်းၶၢဝ်းယၢမ်းသေတႃႉ ၵူၺ်းၵႃႈၵူၼ်းပဵၼ်ၸိူဝ်းဢၼ်ၵိုတ်းထူၺ်ႈၸႂ်မိူဝ်ႈၽွင်းၼွၼ်းၼၼ်ႉတေၶႂ်ႈၼွၼ်းယူႇတႃႇသေႇ ယွၼ်ႉဝႃႈမိူဝ်ႈၼွၼ်းၵၢင်ၶိုၼ်းၼၼ်ႉဢမ်ႇလႆႈၼွၼ်းလီလီၼႆယဝ်ႉ။ လုၵ်ႉမႃးယဝ်ႉႁူဝ်ၶႆႈ လွင်ႈၶၢတ်ႇ Oxygen မိူဝ်ႈတိုၵ်ႉၼွၼ်းၼၼ်ႉၸၢင်ႈႁဵတ်းႁႂ်ႈ သဵၼ်ႈလိူတ်ႈၼႂ်းဢွၵ်းဢေႃၶႂၢၵ်ႈမႃးထႅင်ႈလႄႈ ႁဵတ်းႁႂ်ႈႁူဝ်ၶႆႈဝၢႆးသေလုၵ်ႉမႃး။ ဢမ်ႇမီးသမႃႇထိ လႄႈ ႁူဝ်မဝ်း လွင်ႈၼွၼ်းဢမ်ႇလပ်းၵုမ်ႇထူၼ်ႈ ယွၼ်ႉၵႆႉၵိုတ်းထူၺ်ႈၸႂ်ၼၼ်ႉ တုမ်ႉတိူဝ်ႉလွင်ႈႁဵတ်းၵၢၼ်ဢွၵ်းဢေႃ လႄႈ ၵူၼ်းပဵၼ်တေၸၢင်ႈမီးပၼ်ႁႃလွင်ႈမၢႆတွင်းလႆႈ ဢမ်ႇၼၼ် ဢမ်ႇပၵ်းၸႂ်ၼိူဝ်ၵၢၼ်တူင်ႉၼိုင်လၢႆလၢႆလွင်ႈလႆႈ။ ထူၺ်ႈၸႂ်ဢမ်ႇလႆႈမိူဝ်ႈၽွင်းၼွၼ်းလပ်း ၾၢင်ႁၢင်ႈၵႅၼ်ႉဢမ်ႇၼၼ်ၽႅတ်းတိုၼ်ႇမိူဝ်ႈၽွင်းၼွၼ်းလပ်း ယွၼ်ႉႁၼ်ထိုင်ဝႃႈ ဢမ်ႇထူၺ်ႈၸႂ်လႆႈၼၼ်ႉ ပဵၼ်ၾၢင်ႁၢင်ႈ ဢၼ်ၸႅင်ႈလႅင်းဝႃႈ ပဵၼ်လူမ်းထူၺ်ႈၸႂ်ၵိုတ်း လႄႈ လွင်ႈၼႆႉ ပဵၼ်ယွၼ်ႉ သဵၼ်ႈတၢင်းလူမ်းထူၺ်ႈၸႂ် ပိၵ်ႉဢိုတ်းဝႆႉၸူဝ်ႈၵႅပ်ႉၼႆယူႇယဝ်ႉ။ ၵႆႉလုၵ်ႉဢွၵ်ႇၼွၵ်ႈ (ၽၢႆႈဢွၼ်ႇ) လွင်ႈၵိုတ်းထူၺ်ႈၸႂ်မိူဝ်ႈၼွၼ်းလပ်းၼႆႉ ၸၢင်ႈႁဵတ်းႁႂ်ႈ ႁေႃႇမူၼ်း တီႈၼႂ်းတူဝ်ၶိင်း ဢၼ်ၵုမ်းထိင်းပၼ်ၽၢႆႈဢွၼ်ႇၼၼ်ႉ တူင်ႉၼိုင်မႃး လႄႈ ႁဵတ်းႁႂ်ႈ ၵၢင်ၶမ်ႈ လႆႈၵမ်းၵမ်းလုၵ်ႉၵႂႃႇဢွၵ်ႇၼွၵ်ႈၼႆယဝ်ႉ။ ၼမ်ႉၼၵ်းတူဝ်ၼမ် ၼမ်ႉၼၵ်းဢၼ်ၶိုၼ်ႈမႃးၼၼ်ႉ မီးတိုဝ်ႉတၢင်းပၼ်ၽွၼ်းတုမ်ႉယွၼ်ႈထိုင် လွင်ႈၵၢၼ်ၵိုတ်းထူၺ်ႈၸႂ်မိူဝ်ႈၽွင်းတိုၵ်ႉၼွၼ်းလပ်းၼႆႉမႃး ၵူၼ်းဢၼ်ၼမ်ႉၼၵ်းၼမ်ၼၼ်ႉ ပေႃႇပဵၼ်မႃးယွၼ်ႉ မီးၶႆမၼ်းတီႈၵၢၼ်ႈၶေႃးၼမ်မႃး ႁဵတ်းႁႂ်ႈ သဵၼ်ႈတၢင်းလူမ်းထူၺ်ႈၸႂ် ပိၵ်ႉဢိုတ်းၼမ်မႃး လႄႈ ထႅင်ႈၽၢႆႇၼိုင်ႈၵေႃႈ လွင်ႈၼွၼ်းဢမ်ႇလပ်းလီၼၼ်ႉ ႁဵတ်းႁႂ်ႈ ႁေႃႇမူၼ်းလွင်ႈ ၵၢၼ်ၵိၼ်လႄႈၵၢၼ်ယႃႉလူႉၶႆမၼ်း ႁဵတ်းၵၢၼ်ၽိတ်းသၽႃႇဝ ၼႆယဝ်ႉ။ တႃႇႁႄႉၵင်ႈ လႄႈ ယူတ်းယႃ 1.လႅၵ်ႈလၢႆႈဢၵျၢင်ႉတၢင်းယၢမ်ႈ – လူတ်းၼမ်ႉၼၵ်း သင်ၼမ်ႉၼၵ်းၶိုၼ်ႈႁႅင်း – ငိူင်ႉဝႄႈ ၶိူင်ႈမဝ်းမိင်း alcohol -မႄးလၢႆးၼွၼ်း မိူၼ်ၼင်ႇ ၼွၼ်းၶီႈၵႅင်းပၼ်တွၼ်ႈတႃႇပိုတ်ႇသဵၼ်ႈတၢင်းလူမ်းထူၺ်ႈၸႂ် 2.ၵၢၼ်ယူတ်းယႃၽၢႆႇပၢႆးမေႃယႃ -ၸႂ်ႉၶိူင်ႈ CPAP (Continuous Positive Airway Pressure) ၶိူင်ႈဢၼ်ၸွႆႈပိုတ်ႇပၼ်သဵၼ်ႈတၢင်းလူမ်းထူၺ်ႈၸႂ်မိူဝ်ႈၽွင်းၼွၼ်း – ၽႃႇတတ်း တွၼ်ႈတႃႇၵူၼ်းမီးပၼ်ႁႃၵဵဝ်ႇလူၺ်ႈလွင်ႈထူၺ်ႈၸႂ်ၽိတ်းပိူင်ႈ – ၸႂ်ႉၶိူင်ႈသႂ်ႇၼႂ်းသူပ်းတွၼ်ႈတႃႇ ၸွႆႈမႄးပၼ်တီႈလိၼ်ႉ လႄႈၵၢင်း 3.ၵူတ်ႇၸႅတ်ႈပၢႆးယူႇလီလွင်ႈၼွၼ်း -ထတ်းတူၺ်း လွင်ႈၼွၼ်းလပ်းႁႂ်ႈၸႅင်ႈလႅင်း တႃႇထတ်းသၢင်ႁႃလွၵ်းလၢႆးယူတ်းယႃ ဢၼ်သင်ႇထုၵ်ႇ။ သင်ဝႃႈၸဝ်ႈၵဝ်ႇထူပ်းႁၼ်ဝႃႈၾၢင်ၸိူဝ်းဢၼ်လၢတ်ႈမႃး ဢမ်ႇၼၼ် ၼမ်လိူဝ် 2-3 ၶေႃႈ ၼႆႉၸိုင် ႁႂ်ႈၼႅတ်ႈၵႂႃႇထူပ်းမေႃယႃၵမ်းလဵဝ်၊ တွၼ်ႈတႃႇတေၵူတ်ႇထတ်း တၢင်းပဵၼ် လႄႈ ႁပ်ႉတၢင်းႁၼ်ထိုင် တႃႇတေယူတ်းယႃ တၢင်းပဵၼ် လွင်ႈၵိုတ်းထူၺ်ႈၸႂ်မိူဝ်ႈၼွၼ်းလပ်း မိူၼ်ၼင်ႇ ၵၢၼ်ၸႂ်ႉၶိူင်ႈၸွႆႈထူၺ်ႈၸႂ် (CPAP) လွင်ႈလႅၵ်ႈလၢႆႈတၢင်းႁဵတ်းတၢင်းသၢင်ႈ မိူၼ်ၼင်ႇ လူတ်းၼမ်ႉၼၵ်း ဢမ်ႇၼၼ် လႅၵ်ႈလၢႆႈလၢႆးၼွၼ်း တွၼ်ႈတႃႇၸွႆႈႁႂ်ႈၼွၼ်းလပ်းတဵမ်ဢိမ်ႇ လႄႈ လူတ်းယွမ်းပၼ် ၽေးၶဵၼ်ပၢႆးယူႇလီ ၶၢဝ်းယၢဝ်းၼႆယူႇယဝ်ႉ။ ပိၼ်ႇတႅမ်ႈ – လၢဝ်ၽွင်း တႆးလွတ်ႈလႅဝ်း	['ပိုၼ်ႉႁူႉလီသူၼ်ၸႂ်']

End of preview. Expand in Data Studio

README.md exists but content is empty.

Downloads last month: 9

Size of downloaded dataset files:

17 MB

Size of the auto-converted Parquet files:

17 MB

Number of rows:

9,416